text:
ສະມາຊິກຂອງ ສຄອ ປະກອບມີ:
ສະມາຊິກສາມັນ
ສະມາຊິກສົມທົບ
ກະລຸນາເບິ່ງ “ໂຄງຮ່າງສະມາຊິກ ສຄອ” ຂ້າງລຸ່ມ
ສະມາຊິກສາມັນ
ບຸກຄົນທີ່ເປັນນັກທຸລະກິດ ແລະ ຕົວແທນຂອງນິຕິບຸກຄົນທີ່ໄດ້ຂື້ນທະບຽນ ທຸລະກິດ ຖືກຕ້ອງ ຕາມກົດຫມາຍວ່າດ້ວຍວິສາຫະກິດ ນັບແຕ່ທຶນຈົດທະບຽນ 50,000,000 ກີບ (ຫ້າສິບລ້ານ ກີບ) ຂື້ນໄປ ແລະ ເປັນຜູ້ທີ່ມີສິດເລືອກຕັ້ງ ຫລື ຮັບສະຫມັກເລືອກຕັ້ງ ເຂົ້າເປັນຄະນະບໍລິ ຫານງານ, ຄະນະປະຈຳ, ມີສິດລົງຄະແນນສຽງຕົກລົງບັນ ຫາສຳຄັນ ຂອງ ສຄອໃນກອງປະ ຊຸມແຕ່ລະຄັ້ງ.
ຄ່າລົງທະບຽນສະມາຊິກສາມັນ ສຳລັບສະຫມັກຄັ້ງທຳອິດແມ່ນມີດັ່ງລຸ່ມນີ້:
ຄ່າບຳລຸງສະມາຊິກຕໍ່ປີ:
ສະມາຊິກສາມັນ ມີສິດ ແລະ ພັນທະດັ່ງນີ້:
- ມີສິດສະເຫນີຄວາມເຫັນຕໍ່ຄະນະບໍລິຫານງານ ແລະ ຄະນະປະຈຳ ກ່ຽວກັບບັນຫາ ຕ່າງໆ ທີ່ພົວພັນກັບ ສຄອ; ມີສິດຮ້ອງຕໍ່ຄະນະເພື່ອກວດກາເອກະສານ ແລະ ບັນຊີ ຊັບສິນຂອງ ສຄອ ໃນແຕ່ລະໄລຍະ;
- ມີສິດເຂົ້າຮ່ວມໃນກອງປະຊຸມໃຫຍ່, ມີສິດເລືອກຕັ້ງ ຫລື ສະຫມັກຮັບເລືອກຕັ້ງ ເຂົ້າ ເປັນຄະນະບໍລິຫານງານ, ຄະນະປະຈຳ, ມີສິດລົງຄະແນນສຽງຕົກລົງບັນຫາສຳຄັນ ຂອງ ສຄອໃນແຕ່ລະຄັ້ງ
- ມີສິດໃນການນຳໃຊ້ສະຖານທີ່ຂອງ ສຄອ, ໄດ້ຮັບສະຫວັດດີການ, ການບໍລິການ ໃນ ດ້ານຕ່າງໆ, ໄດ້ຮັບຂໍ້ມູນຂ່າວສານກ່ຽວກັບ ທຸລະກິດ, ໄດ້ຮັບຄຳປຶກສາ ແລະ ການ ໄກ່ເກ່ຍຂໍ້ຂັດແຍ່ງທາງດ້ານທຸລະກິດ, ແຮງງານ ແລະ ໄດ້ຮັບການປົກປ້ອງ ສິດຜົນ ປະໂຫຍດອັນຊອບທຳຈາກ ສຄອ
- ເຂົ້າຮ່ວມກິດຈະກຳຕ່າງໆ ທີ່ ສຄອ ຈັດຂື້ນເຊັ່ນ: ງານວາງສະແດງສິນຄ້າ, ຕະ ຫລາດນັດ, ງານພົບປະນັກທຸລະກິດ ທີ່ຈັດຂື້ນພາຍໃນ ແລະ ຕ່າງປະເທດ
ສະມາຊິກສົມທົບ
- ສະມາຊິກສົມທົບ ແມ່ນພົນລະເມືອງລາວ ທີ່ເປັນຕົວແທນຕາງຫນ້າ ໃຫ້ແກ່ຫົວ ຫນ່ວຍທຸລະກິດ, ສະມາຄົມ ຫລື ກຸ່ມທຸລະກິດທີ່ໄດ້ຖືກສ້າງຕັ້ງຂື້ນຢ່າງຖືກຕ້ອງ ຕາມກົດຫມາຍ
- ສິດ ແລະ ພັນທະຂອງສະມາຊິກສົມທົບ ແມ່ນຄືກັນກັບສິດ ແລະ ພັນທະຂອງສະ ມາຊິກ ສາມັນ ຍົກເວັ້ນສິດເລືອກຕັ້ງ ຫລື ສະຫມັກ ຮັບເລືອກຕັ້ງເຂົ້າ ເປັນຄະນະ ບໍລິຫານງານ, ຄະນະປະຈຳ, ຄະນະກວດກາ, ເລຂາທິການ ແລະ ສິດລົງຄະແນນ ສຽງ ຕົກລົງບັນຫາສຳຄັນ ຂອງ ສຄອ
ລາຍຊື່ສະມາຄົມທຸລະກິດ:
ລາຍຊື່ກຸ່ມທຸລະກິດ:


c: text/html

text:
ກົດຫມາຍ
ວ່າດ້ວຍນາຍທະຫານກອງທັບປະຊາຊົນລາວ
ຫມວດທີ I ບົດບັນຍັດທົ່ວໄປ
ມາດຕາ 1. ຈຸດປະສົງ
ກົດຫມາຍວ່າດ້ວຍນາຍທະຫານກອງທັບປະຊາຊົນລາວກຳນົດທີ່ຕັ້ງ, ພາລະບົດບາດ, ສິດຫນ້າທີ່, ຄວາມຮັບຜິດຊອບ, ພັນທະ, ການພົວພັນຮ່ວມມີສາກົນ, ມາດຕະຖານ, ຂັ້ນ, ຊັ້ນ ແລະ ຕຳແຫນ່ງຂອງນາຍທະຫານ, ກຳນົດການຄຸ້ມຄອງຂອງລັດ, ນະໂຍບາຍ, ຂໍ້ຫ້າມ, ການ ຍ້ອງຍໍ ແລະ ການປະຕິບັດວິໄນ ຕໍ່ນາຍທະຫານໃນກອງທັບປະຊາຊົນລາວ, ເຮັດໃຫ້ຫນາຍທະ ຫານມີຄວາມຫນັກແຫນ້ນທາງດ້ານການເມືອງ, ແນວຄິດ, ເຂັ້ມແຂງດ້ານການຈັດຕັ້ງ, ລະບຽບ ວິໄນເຂັ້ມງວດ, ມີແບບແຜນທັນສະໄໝ ແລະ ເຮັດສຳເລັດຫນ້າທີ່ອັນມີກຽດສະຫງ່າຂອງຕົນ.
ມາດຕາ 2. ນາຍທະຫານກອງທັບປະຊາຊົນລາວ
ນາຍທະຫານກອງທັບປະຊາຊົນລາວແມ່ນພະນັກງານຂອງພັກ ແລະ ລັດແຫ່ງສາທາລະ ນະລັດ ປະຊາທິປະໄຕ ປະຊາຊົນລາວ ທີ່ມີຊັ້ນ ແຕ່ລະຊັ້ນຮ້ອຍຕີ ເຖິງຊັ້ນພົນເອກ ເຊິ່ງມີເຄື່ອງ ຫມາຍຊັ້ນ, ທຽບຊັ້ນ, ເຄື່ອງຫມາຍເຫລົ່າຮົບ, ເຫລົ່າທັບ ແລະ ເຄື່ອງແບບສະເພາະ ໂດຍແມ່ນ ລັດຖະບານເປັນຜູ້ກຳນົດ.
ມາດຕາ 3. ທີ່ຕັ້ງ, ພາລະບົດບາດຂອງນາຍທະຫານ
ນາຍທະຫານເປັນກຳລັງຫລັກແຫລ່ງຂອງກອງທັບປະຊາຊົນລາວ.
ນາຍທະຫານມີພາລະບົດບາດຊີ້ນຳ, ນຳພາ, ບັນຊາ ແລະ ກໍ່ສ້າງກຳລັງ, ສຶກສາອົບຮົມ ເຝິກແອບຮ່ຳຮຽນ, ກຽມພ້ອມສູ້ຮົບ, ຄຸ້ມຄອງ, ລ້ຽງດູທັບ ແລະ ປະຕິບັດຫນ້າທີ່ອື່ນໆ ເພື່ອປົກ ປັກຮັກສາຄວາມເປັນເອກະລາດ, ອຳນາດອະທິປະໄຕ , ຜືນແຜນດິນອັນຄົບຖ້ວນ ແລະ ສ້າງສາ ພັດທະນາປະເທດຊາດ.
ມາດຕາ 4. ສິດ ແລະ ຫນ້າທີ່ຂອງນານທະຫານ
ສິດ ແລະ ຫນ້າທີ່ຂອງນາຍທະຫານມີດັ່ງນີ້:
1. ກຽມພ້ອມສູ້ຮົບ ແລະ ສູ້ຮົບພິລະອາດຫານ ເພື່ອປົກປັກຮັກສາປະເທດ, ຮັບປະກັນ ກັນສະພາບ ແລະ ຄວາມຫມັ້ນຄົງຂອງລະບອບປະຊາທິປະໄຕປະຊາຊົນ. ປົກປັກຮັກສາຊັບສົມ ບັດຂອງລັດ, ສິດຜົນປະໂຫຍດອັນຊອບທຳຂອງລວມຫມູ່ ແລະ ຂອງປະຊາຊົນ.
2. ຕັ້ງຫນ້າປັບປຸງ ແລະ ກໍ່ສ້າງກຳລັງໃຫ້ຫນັກແຫນ້ນທາງດ້ານການເມືອງ, ແນວຄິດ, ເຂັ້ມທາງດ້ານການຈັດຕັ້ງ, ມີຄວາມຈົງຮັກພັກດີຕໍ່ປະເທດຊາດ, ມີທາດປະຕິວັດ, ມີລະບຽບວິ ໄນເຂັ້ມງວດ ແລະ ມີແບບແຜນທັນສະໄຫມ, ມີລະດັບວິທະຍາສາດ, ເຕັກນິກ, ສີລະປະຢຸດ, ຍຸດທະວິທີໃນການສູ້ຮົບ ແລະ ມີຄວາມສາມາດປະຕິບັດສຳເລັດຫນ້າທີ່.
3. ປະຕິບັດແນວຄິດ, ນະໂຍບາຍຂອງພັກ, ກົດຫມາຍຂອງລັດ, ຂໍ້ກຳນົດ, ກົດລະບຽບ ຂອງກອງທັບ, ຮັກສາຄວາມລັບຂອງລັດ, ຂອງກອງທັບຢ່າງເດັດຂາດ, ປະຕິບັດຄຳສັ່ງຂອງຜູ້ນຳ ພາ, ບັນຊາ ແລະ ການຈັດຕັ້ງຂັ້ນເທິງຂອງຕົນຢ່າງເຂັ້ມງວດ.
4. ກໍ່ສ້າງຮາກຖານການເມືອງ, ເຂົ້າຮ່ວມການພັດທະນາທາງດ້ານເສດຖະກິດ, ວັດທະ ນະທຳ, ສັງຄົມ ແລະ ຊ່ວຍເຫລືອປະຊາຊົນ.
5. ຄຸ້ມຄອງຊີວິດການເປັນຢູ່ທາງດ້ານວັດຖຸ ແລະ ຈິດໃຈຂອງນາຍ ແລະ ພົນທະຫານ ບົນພື້ນຖານຍົກສູງຈິດໃຈເພິ່ງຕົນເອງ, ກຸ້ມຕົນເອງ ແລະ ສ້າງຄວາມເຂັ້ມແຂງດ້ວຍຕົນເອງ, ອອກແຮງສ້າງພະລາທິການກັບທີ່ເພື່ອຮັບປະກັນການປະຕິບັດຫນ້າທີ່ຂອງຕົນ.
6. ປະຕິບັດຫລັກການລວມສູນປະຊາທິປະໄຕ, ມີຄວາມສາມັກຄີເປັນເອກະພາບພາຍ ໃນກອງທັບ, ຕຳນິຕິຊົມ, ຊ່ວຍເຫລືອເຊິ່ງກັນ ແລະ ກັນຢູ່ພາຍໃນກົມກອງ ແລະ ລະຫວ່າງຂັ້ນ ລຸ່ມກັບຂັ້ນເທິງ ເພື່ອພ້ອມກັນກ້າວຫນ້າ.
ມາດຕາ 5. ຄວາມຮັບຜິດຊອບຂອງນາຍທະຫານ
ນາຍທະຫານມີຄວາມຮັບຜິດຊອບ ຊີ້ນຳ, ນຳພາ, ບັນຊາ, ຄຸ້ມຄອງກົມກອງຂອງຕົນ, ປະຕິບັດແນວທາງ, ນະໂຍບາຍຂອງພັກ, ລະບຽບກົດຫມາຍຂອງລັດ, ມະຕິ, ຄຳສັ່ງຂັ້ນເທິງຢ່າງເຂັ້ມງວດ ແລະ ມີຄວາມຮັບຜິດຊອບຕໍ່ຄຳສັ່ງຂອງຕົນ.
ມາດຕາ 6. ພັນທະຂອງນາຍທະຫານ
ນາຍທະຫານມີພັນທະດັ່ງລຸ່ມນີ້:
1.  ກຽມພ້ອມສູ້ຮົບ, ສູ້ຮົບພິລະອາດຫານ, ຍອມເສຍສະລະຊີວິດ ເພື່ອຜົນປະໂຫຍດຂອງປະເທດຊາດ ແລະ ຂອງປະຊາຊົນບັນດາເຜົ່າ.
2.  ປົກປັກຮັກສາພັກປະຊາຊົນປະຕິວັດລາວ ແລະ ລັດແຫ່ງ ສາທາລະນະລັດ ປະຊາທິປະໄຕ ປະຊາຊົນລາວ, ເຂົ້າຮ່ວມໃນການສ້າງສາພັດທະນາປະເທດຊາດ.
3.  ຝຶກຝົນ, ຫລໍ່ຫລອມຄຸນສົມບັດສິນທຳປະຕິວັດ, ເປັນແບບຢ່າງໃນທຸກວຽກງານ, ຝຶກແອບຮຳ່ຮຽນ, ຍົກສູງຄວາມຮູ້ຄວາມສາມາດທາງດ້ານການເມືອງ, ການທະຫານ, ເສດຖະກິດ, ວັດທະນະທຳ -ສັງຄົມ ແລະ ວິຊາສະເພາະອື່ນໆ ເພື່ອເຮັດສຳເລັດຫນ້າທີ່ທີ່ໄດ້ຮັບມອບຫມາຍ.
4.  ມີສະຕິຕໍ່ການຈັດຕັ້ງ, ມີລະບຽບວິໄນ, ປະຕິບັດຄຳສັ່ງຂອງຜູ້ບັນຊາຢ່າງເຂັ້ມງວດ ແລະ ເດັດຂາດ.
5.  ເຄົາລົບນັບຖືຮີດຄອງປະເພນີ ອັນດີງາມຂອງປະຊາຊົນບັນດາເຜົ່າ ນອກຈານີ້ແລ້ວ ນາຍທະຫານກໍ່ຍັງມີພັນທະຄືກັນກັບພົນລະເມືອງລາວ ຕາມທີ່ໄດ້ກຳນົດໄວ້ໃນລັດຖະທຳມະນູນ ແລະ ກົດຫມາຍແຫ່ງສປປລາວ.
ມາດຕາ 7. ການພົວພັນ ແລະ ຮ່ວມມືສາກົນຂອງນາຍທະຫານ.
ນາຍທະຫານກອງທັບປະຊາຊົນລາວ ພົວພັນຮ່ວມມືກັບບັນດາກອງທັບປະເທດເພື່ອນມິດ ແລະ ປະເທດອື່ນໆຕາມລະບຽບການ ບົນພື້ນຖານຫລັກການຢູ່ຮ່ວມກັນໂດຍສັນຕິ, ເຄົາລົບເອກະລາດ, ອະທິປະໄຕ, ຜືນແຜ່ນດິນອັນຄົບຖ້ວນຂອງກັນ, ບໍ່ແຊກແຊງເຂົ້າວຽກງານພາຍໃນຂອງກັນ, ສະເຫມີພາບ ແລະ ຕ່າງຝ່າຍຕ່າງໄດ້ຮັບຜົນປະໂຫຍດ.
ຫມວດທີ II ປະເພດ, ແຫລ່ງທີ່ມາ, ມາດຕາຖານການນຳພາ, ບັນຊາ ແລະ ກໍ່ສ້າງນາຍທະຫານ
ມາດຕາ 8. ປະເພດນາຍທະຫານ
ນາຍທະຫານກອງທັບປະຊາຊົນລາວ ປະກອບມີປະເພດດັ່ງນີ້:
1. ນາຍທະຫານເສນາທິການເຮັດຫນ້າທີ່ບັນຊາ, ສູ້ຮົບ ແລະ ກໍ່ສ້າງກຳລັງທາງດ້ານ ການທະຫານ.
2. ນາຍທະຫານການເມືອງ ເຮັດຫນ້າທີ່ວຽກງານການເມືອງ, ແນວຄິດ, ວຽກງານຈັດຕັ້ງ ພັກ, ພະນັກງານ, ວຽກງານນະໂຍບາຍ ແລະ ວຽກງານອົງການຈັດຕັ້ງມະຫາຊົນ.
3. ນາຍທະຫານພະລາທິການ ເຮັດຫນ້າທີ່ຮັບປະກັນດ້ານພະລາທິການ ແລະ ການລ້ຽງ ດູທັບ.
4. ນາຍທະຫານ ເຕັກນິກ, ວິຊາການ ແລະ ວິຊາສະເພາະອື່ນໆ ເຮັດຫນ້າທີ່ຂະແຫນງ ການ ແລະ ວິຊາສະເພາະໃດຫນຶ່ງ.
ມາດຕາ 9. ແຫລ່ງທີ່ມາຂອງນາຍທະຫານ
ແຫລ່ງທີ່ມາຂອງນາຍທະຫານມີດັ່ງນີ້:
1. ນາຍສິບທີ່ຮຽນຈົບຈາກບັນດາໂຮງຮຽນຊັ້ນກາງຂຶ້ນໄປຢູ່ໃນ ແລະ ນອກກອງທັບ, ທັງ ພາຍໃນ ແລະ ຕ່າງປະເທດ.
2. ນາຍສິບ ຈາກກົມກອງຕ່າງເຊິ່ງເປັນຜູ້ສູ້ຮົບພິລະອາດຫານ, ຫ້າວຫັນ ແລະ ມີຜົນ ງານດີເດັ່ຮໃນການປະຕິບັດຫນ້າທີ່ວຽກງານຕ່າງໆ.
3. ພະນັກງານ, ລັດຖະກອນ ແລະ ນັກສຶກສາກອງທັບທີ່ຮຽນຈົບຊັ້ນກາງຂຶ້ນໄປທັງພາຍ ແລະ ຕ່າງປະເທດ ທີ່ເຂົ້າເຮັດຫນ້າທີ່ຮັບໃຊ້ກອງທັບ, ເຊິ່ງຕ້ອງໄດ້ຮັບການບຳລຸງຫລືກໍ່ສ້າງວິຊາ ການທະຫານ.
ມາດຕາ 10. ມາດຕະຖານຂອງນາຍທະຫານ
ມາດຕາຖານຂອງນາຍທະຫານມີດັ່ງນີ້:
1. ຕ້ອງແມ່ນຄົນລາວທີ່ເປັນສັນຊາດລາວ, ມີອາຍຸ 21 ປີຂຶ້ນໄປ, ມີຊີວະປະຫວ ແລະ ບໍ່ຖືກສານຕັດສິນລົງໂທດຕັດອິດສະຫລະພາບມາກ່ອນ.
2. ມີທັດສະນະຫລັກຫມັັ້ນການເມືອງຫນັກແຫນ້ນ, ຈຳແນກມິດ-ສັດຕູຈະແຈ້ງ, ມີອຸດົມ ການສັງຄົມນິຍົມ, ມີຄຸນສົມບັດສິນທຳປະຕິວັດ, ມີນ້ຳໃຈຮັກຊາດ, ຮັກລະບອບປະຊາທິປະໄຕ ປະຊາຊົນລາວ, ມີຄວາມຈົງຮັກພັກດີຕໍ່ພັກ ແລະ ປະຊາຊົນ, ມີນ້ຳໃຈຕໍ່ສູ້ເດັດດ່ຽວພິລະອາດ ຫານ, ມີຄວາມເສຍສະຫະສູງ ແລະ ທົນທານຫນຽວແຫນ້ນ.
3. ມີຄວາມຮູ້ພື້ນຖານທິດສະດີມາກ-ເລນິນ, ມີຄວາມສາມາດກຳແຫນ້ນ ແລະ ຈັດຕັ້ງ ປະຕິບັດແນວທາງ, ແຜນນະໂຍບາຍຂອງພັກ ແລະ ລະບຽບກົດຫມາຍຂອງລັດ.
4. ມີຄວາມຮູ້ເປັນລະບົບກ່ຽວກັບວິຊາການທະຫານ, ວິຊາສະເພາະເຕັກນິກ, ໄດ້ຜ່ານ ການທົດສອບໃນວຽກງານຕົວຈິງ.
5. ມີສະຕິຕໍ່ການຈັດຕັ້ງ, ປະຕິບັດກົດຫມາຍຂອງລັດ ແລະ ກົດລະບຽບຂອງກອງທັບ ຢ່າງເຂັ້ມງວດ.
6. ມີສຸຂະພາບສົມບູນ ແລະ ແຂງແຮງດີ.
ສຳລັບນາຍທະຫານບັນຊາແຕ່ລະຂັ້ນຕ້ອງມີເງື່ອນໄຂຕື່ມດັ່ງນີ້:
- ຂັ້ນໝວດ,ກອງຮ້ອຍແລະທຽບເທົ່າຕ້ອງຈົບໂຮງຮຽນນາຍທະຫານຫຼືທຽບເທົ່າຂຶ້ນໄປ.
- ຂັ້ນກອງພັນນ້ອຍ, ກອງພັນໃຫຍ່ ແລະ ທຽບເທົ່າ ຕ້ອງຈົບວິທະຍາຄານການທະຫານ ການເມືອງ ແລະ ພະລາທິການຫລືທຽບເທົ່າຂຶ້ນໄປ.
- ຂັ້ນເຂດທະຫານ, ກອງພົນ ແລະ ທຽບເທົ່າຂຶ້ນໄປຕ້ອງຈົບວິທະຍາຄານປ້ອງກັນຊາດ ໄກສອນ ພົມວິຫານ ຫລືທຽບເທົ່າຂຶ້ນໄປ.
ມາດຕາ 11. ການນຳພາ, ບັນຊານາຍທະຫານ
ນາຍທະຫານກອງທັບປະຊາຊົນລາວ ຢູ່ພາຍໃຕ້ການນຳພາໂດຍກົງ, ລວມສູນເປັນ ເອກະກະພາບ ແລະ ຮອບດ້ານຂອງພັກປະຊາຊົນປະຕິວັດລາວ.
ປະທານປະເທດເປັນຜູ້ບັນຊາສູງສຸດຂອງນາຍທະຫານກອງທັບປະຊາຊົນລາວ.
ນາຍົກລັດຖະມົນຕີເປັນຜູ້ຈັດຕັ້ງ ແລະ ກວດກາເຄື່ອນໄຫວຂອງນາຍທະຫານກອງທັບ ປະຊາຊົນລາວ.
ລັດດຖະມົນຕີວ່າການກະຊວງປ້ອງກັນປະເທດເປັນຜູ້ຊີ້ນຳ, ນຳພາ, ບັນຊາ ແລະ ຄຸ້ມ ຄອງໂດຍກົງນາຍທະຫານກອງທັບປະຊາຊົນລາວ.
ມາດຕາ 12. ການກໍ່ສ້າງນາຍທະຫານ
ການກໍ່ສ້າງນາຍທະຫານແມ່ນຄວາມຮັບຜິດຊອບຂອງພາກສ່ວນຕ່າງໆດັ່ງນີ້:
- ຄະນະພັກ, ຄະນະບັນຊາຂັ້ນຕ່າງໆຢູ່ໃນກອງທັບມີຄວາມຮັບຜິດຊອບກໍ່ສ້າງນາຍທະ ຫານທີ່ຂຶ້ນກັບຕົນໃຫ້ເຕີບໃຫຍ່ເຂັ້ມແຂງ ແລະ ມີແບບແຜນທັນສະໄໝກ້າວຂຶ້ນຢ່າງບໍ່ຢຸດຢັ້ງ.
- ອົງການຈັດຕັ້ງຂອງພັກ, ລັດ, ແນວລາວຮັກຊາດ, ອົງການຈັດຕັ້ງມະຫາຊົນ, ອົງການ ຈັດຕັ້ງສັງຄົມ ແລະ ພົນລະເມືອງລາວທຸກຄົນມີພັນທະປະກອບສ່ວນກໍ່ສ້າງ, ບຳລຸງ ແລະ ສຶກສາ ອົບຮົມນາຍທະຫານກອງທັບປະຊາຊົນລາວ.
ໝວດທີ III ລະບົບຂັ້ນ ແລະ ຊັ້ນຂອງນາຍທະຫານ
ມາດຕາ 13. ຂັ້ນ ແລະ ຊັ້ນຂອງນາຍທະຫານກອງທັບປະຊາຊົນລາວ
ນາຍທະຫານກອງທັບປະຊາຊົນລາວປະກອບມີສາມຂັ້ນ ແລະ ສິບຊັ້ນດັ່ງນີ້:
ຂັ້ນນາຍຮ້ອຍ, ຂັ້ນນາຍພັນ ແລະ ຂັ້ນນາຍພົນ.
ຂັ້ນນາຍຮ້ອຍມີສາມຊັ້ນ
ຊັ້ນຮ້ອຍຕີ,
ຊັ້ນຮ້ອຍໂທ
ຊັ້ນຮ້ອຍເອກ
ຂັ້ນນາຍພັນມີສາມຊັ້ນ
ຊັ້ນພັນຕີ.
ຊັ້ນພັນໂທ
ຊັ້ນພັນເອກ
ຂັ້ນນາຍພົນມີ ສີ່ ຊັ້ນ
ຊັ້ນພົນຈັດຕະວາ
ຊັ້ນພົນຕີ
ຊັ້ນພົນໂທ
ຊັ້ນພົນເອກ
ມາດຕາ 14. ອາຍຸກະສຽນຂອງນາຍທະຫານແຕ່ລະຂັ້ນ
ອາຍຸກະສຽນສູງສຸດໃນການປະດັບຊັ້ນ, ເລື່ອນຊັ້ນ, ຕໍ່ນາຍທະຫານປະຈຳການ ແລະ ບຳນານແຕ່ລະຂັ້ນດັ່ງນີ້:
1. ອາຍຸກະສຽນປະດັບຊັ້ນ ແລະ ເລື່ອນຊັ້ນ.
ຂັ້ນນາຍຮ້ອຍບໍ່ໃຫ້ເກີນ 40 ປີ.
ຂັ້ນນາຍພັນບໍ່ໃຫ້ເກີນ 50 ປີ.
ຂັ້ນນາຍພົນບໍ່ໃຫ້ເກີນ 60 ປີ.
2. ອາຍຸກະສຽນຂອງນາຍທະຫານທີ່ປະຈຳການຢູ່ກົມກອງສູ້ຮົບສູງສຸດບໍ່ໃຫ້ເກີນ 55 ປີ.
ນາຍທະຫານທີ່ບໍ່ປະຈຳການຢູ່ສຳນັກງານ, ອົງການ, ສູງສຸດບໍ່ໃຫ້ເກີນ 65 ປີ.
3. ອາຍຸກະສຽນຮັບບຳນານຂອງນາຍທະຫານເພດຊາຍແມ່ນ 60 ປີ ແລະ ໃນກໍລະນີພິ ເສດທີ່ມີຄວາມຮຽກຮ້ອງຕ້ອງການບໍ່ໃຫ້ເກີນ 65 ປີ. ສຳລັບຜູ້ທີ່ເຮັດວຽກກັບທາດເບື່ອ, ທາດເຄມີ ຫລືເຮັດວຽກຢູ່ເຂດຫຍຸ້ງຍາກທຸລະກັນດານ 15 ປີຢ່າງຕໍ່ເນື່ອງມີສິດຮັບເບັ້ຍບຳນານກ່ອນກຳນົດ.
ມາດຕາ 15. ການປະດັບຊັ້ນນາຍທະຫານ
ເງື່ອນໄຂປະດັບຊັ້ນນາຍທະຫານມີດັ່ງນີ້:
1. ນາຍສິບທີ່ຮຽນຈົບຊັ້ນກາງໃນຫລືນອກກອງທັບທັງພາຍໃນ ແລະ ຕ່າງປະເທດຈະໄດ້ ຮັບການປະດັບຊັ້ນຮ້ອຍຕີ.
2. ນາຍສິບທີ່ຮຽນຈົບຊັ້ນສູງຫລືປະລິນຍາຕີໃນຫລືກນອກກອງທັບທັງພາຍໃນ ແລະ ຕ່າງປະເທດຈະໄດ້ຮັບການປະດັບຊັ້ນຮ້ອຍໂທ.
3. ນາຍສິບທີ່ມີຜົນງານດີເດັ່ນໃນການສູ້ຮົບຫລືໃນການປະຕິບັດຫນ້າທີ່ວຽກງານອື່ນໆ ຈະໄດ້ຮັບການປະດັບຊັ້ນຮ້ອຍຕີຫລືຮ້ອຍໂທຕາມຄວາມເຫມາະສົມ.
4. ພະນັກງານ, ລັດຖະກອນ, ນັກສຶກສານອກກອງທັບທີ່ເປັນນັກວິຊາການ, ຮຽນຈົບຊັ້ນ ຂຶ້ນໄປທັງພາຍໃນ ແລະ ຕ່າງປະເທດເຊິ່ງເຂົ້າມາເຮັດຫນ້າທີ່ຮັບໃຊ້ໃນກອງທັບຈະໄດ້ຮັບການ ປະດັບຊັ້ນຮ້ອຍຕີຂຶ້ນໄປ, ແຕ່ຕ້ອງໄດ້ຜ່ານການບຳລຸງຫລືກໍ່ສ້າງວິຊາການທະຫານຕື່ມອີກ.
ມາດຕາ 16. ສິດຕົກລົງກ່ຽວກັບຊັ້ນນາຍທະຫານ
ສິດຕົກລົງປະດັບຊັັ້ນ, ເລື່ອນຊັ້ນ, ທຽບຊັ້ນ, ປົດຊັ້ນນາຍທະຫານມີດັ່ງນີ້:
1. ປະທານປະເທດເປັນຜູ້ຕົກລົງປະດັບຊັ້ນ, ເລື່ອນຊັ້ນ, ທຽບຊັ້ນ ແລະ ປົດຊັ້ນຂັ້ນນາຍ ພົນ, ຕາມການສະເຫນີຂອງນາຍົກລັດຖະມົນຕີ.
2. ນາຍົກລັດຖະມົນຕີເປັນຜູ້ປະດັບຊັ້ນ, ທຽບຊັ້ນ ແລະ ປົດຊັ້ນພັນເອກ, ຕາມການ ສະເຫນີຂອງລັດຖະມົນຕີວ່າການກະຊວງປ້ອງກັນປະເທດ.
3. ລັດຖະມົນຕີວ່າການກະຊວງປ້ອງກັນປະເທດເປັນຜູ້ຕົກລົງປະດັບຊັ້ນ, ເລື່ອນຊັ້ນ, ທຽບຊັ້ນ, ປົດຊັ້ນຮ້ອຍເອກ, ພັນຕີ ແລະ ພັນໂທ ຕາມການສະເຫນີຂອງຫົວຫນ້າກົມໃຫຍ່ການ ເມືອງກອງທັບ.
4. ຫົວຫນ້າກົມໃຫຍ່ການເມືອງກອງທັບເປັນຜິກລົງປະດັບຊັ້ນ, ເລື່ອນຊັນ, ທຽບຊັ້ນ, ປົດຊັ້ນຮ້ອຍຕີ ແລະ ຮ້ອຍໂທ ຕາມການສະເຫນີຂອງກົມກອງທີ່ກ່ຽວຂ້ອງ.
ມາດຕາ 17. ເງື່ອນໄຂເລື່ອນຊັ້ນນາຍທະຫານ
ການເລື່ອນຊັ້ນນາຍທະຫານຕ້ອງມີເງື່ອນໄຂຄົບຖ້ວນດັ່ງນີ້:
1. ເຖິງກຳນົດເວລາພິຈາລະນາການເລື່ອນຊັ້ນຕາມທີ່ໄດ້ກຳນົດໄວໃນມາດຕາ 18 ຂອງ ກົດຫມາຍສະບັບນີ້.
2. ມີຜົນສຳເລັດໃນການປະຕິບັດຫນ້າທີ່ວຽກງານທີ່ໄດ້ຮັບມອບຫມາຍຫລືມີຄວາມຮຽກ ຮ້ອງຕ້ອງການຂອງຫນ້າທີ່ວຽກງານ.
3. ມີເງື່ອນໄຂ ແລະ ມາດຕະຖານຄົບຖ້ວນຕາມທີ່ໄດ້ກຳນົດໄວ້ໃນມາດຕາ 5, 10 ,14 ແລະ 20 ຂອງກົດຫມາຍສະບັບນີ້:
ມາດຕາ 18. ກຳນົດເວລາການເລື່ອນຊັ້ນໃຫ້ນາຍທະຫານ.
ການພິຈາລະນາການເລື່ອນຊັ້ນນາຍທະຫານໃຫ້ປະຕິບັດກຳນົດເວລາດັ່ງນີ້:
ຊັ້ນຮ້ອຍຕີ ຂຶ້ນຮ້ອຍໂທ ກຳນົດ 3 ປີ
ຊັ້ນຮ້ອຍໂທ ຂຶ້ນຮ້ອຍເອກ ກຳນົດ 3 ປີ
ຊັ້ນຮ້ອຍເອກ ຂຶ້ນ ພັນຕີ ກຳນົດ 4 ປີ
ຊັ້ນພັນຕີ ຂຶ້ນ ພັນໂທ ກຳນົດ 4 ປີ
ຊັ້ນພັນໂທ ຂຶ້ນພັນເອກ ກຳນົດ 4 ປີ
ສ່ວນການເລື່ອນຊັ້ນພັນເອກ ຂຶ້ນຊັ້ນນາຍພົນ, ນາຍພົນຂຶ້ນນາຍພົນຊັ້ນສູງກ່ວານັ້ນບໍ່ມີ ກຳນົດເວລາແມ່ນອີງໃສ່ຄວາມຮຽກຮ້ອງຕ້ອງການຂອງຫນ້າທີ່ການເມືອງ.
ໄລຍະເວລາທີ່ນາຍທະຫານສຶກສາຢູ່ໂຮງຮຽນຕ່າງໆ ກໍ່ໃຫ້ຄິດໄລ່ໃສ່ກຳນົດເວລາການ ເລື່ອນຊັ້ນ.
ນາຍທະຫານທີ່ມີຜົນງານດີເດັ່ນໃນການສູ້ຮົບ, ໃນການປະຕິບັດຫນ້າທີ່ຢູ່ເຂດຫຍຸ້ງຍາກ ທຸລະກັນດານຫລືຫນ້າທີ່ພິເສດ ອາດຈະໄດ້ເລື່ອນຂ້າມຊັ້ນຫລືເລື່ອນຊັ້ນກ່ອນກຳນົດເວລາທີ່ໄດ້ ກຳນົດໄວ້.
ໃນກໍລະນີທີ່ຮອດກຳນົດເວລາການເລື່ອນຊັ້ນແລ້ວແຕ່ບໍ່ມີມາດຕະຖານ, ເງື່ອນໄຂຄົບ ຖ້ວນຕາມທີ່ໄດ້ກຳນົດໄວ້ໃນມາດຕາ 17 ຂອງກົດຫມາຍສະບັບນີ້ ຈະບໍ່ໄດ້ເລື່ອນຊັ້ນ, ແຕ່ຈະມີ ການພິຈາລະນາໄປແຕ່ລະປີ ໂດຍບໍ່ໃຫ້ເກີນຫນຶ່ງຮອບຂອງກຳນົດເວລາການເລື່ອນຊັ້ນຂອງແຕ່ ລະຊັ້ນ, ຖ້າຫາກບໍ່ໄດ້ເລື່ອນຊັ້ນແລ້ວຈະໄດ້ຍົກຂັ້ນເງິນເດືອນຂຶ້ນຫນຶ່ງຂັ້ນ ແລະ ອາດຈະຍົກ ຍ້າຍຜູ້ກ່ຽວໄປເຮັດຫນ້າທີ່ໃຫມ່ຕາມຄວາມສາມາດ ຫລືໃຫ້ຮັບເບ້ຍບຳນານຫລືເງິນອຸດຫນູນ ຕາມລະບຽບການ.
ນາຍທະຫານທີ່ຍົກຍ້າຍໄປເຮັດຫນ້າທີ່ຢູ່ຝ່າຍພົນລະເຮືອນເມື່ອກັບຄືນກອງທັບຈະໄດ້ ພິຈາລະນາເລື່ອນຊັ້ນຕື່ມຫນຶ່ງຊັ້ນຫລືຂ້າມຊັ້ນຕາມຄວາມເຫມາະສົມ ແຕ່ຕ້ອງມີເງື່ອນໄຂ, ມາດຕະຖານຄົບຖ້ວນຕາມກຳນົດທີ່ໄດ້ກຳນົດໄວ້ໃນມາດຕາ 17 ຂອງກົດຫມາຍສະບັບນີ້.
ຫມວດທີ IV ຕຳແຫນ່ງນາຍທະຫານໃນກອງທັບປະຊາຊົນລາວ
ມາດຕາ 19. ຕຳແຫນ່ງຂອງນາຍທະຫານ
ຕຳແຫນ່ງຂອງນາຍທະຫານກອງທັບປະຊາຊົນລາວມີດັ່ງນີ້:
1. ລັດຖະມົນຕີວ່າການກະຊວງປ້ອງກັນປະເທດ;
2. ຫົວຫນ້າກົມໃຫຍ່ເສນາທິການກອງທັບ, ຫົວຫນ້າກົມໃຫຍ່ການເມືອງກອງັທບ, ຫົວ ຫນ້າກົມໃຫຍ່ພະລາທິການກອງທັບ ແລະ ຫົວຫນ້າກົມໃຫຍ່ເຕັກນິກກອງທັບ.
3. ຫົວຫນ້າກອງບັນຊາການເຂດທະຫານ.
4. ຫົວຫນ້າກົມ, ຫົວຫນ້າກອງພົນ, ຫົວຫນ້າກອງບັນຊາການທະຫານນະຄອນຫລວງ ວຽງຈັນ, ຫົວຫນ້າກອງບັນຊາການທະຫານນະຄອນຫລວງ, ຫົວຫນ້າກອງບັນຊາການທະຫານ ແຂວງ.
5. ຫົວຫນ້າກອງພັນໃຫຍ່, ຫົວຫນ້າກອງບັນຊາການທະຫານເມືອງ.
6. ຫົວຫນ້າກອງພັນນ້ອຍ.
7. ຫົວຫນ້າກອງຮ້ອຍ
8. ຫົວຫນ້າຫມວດ
ຕຳແໜ່ງຕ່າງໆທີ່ກ່າວມາຂ້າງເທິງນີ້ ມີຕຳແໜ່ງທຽບເທົ່າ ແລະ ຕຳແໜ່ງຮອງຫົວຫນ້າ.
ມາດຕາ 20. ການກຳນົດຊັ້ນນາຍທະຫານໃສ່ແຕ່ລະຕຳແຫນ່ງ
ແຕ່ລະຕຳແຫນ່ງໄດ້ກຳນົດຊັ້ນນາຍທະຫານໃສ່ດັ່ງນີ້:
1. ລັດຖະມົນຕີວ່າການກະຊວງປ້ອງກັນປະເທດ, ຊັ້ນພົນໂທ ຫລືພົນເອກ.
2. ຫົວຫນ້າກົມໃຫຍ່ເສນາທິການກອງທັບ, ຫົວຫນ້າກົມໃຫຍ່ການເມືອງກອງທັບ, ຊັ້ນ ພົນຕີຫລືພົນໂທ.
3. ຫົວຫນ້າກົມໃຫຍ່ພະລາທິການກອງທັບ, ຫົວຫນ້າກົມໃຫຍ່ເຕັກນິກກອງທັບ, ຊັ້ນພົນ ຈັດຕະວາ ຫລືພົນຕີ.
4. ຫົວຫນ້າຫ້ອງການກະຊວງປ້ອງກັນປະເທດ, ຫົວຫນ້າເຂດທະຫານ, ຫົວຫນ້າວິທະ ຍາຄານປ້ອງກັນຊາດໄກສອນພົມວິຫານ, ຫົວຫນ້າວິທະຍາຄານການທະຫານ, ການເມືອງ, ພະ ລາທິການ ແລະ ຫົວຫນ້າຂອງອົງການກົມກອງທຽບເທົ່າຊັ້ນພົນຈັດຕະວາຫລືພົນຕີ.
5. ຫົວຫນ້າກົມ, ຫົວຫນ້າໂຮງຮຽນນາຍທະຫານບົກ, ຫົວຫນາກອງພົນດ ຫົວຫນ້າກອງ ບັນຊາການທະຫານນະຄອນຫລວງວຽງຈັນ, ຫົວຫນ້າກອງບັນຊາການທະຫານນະຄອນຫລວງ ແລະ ຫົວຫນ້າຂອງອົງການກົມກອງທຽບເທົ່າ. ຊັ້ນພັນເອກ ຫລື ພົນຈັດຕະວາ.
6. ຫົວຫນ້າກອງບັນຊາການທະຫານແຂວງ: ຊັ້ນພັນເອກ.
7. ຫົວຫນ້າທູດທະຫານ: ຊັ້ນພັນເອກ.
8. ຫົວຫນ້າກອງພັນໃຫຍ່ ແລະ ທຽບເທົ່າ: ຊັ້ນພັນໂທ ຫລື ພັນເອກ.
9. ຫົວຫນ້າພະແນກຂອງອົງການຈັດຕັ້ງຕ່າງໆ. ຫົວຫນ້າກອງບັນຊາການທະຫານເມືອງ ຊັ້ນພັນຕີ ຫລື ພັນໂທ.
10. ຫົວຫນ້າກອງພັນນ້ອຍ ແລະ ທຽບເທົ່າ: ຊັ້ນຮ້ອຍເອກ ຫລື ພັນຕີ.
11. ຫົວຫນ້າກອງຮ້ອຍ ແລະ ທຽບເທົ່າ: ຊັ້ນຮ້ອຍໂທ ຫລື ຮ້ອຍເອກ.
12. ຫົວຫນ້າຫມວດ ແລະ ທຽບເທົ່າຊັ້ນຮ້ອຍຕີ ຫລື ຮ້ອຍໂທ.
ຊັ້ນຂອງບັນດາຮອງຫົວຫນ້າຕາມທີ່ໄດ້ກຳນົດໄວ້ໃນມາດຕານີ້ ຈະເທົ່າກັບຊັ້ນຂອງຫົວຫນ້າກໍໄດ້ ຊັ້ນຂອງນາຍທະຫານທີ່ເຮັດວຽກງານພິເສດ, ຢູ່ເຂດຫຍຸ້ງຍາກທຸລະກັນດານ, ກົມກອງເຫລົ່າຮົບ ເອກະລາດ ແລະ ດ້ານຮົບຕ່າງໆ ຈະສູງກ່ວາຕຳແຫນ່ງທີ່ໄດ້ກຳນົດໄວ້ເທິງນີ້ກໍ່ໄດ້ ແຕ່ບໍ່ໃຫ້ກາຍ ຫນຶ່ງຊັ້ນ.
ມາດຕາ 21. ການແຕ່ງຕັ້ງ, ຍົກຍ້າຍ ແລະ ປົດຕຳແຫນ່ງນາຍທະຫານ.
ຜູ້ມີສິດຕົກລົງແຕ່ງຕັ້ງ, ຍົກຍ້າຍ ແລະ ປົດຕຳແຫນ່ງນາຍທະຫານມີດັ່ງນີ້:
1. ປະທານປະເທດເປັນຜູ້ແຕ່ງຕັ້ງ, ຍົກຍ້າຍ ແລະ ປົດຕຳແຫນ່ງລັດຖະມົນຕີວ່າການ ກະຊວງປ້ອງກັນປະເທດ ຕາມການສະເຫນີຂອງນາຍົກລັດຖະມົນຕີພາຍຫລັງທີ່ສະພາແຫ່ງຊາດ ຮັບຮອງເອົາ.
2. ນາຍົກລັດຖະມົນຕີເປັນຜູ້ແຕ່ງຕັ້ງ, ຍົກຍ້າຍ ແລະ ປົດຕຳແຫນ່ງລັດຖະມົນຕີຊ່ວຍວ່າ ການກະຊວງປ້ອງກັນປະເທດ, ຫົວຫນ້າ ແລະ ຮອງຫົວຫນ້າກົມໃຫຍ່, ຫົວຫນ້າຫ້ອງການກະ ຊວງ, ຫົວຫນ້າ ແລະ ຮອງຫົວຫນ້າເຂດທະຫານ, ຫົວຫນ້າວິທະຍາຄານປ້ອງກັນຊາດໄກສອນ ພົມວິຫານ, ຫົວຫນ້າກອງພົນ, ຫົວຫນ້າກອງບັນຊາການທະຫານນະຄອນຫລວງ, ຫົວຫນ້າ ກອງບັນຊາການທະຫານແຂວງ, ຫົວຫນ້າກົມກອງທຽບເທົ່າຕາມການສະເຫນີຂອງລັດຖະມົນຕີ ວ່າການກະຊວງປ້ອງກັນປະເທດ.
3. ລັດຖະມົນຕີວ່າການກະຊວງປ້ອງກັນປະເທດເປັນຜູ້ແຕ່ງຕັ້ງ, ຍົກຍ້າຍ ແລະ ປົດຕຳ ແຫນ່ງຫົວຫນ້າ ແລະ ຮອງຫົວຫນ້າກົມ, ຫົວຫນ້າທູດທະຫານ, ຮອງຫົວຫນ້າຫ້ອງການ ແລະ ຮອງຫົວຫນ້າວິທະຍາຄານການທະຫານ, ການເມືອງ, ພະລາທິການ, ຫົວຫນ້າ ແລະ ຮອງຫົວ ຫນ້າໂຮງຮຽນນາຍທະຫານບົກ, ຮອງຫົວຫນ້າກອງພົນ, ຮອງຫົວຫນ້າກອງບັນຊາການທະຫານ ນະຄອນຫລວງວຽງຈັນ, ຮອງຫົວຫນ້າກອງບັນຊາການທະຫານນະຄອນ, ຮອງຫົວຫນ້າກອງບັນ ຊາການທະຫານແຂວງ, ຫົວຫນ້າ ແລະ ຮອງຫົວຫນ້າກອງພັນໃຫຍ່, ຫົວຫນ້າ ແລະ ຮອງຫົວ ຫນ້າກອງບັນຊການທະຫານເມືອງ, ຫົວຫນ້າ ແລະ ຮອງຫົວຫນ້າກົມກອງທຽບເທົ່າຕາມການ ສະເຫນີຂອງຫົວຫນ້າກົມໃຫຍ່ການເມືອງກອງທັບ.
4. ຫົວຫນ້າກົມໃຫຍ່ການເມືອງກອງທັບເປັນຜູ້ແຕ່ງຕັ້ງ, ຍົກຍ້າຍ ແລະ ປົດຕຳແຫນ່ງ ຫົວຫນ້າ ແລະ ຮອງຫົວຫນ້າພະແນກຂອງບັນດາອົງການຂັ້ນຕ່າງໆ, ຫົວຫນ້າ ແລະ ຮອງຫົວ ຫນ້າພະແຮກກອງພັນນ້ອຍ, ຫົວຫນ້າ ແລະ ຮອງຫົວຫນ້າຂະແຫນງຂອງກອງພັນໃຫຍ່ເອກະ ລາດ, ຫົວຫນ້າ ແລະ ຮອງຫົວຫນ້າກົມກອງທຽບເທົ່າ ຕາມການສະເຫນີຂອງກົມກອງທີ່ກ່ຽວ ຂ້ອງ.
5. ຫົວຫນ້າກົມໃຫຍ່ເສນາທິການ, ຫົວຫນ້າກົມໃຫຍ່ພະລາທິການ, ຫົວຫນ້າກົມໃຫຍ່ ເຕັກນິກ, ຫົວຫນ້າຫ້ອງການກະຊວງ ແລະ ຫົວຫນ້າກົມກອງທຽບເທົ່າເປັນຜູ້ແຕ່ງຕັ້ງ, ຍົກຍ້າຍ ແລະ ປົດຕຳແຫນ່ງຂັ້ນກອງຮ້ອຍ ແລະ ຂັ້ນຂະແຫນງທີ່ຂຶ້ນກັບຕົນຕາມການສະເຫນີຂອງກົມ ກອງທີ່ກ່ຽວຂ້ອງ.
6. ຫົວຫນ້າເຂດການທະຫານ, ຫົວຫນ້າວິທະຍາຄານປ້ອງກັນຊາດໄກສອນ ພົມວິຫານ, ຫົວຫນ້າວິທະຍາຄານການທະຫານ, ການເມືອງ, ພະລາທິການ, ຫົວຫນ້າໂຮງຮຽນນາຍທະຫານ ບົກ, ຫົວຫນ້າກອງພົນ, ຫົວຫນ້າກອງບັນຊາການທະຫານນະຄອນຫລວງວຽງຈັນ, ຫົວຫນ້າກອງ ບັນຊາການທະຫານນະຄອນຫລວງ, ຫົວຫນ້າກອງບັນຊາການທະຫານແຂວງ ແລະ ຫົວຫນ້າ ກົມກອງທຽບເທົ່າເປັນຜູ້ແຕ່ງຕັ້ງ, ຍົກຍ້າຍ ຫລື ປົດຕຳແຫນ່ງຂັ້ນຂະແຫນງ, ກອງຮ້ອຍ, ຫມວດ, ຫມູ່ທີ່ຂຶ້ນກັບຕົນຕາມກມນສະເຫນີຂອງກົມກອງທີ່ກ່ຽວຂ້ອງ.
7. ຫົວຫນ້າກອງພັນໃຫຍ່ເອກະລາດເປັນຜູ້ແຕ່ງຕັ້ງ, ຍົກຍ້າຍ ແລະ ປົດຕຳແຫນ່ງຂັ້ນ ກອງຮ້ອຍ, ຫມວດ ແລະ ຫມູ່ທີ່ຂຶ້ນກັບຕົນຕາມການສະເຫນີຂອງກົມກອງທີ່ກ່ຽວຂ້ອງ.
ມາດຕາ 22. ການປົດ ແລະ ແຕ່ງຕັ້ງນາຍທະຫານໃຫ້ດຳລົງຕຳແຫນ່ງຊົ່ວຄາວ.
ໃນກໍລະນີຮີບດ່ວນ ນາຍທະຫານທີ່ມີຕຳແຫນ່ງແຕ່ຂັ້ນຫົວຫນ້າກອງຮ້ອຍເອກະລາດ, ຫົວຫນ້າກອງພັນນ້ອຍເອກະລາດ, ຫົວຫນ້າກອງພັນໃຫຍ່ຫລືທຽບເທົ່າຂຶ້ນໄປມີສິດປົດຕຳແໜ່ງ ຊົ່ວຄາວຂອງນາຍທະຫານທີ່ຂຶ້ນກັບຕົນທີ່ບໍ່ປະຕິບັດຄຳສັ່ງ ເຊິ່ງຈະກໍ່ຄວາມເສຍຫາຍໃຫ້ແກ່ກົມ ກອງ ແລະ ຜົນປະໂຫຍດຂອງຊາດແລ້ວແຕ່ງຕັ້ງຜູ້ໃໝ່ຂຶ້ນຮັບຜິດຊອບແທນ, ພ້ອມກັນນັ້ນກໍ ຕ້ອງລາຍງານໃຫ້ຂັ້ນເທິງຖັດຕົນຊາບ ແລະ ສະເຫນີຂັ້ນເທິງແຕ່ງຕັ້ງເປັນທາງການຢ່າງຮີບດ່ວນ.
ມາດຕາ 23. ການງົດຕຳແຫນ່ງ ແລະ ການມອບຕຳແຫນ່ງຕ່ຳກ່ວາຊັ້ນນາຍທະຫານ.
ການງົດຕຳແຫນ່ງຂອງນາຍທະຫານຈະປະຕິບັດໄດ້ໃນກໍລະນີລຸ່ມນີ້.
1,. ກົງຈັກການຈັດຕັ້ງມີການປ່ຽນແປງເຊິ່ງບໍ່ຈຳເປັນຕ້ອງມີຕຳແຫນ່ງທີ່ກ່ຽວຂ້ອງນັ້ນອີກ.
2. ນາຍທະຫານບໍ່ຄົບເງື່ອນໄຂທີ່ຈະຮັບຜິດຊອບຕຳແຫນ່ງນັ້ນ.
3. ນາຍທະຫານທີ່ເຖິງອາຍຸກະສຽນຮັບເບ້ຍບຳນານ.
ນາຍທະຫານອາດຈະຖືກມອບຕຳແຫນ່ງຕ່ຳກ່ວາຊັ້ນໃນກໍລະນີ:
1. ມີການເພີ່ມທະວີການບັນຊາໃນການປະຕິບັດຫນ້າທີ່ພິເສດ.
2. ມີການປ່ຽນແປງການຈັດຕັ້ງຂອງກົມກອງ.
3. ມີການສັບຊ້ອນໃສ່ຕຳແຫນ່ງໃໝ່ທີ່ແທດເຫມາະກັບຄວາມສາມາດ ແລະ ສຸຂະພາບ ຂອງນາຍທະຫານ.
ຫມວດທີ V. ການຄຸ້ມຄອງຂອງລັດຕໍ່ນາຍທະຫານ.
ມາດຕາ 24. ການຄຸ້ມຄອງຂອງລັດຖະບານຕໍ່ນາຍທະຫານ.
ລັດຖະບານຄຸ້ມຄອງນາຍທະຫານດັ່ງນີ້:
1. ປະຕິບັດຫລັກການລວມສູນເປັນເອກະພາບໃນການກໍ່ສ້າງ ແລະ ຄຸ້ມຄອງຖັນແຖວ ນາຍທະຫານ.
2. ສະເຫນີກົດຫມາຍ ແລະ ອອກນິຕິກຳກ່ຽວກັບນາຍທະຫານ.
3. ຊີ້ນຳ, ກວດກາການຈັດຕັ້ງປະຕິບັດກົດຫມາຍ ແລະ ນິຕິກຳຕ່າງໆກ່ຽວກັບນາຍທະ ຫານ.
4. ສະຫນອງງົບປະມານ, ປະກອບວັດຖຸ, ອຸປະກອນ, ພາຫະນະເຕັກນິກການທະຫານ.
5. ຄົ້ນຄວ້າ ແລະ ນຳໃຊ້ບັນດານະໂຍບາຍຕ່າງໆຕໍ່ຖັນແຖວທະຫານ.
ມາດຕາ 25. ຄວາມຮັບຜິດຊອບຂອງກະຊວງປ້ອງກັນປະເທດ.
ກະຊວງປ້ອງກັນປະເທດມີຄວາມຮັບຜິດຊອບຕໍ່ລັດຖະບານກ່ຽວກັບການຄຸ້ມຄອງ, ບັນ ຊານາຍທະຫານດັ່ງນີ້:
ຄຸ້ມຄອງໂດຍກົງຢ່າງຮອບດ້ານ ຕໍ່ນາຍທະຫານ, ເປັນເຈົົ້າການປະສານສົມທົບກັບ
ບັນດາກະຊວງ, ອົງການທຽບເທົ່າກະຊວງ, ແນວລາວສ້າງຊາດ, ອົງການຈັດຕັ້ງມະຫາຊົນ, ອົງ ການຈັດຕັ້ງສັງຄົມ, ນະຄອນຫລວງວຽງຈັນ, ນະຄອນ, ແຂວງ, ເມືອງ ແລະ ເທດສະບານເພື່ອ ຄຸ້ມຄອງນາຍທະຫານຕາມພາລະບົດບາດຂອງຕົນ.
2. ກຳນົດ, ຈັດຕັ້ງປະຕິບັດການກໍ່ສ້າງ ແລະ ບຳລຸງນາຍທະຫານໃຫ້ເປັນລະບົບຄົບຊຸດ, ຮັບປະກັນດ້ານປະລິມານ ແລະ ຄຸນນະພາບ.
3. ຊີ້ນຳ, ຕິດຕາມ, ກວດກາ ແລະ ຊຸກຍູ້ການຈັດຕັ້ງປະຕິບັດຫນ້າທີ່ວຽກງານ ແລະ ນິຕິ ກຳຂອງນາຍທະຫານ.
4. ຈັດຕັ້ງ, ນຳໃຊ້, ຄຸ້ມຄອງ, ປະຕິບັດນະໂຍບາຍ, ຍ້ອງຍໍ ແລະ ປະຕິບັດວິໄນຕໍ່ນາຍ ທະຫານ.
5. ສ້າງແຜນງົບປະມານ ແລະ ນຳໃຊ້ງົບປະມານ, ວັດຖຸ, ອຸປະກອນ, ພາຫະນະເຕັກນິກ ການທະຫານ.
6. ຊີ້ນຳ ນຳພາ ແລະ ບັນຊານາຍທະຫານທັງສາມປະເພດກຳລັງ ກຳລັງຫລວງ, ກຳ ລັງທ້ອງຖິ່ນ, ກອງຫລອນ ແລະ ກອງປ້ອງກັນຕົວ;
7. ພິຈາລະນາແກ້ໄຂຄຳສະເຫນີ, ຄຳຮ້ອງທຸກ ແລະ ຄຳຮ້ອງຟ້ອງຂອງນາຍທະຫານ.
8. ປະຕິບັດສິດ ແລະ ຫນ້າທີ່ອື່ນໆຕາມທີ່ໄດ້ກຳນົດໄວ້ໃນລະບຽບກົດຫມາຍ.
ມາດຕາ 26. ພັນທະຂອງບັນດາກະຊວງ ແລະ ອົງການຈັດຕັ້ງຕ່າງໆ.
ບັນດາກະຊວງ, ອົງການທຽບເທົ່າກະຊວງ, ແນວລາວສ້າງຊາດ, ອົງການຈັດຕັ້ງມະຫາ ຊົນ, ອົງການຈັດຕັ້ງສັງຄົມ, ສະຖາບັນການສຶກສາຂັ້ນຕ່າງໆມີພັນທະປະກອບສ່ວນດັ່ງນີ້:
ສຶກສາອົບຮົມ, ກໍ່ສ້າງ, ບຳລຸງ ແລະ ສະຫນອງພະນັກງານວິຊາການໃຫ້ແກ່ກອງທັບ ສ້າເງື່ອນໄຂອຳນວຍຄວາມສະດວກໃຫ້ນາຍທະຫານເຮັດສຳເລັດຫນ້າທີ່ຂອງຕົນ.
2.ຄົ້ນຄວ້າ, ສັບຊ້ອນນາຍທະຫານທີ່ຍົກຍ້າຍຈາກກອງທັບມາເຮັດຫນ້າທີ່ຢູ່ຝ່າຍພົນ ລະເຮືອນຢ່າງເຫມາະສົມ.
3. ຊ່ວຍເຫລືອເບິ່ງແຍງທາງດ້ານວັດຖຸຈິດໃຈ ແລະ ຊີວິດການເປັນຢູ່ຂອງນາຍທະຫານ ແລະ ຄອບຄົວເປັນຕົ້ນຄອບຄົວນາຍທະຫານຜູ້ເສຍສະຫລະຊີວິດ, ຜູ້ເສຍອົງຄະ, ພະນັກງານ ບຳນານ, ວິລະຊົນແຫ່ງຊາດ, ນັກຮົບແຂ່ງຂັນ ແລະ ຄອບຄົວນາຍທະຫານທີ່ພວມປະຕິບັດຫນ້າ ທີ່ພໍ່ເສດ, ຢູ່ເຂດທຸລະກັນດານ, ຫ່າງໄກສອກຫລີ.
ມາດຕາ 27. ພັນທະຂອງອົງການປົກຄອງທ້ອງຖິ່ນ.
ອົງການປົກຄອງທ້ອງຖິ່ນແຕ່ລະຂັ້ນມີພັນທະປະກອບສ່ວນດັ່ງນີ້:
1. ກໍ່ສ້າງ, ບຳລຸງຍົກລະດັບດ້ານການສຶກສາ ແລະ ວິຊາການອື່ນໆ, ສ້າງເງື່ອນໄຂອຳ ນວຍຄວາມສະດວກໃຫ້ນາຍທະຫານເຮັດສຳເລັດຫນ້າທີ່.
2. ຄົ້ນຄວ້າ, ສັບຊ້ອນນາຍທະຫານທີ່ຍົກຍ້າຍຈາກກອງທັບ ມາເຮັດຫນ້າທີ່ຢູ່ຝ່າຍພົນ ລະເຮືອນຢ່າງເຫມາະສົມ.
3. ຊ່ວຍເຫລືອເບິ່ງແຍງທາງດ້ານວັດຖຸຈິດໃຈ ແລະ ຊີວິດການເປັນຢູ່ຂອງນາຍທະຫານ ແລະ ຄອບຄົວເປັນຕົ້ນຄອບຄົວນາຍທະຫານຜູ້ເສຍສະຫລະຊີວິດ, ຜູ້ເສຍອົງຄະ, ພະນັກງານ ບຳນານ, ວິລະຊົນແຫ່ງຊາດ, ນັກຮົບແຂ່ງຂັນ ແລະ ຄອບຄົວນາຍທະຫານທີ່ພວມປະຕິບັດຫນ້າ ທີ່ພິເສດ, ຢູ່ເຂດທຸລະກັນດານ, ຫ່າງໄກສອກຫລີກ.
4. ອົງການປົກຄອງທ້ອງຖິ່ນຂັ້ນຕ່າງໆ ພ້ອມກັບປະຊາຊົນບັນດາເຜົ່າສຶກສາອົບຮົມ, ປະກອບຄວາມຄິດຄວາມເຫັນ, ຕຳນິຕິຊົມ, ຊ່ວຍເຫລືອນາຍທະຫານໃນການປະຕິບັດຫນ້າທີ່ຢູ່ ທ້ອງຖິ່ນຂອງຕົນ.
ຫມວດທີ VI. ການປະຕິບັດນະໂຍບາຍ, ຂໍ້ຫ້າມການຍ້ອງຍໍ ແລະ ການປະຕິບັດວິໄນຕໍ່ນາຍທະຫານ.
ມາດຕາ 28. ການປະຕິບັດນະໂຍບາຍ.
ການປະຕິບັດນະໂຍບາຍຕໍ່ນາຍທະຫານມີດັ່ງນີ້:
1. ນາຍທະຫານປະຈຳການໄດ້ຮັບເງິນເດືອນ, ເງິນອຸດຫນູນ, ເຄື່ອງອຸປະໂພກ ແລະ ບໍລິໂພກຕາມທີ່ລັດໄດ້ກຳນົດໄວ້. ສ່ວນນາຍທະຫານທີ່ເຊົາປະຈຳການແມ່ນຈະໄດ້ຮັບເງິນອຸດ ຫນູນເທື່ອດຽວຕາມລະບຽບການຍົກເວັ້ນກໍລະນີທີ່ໄດ້ກຳນົດໄວ້ໃນຂໍ້ 2 ແລະ ຂໍ້ 3 ມາດຕາ 31 ຂອງກົດຫມາຍສະບັບນີ້:
2. ນາຍທະຫານທີ່ໄດ້ຮັບຫລາຍຕຳແຫນ່ງຈະໄດ້ຮັບນະໂຍບາຍຕາມຕຳແຫນ່ງສູງສຸດ.
3. ນາຍທະຫານທີ່ຖືກຍົກຍ້າຍໄປເຮັດວຽກຢູ່ກົມກອງໃຫມ່ແມ່ນຈະໄດ້ຮັບນະໂຍບາຍ ຕາມຕຳແຫນ່ງໃຫມ່.
4. ນາຍທະຫານທີ່ປະຈຳການຈະໄດ້ພັກຜ່ອນປະຈຳປີສິບຫ້າວັນຕາລະບຽບກົດຫມາຍ ຍົກເວັ້ນກໍລະນີທີ່ມີພາວະສຸກເສີນຫລືມີສົງຄາມກໍໃຫ້ກັບຄືນມາກົມກອງດ່ວນ.
5. ນາຍທະຫານປະຈຳການ, ພະນັກງານບຳນານ, ວິລະຊົນແຫ່ງຊາດ, ນັກຮົບແຂ່ງຂັນ ແລະ ນາຍທະຫານເສຍອົງຄະຈະໄດ້ຮັບການເບິ່ງແຍງທາງດ້ານສຸຂະພາບ, ຖ້າມີການເຈັບເປັນ ຈະໄດ້ຮັບການປິ່ນປົວຕາມນະໂຍບາຍທີ່ພັກ-ລັດໄດ້ກຳນົດໄວ້. ສຳລັບນາຍທະຫານທີ່ມີການ ເຈັບເປັນ, ຖືກບາດເຈັບ ຫລື ເສຍອົງຄະໃນເວລາປະຕິບັດຫນ້າທີ່ຢູ່ສະຫນາມຮົບຫລືຢູ່ເຂດຫຍຸ້ງ ຍາກທຸລະກັນດານຈະໄດ້ມີການປິ່ນປົວໂດຍບໍ່ເສຍຄ່າ.
6. ນາຍທະຫານ ເຊິ່ງເຮັດຫນ້າທີ່ສູ້ຮົບ ແລະ ຮັບໃຊ້ຢູ່ສະຫນາມຮົບຢ່າງພິລະອາດຫານ ຫລື ຖືກເສຍສະຫລະຊີວິດຈະໄດ້ຮັບການເລື່ອນຊັ້ນໃຫ້ຕື່ມຫນຶ່ງຊັ້ນຫລືຂ້າມຊັ້ນ ຕາມການ ຄວາມເຫມາະສົມ, ຖ້າຖືກເສຍຊີວິດໃນເວລາຮັບໃຊ້ຢູ່ສະຫນາມຮົບຈະໄດ້ເລື່ອນຊັ້ນຕື່ມຫນຶ່ງ ຊັ້ນ.
7. ນາຍທະຫານແຕ່ລະຊັ້ນພັນເອກລົງມາທີ່ຮັບເບ້ຍບຳນານຈະບໍ່ໄດ້ເລື່ອນຊັ້ນຕື່ມອີກ ແຕ່ຈະໄດ້ຍົກເງິນເດືອນຂຶ້ນຫນຶ່ງຊັ້ນ.
8. ນາຍທະຫານບຳນານ, ວິລະຊົນແຫ່ງຊາດ, ນັກຮົບແຂ່ງຂັນຈະໄດ້ຮັບການເຊື່ອເຊີນ ເຂົ້າຮ່ວມໃນວັນບຸນສຳຄັນຕ່າງໆຂອງຊາດ ແລະ ມີສິດນຳໃຊ້ເຄື່ອງແບບນາຍທະຫານ, ເຄື່ອງ ຫມາຍຍົດ, ຫມາຍຊັ້ນຄືກັນກັບນາຍທະຫານປະຈຳການ.
9. ນາຍທະຫານຈະໄດ້ຮັບນະໂຍບາຍໄປສຶກສາຍົກລະດັບຢູ່ພາຍ ແລະ ຕ່າງປະເທດ ສຳລັບນະໂຍບາຍລະອຽດຕໍ່ນາຍທະຫານປະຈຳການ, ພະນັກງານບຳນານ, ຜູ້ເສຍສະຫລະຊີ ວິດ, ຜູ້ເສຍຊີວິດ, ຜູ້ເສຍອົງຄະ, ວິລະຊົນແຫ່ງຊາດ, ນັກຮົບແຂ່ງຂັນ, ຄອບຄົວພໍ່ແມ່ຂອງນາຍ ທະຫານທີ່ເສຍສະຫລະຊີວິດ, ເສຍຊີວິດ ແລະ ນະໂຍບາຍອື່ນໆແມ່ນລັດຖະບານເປັນຜູ້ກຳນົດ.
ມາດຕາ 29. ຂໍ້ຫ້າມຕໍ່ນາຍທະຫານ
ຂໍ້ຫ້າມຕົ້ນຕໍຕໍ່ນາຍທະຫານມີດັ່ງນີ້:
1. ຫ້າມລະເມີດລະບຽບກົດຫມາຍຂອງລັດ, ກົດລະບຽບຂອງກອງທັບ ແລະ ຮີດຄອງ ປະເພນີອັນດີງາມຂອງປະຊາຊົນບັນດາເຜົ່າ.
2. ຫ້າມອອກຄຳສັ່ງ, ລະບຽບການ, ນະໂຍບາຍຕ່າງໆທີ່ຂັດກັບກົດຫມາຍ, ຄຳສັ່ງຫລື ກົດລະບຽບທີ່ການຈັດຕັ້ງຂັ້ນເທິງວາງອອກ.
3. ຫ້າມປະລະຫນ້າທີ່, ບໍ່ປະຕິບັດຕາມມະຕິຕົກລົງຫລືຄຳສັ່ງຂອງຂັ້ນເທິງ.
4. ຫ້າມໃຊ້ອຳນາດເກີນຂອບເຂດສິດ, ຫນ້າທີ່ ແລະ ຄວາມຮັບຜິດຊອບຂອງຕົນ.
5. ຫ້າມສວຍໃຊ້ອຳນາດ, ຫນ້າທີ່ຕຳແຫນ່ງເພື່ອຫາຜົນປະໂຫຍດສ່ວນຕົວ.
6. ຫ້າມເອົາອາວຸດ, ລູກກະສູນ, ເຄື່ອງແບບທະຫານຫລືເອກະສານທາງການທະຫານ ໄປໃຫ້ຜູ້ອື່ນຢືມຫລືນຳໃຊ້ໂດຍບໍ່ໄດ້ຮັບອະນຸຍາດຈາກການຈັດຕັ້ງ.
ນອກຈາກນີ້ແລ້ວ ນາຍທະຫານຕ້ອງປະຕິບັດຕາມຂໍ້ຫ້າມອື່ນໆທີ່ພັກ ແລະ ລັດໄດ້ກຳ ນົດໄວ້.
ມາດຕາ 30. ການຍ້ອງຍໍຕໍ່ນາຍທະຫານ
ນາຍທະຫານທີ່ມີຜົນງານດີເດັ່ນໃນການສູ້ຮົບຫລືການປະຕິບັດຫນ້າທີ່ວຽກງານອື່ນໆຈະ ໄດ້ຮັບການຍ້ອງຍໍເຊັ່ນ: ນາມມະຍົດວິລະຊົນແຫ່ງຊາດ, ນັກຮົບແຂ່ງຂັນ, ຫລຽນກາ, ໃບຍ້ອງຍໍ ຂັ້ນຕ່າງໆ, ການເລື່ອນຊັ້ນ ແລະ ນະໂຍບາຍອື່ນໆຕາມຄວາມເຫມາະສົມ.
ມາດຕາ 31. ການປະຕິບັດວິໄນຕໍ່ນາຍທະຫານ.
1. ນາຍທະຫານທີ່ໄດ້ລະເມີດກົດລະບຽບ, ວິໄນຂອງກອງທັບປະຊາຊົນລາວຈະຖືກປະ ຕິບັດວິໄນທາງບໍລິຫານ ຕາມສະຖານເບົາຫລືຫນັກເຊັ່ນ: ຕຳນິ, ກ່າວເຕືອນ, ງົດການເລື່ອນຊັ້ນ, ຍົກຍ້າຍຫນ້າທີ່, ປົດຕຳແຫນ່ງ, ປົດຊັ້ນແລ້ວໃຫ້ເງິນອຸດຫນູນຕາມຊັ້ນທີ່ຍັງເຫລືອຫລືໄລ່ອອກ ຈາກກອງທັບໂດຍບໍ່ໄດ້ຮັບນະໂຍບາຍໃດໆ.
2. ນາຍທະຫານທີ່ໄດ້ກະທຳຜິດທາງອາຍາ, ກໍ່ຄວາມເສຍຫາຍແກ່ຜູ້ອື່ນຈະຖືກດຳເນີນ ຄະດີຕາມກົດຫມາຍ.
3. ນາຍທະຫານທີ່ໄດ້ກທຳຜິດໂດຍເຈດຕະນາ ແລະ ຖືກສານຕັດສິນລົງໂທດອິດສະ ຫລະພາບທີ່ໃຊ້ໄດ້ຢ່າງເດັດຂາດ, ແຕ່ສິບແປດເດືອນຂຶ້ນໄປຈະຫມົດສິດການເປັນທະຫານ. ໃນ ກໍລະນີການກະທຳຜິດດ້ວຍຄວາມບໍ່ລະມັດລະວັງນັ້ນຈະພິຈາລະນາຊັ້ນຂອງນາຍທະຫານຕາມ ຄວາມເຫມາະສົມ.
ຫມວດທີ VII. ບົດບັນຍັດສຸດທ້າຍ
ມາດຕາ 32. ການຈັດຕັ້ງປະຕິບັດ
ລັດຖະບານແຫ່ງ ສປປລາວ ເປັນຜູ້ຈັດຕັ້ງປະຕິບັດກົດຫມາຍສະບັບນີ້.
ມາດຕາ 33. ຜົນສັກສິດ
ກົດຫມາຍສະບັບນີ້ມີຜົນສັກສິດນັບແຕວັນປະທານປະເທດ ແຫ່ງສາທາລະນະ ລັດປະຊາທິປະໄຕ ປະຊາຊົນລາວ ອອກລັດຖະດຳລັດປະກາດໃຊ້ເປັນຕົ້ນໄປ.
ທຸກຂໍ້ກຳນົດ, ບົດບັນຍັດທີ່ຂັດກັບກົດຫມາຍສະບັບນີ້ລ້ວນແຕ່ຖືກຍົກເລີກ.
ປະທານສະພາແຫ່ງຊາດ

robotstxt: allowed

filter: keep


text:
ຄະນະປະຈຳສະພາແຫ່ງຊາດດຳເນີນກອງປະຊຸມປະຈຳເດືອນກຸມພາ 2013
ກອງປະຊຸມໄດ້ຮັບຟັງການ ລາຍງານກ່ຽວກັບສະພາບ ການຈັດຕັ້ງປະຕິບັດວຽກງານ ຂອງຫ້ອງວ່າການສະພາແຫ່ງ ຊາດໃນ 1 ປີ ຜ່ານມາ ແລະ ກະກຽມຈັດກອງປະຊຸມວຽກ ງານຫ້ອງວ່າການສະພາທົ່ວ ປະເທດ ຮັບຟັງລາຍງານຜົນ ສຳເລັດການຝຶກອົບຮົມຊຸດທີ 1 ບົດສະຫຼຸບການຈັດຕັ້ງປະຕິ ບັດໃນ 6 ເດືອນຕົ້ນປີ ແລະ ແຜນກະກຽມດັດແກ້ງົບປະ ມານ 6 ເດືອນທ້າຍປີ 2013, ຮັບຟັງລາຍງານທິດທາງການ ດຳເນີນກອງປະຊຸມຄະນະປະ ຈຳສະພາແຫ່ງຊາດຮ່ວມກັບ ຄະນະສະມາຊິກສະພາແຫ່ງ ຊາດ, ກ່ຽວກັບການປັບປຸງວິ ທີການດຳເນີນກອງປະຊຸມ ຄົບຄະນະສະມາຊິກສະພາ ແຫ່ງຊາດປະຈຳເຂດເລືອກ ຕັ້ງ, ຮັບຟັງລາຍງານຄວາມ ຄືບໜ້າໂຄງການອອກແບບ ແລະ ປຸກສ້າງຫ້ອງວ່າການ ສະພາແຫ່ງຊາດຫຼັງໃໝ່, ພິ ຈາລະນາການຂໍສັດຕະຍາ ບັນຮັບຮອງແຜນຫລຸດຜ່ອນ ອັດຕາພາສີຂອບສັນຍາການ ຄ້າຜະລິດຕະພັນອາຊຽນ. ແຕ່ປີ 2013-2015 ຕາມ ການສະເໜີຂອງນາຍົກລັດ ຖະມົນຕີ ແລະ ພິຈາລະນາ ວຽກງານອື່ນໆຈຳນວນໜຶ່ງ.
ເອກອັກຄະລັດຖະທູດລາວປະຈຳປະເທດໄທພົບປະຢ້ຽມຢາມຄົນເຊື້ອສາຍລາວ
ມີຄະນະສະມາຄົມໄທພວນ ແຫ່ງປະເທດໄທ, ການນໍາ ທ້ອງຖິ່ນ ແລະ ປະຊາຊົນໄທ ເຊື້ອສາຍລາວໃຫ້ການຕ້ອນ ຮັບອັນອົບອຸ່ນ.
ໂອກາດດັ່ງກ່າວ, ທ່ານ ເອກອັກຄະລັດຖະທູດລາວ ໄດ້ຢ້ຽມຢາມພົບປະປະຊາ ຊົນຄົນໄທວຽງ ຫລື ລາວວຽງ, ໄຕດໍາ ( ໄທເອີ້ນ ລາວໂຊ້ງ ) ແລະ ໄທພວນທີ່ສືບເຊື້ອສາຍ ບັນພະບຸລຸດໄປຈາກປະເທດລາວ. ຢູ່ແຕ່ລະບ່ອນຂອງ ການຢ້ຽມຢາມພົບປະ ທ່ານ ເອກອັກຄະລັດຖະທູດໄດ້ ກ່າວສະແດງຄວາມພູມໃຈທີ່ໄດ້ພົບພໍ້ຄົນເຊື້ອສາຍລາວ, ຊົມເຊີຍການຮັກສາຮີດຄອງປະເພນີອັນດີງາມຂອງບັນພະບຸລຸດ, ທັງພາສາປາກເວົ້າ, ການນຸ່ງຖື ແລະ ການດໍາລົງ ຊີວິດ, ພ້ອມທັງໄດ້ຮຽກຮ້ອງ ໃຫ້ສືບຕໍ່ປົກປັກຮັກສາສືບ ທອດໃຫ້ລູກຫຼານລຸ້ນຕໍ່ໆໄປ; ພ້ອມນີ້ທ່ານ ຫຼີ ບຸນຄຳ້ ຍັງໄດ້ ແຈ້ງໃຫ້ຊາບຜົນສໍາເລັດການພັດທະນາເສດຖະກິດ-ສັງຄົມ ຂອງສາທາລະນະລັດ ປະຊາ ທິປະໄຕ ປະຊາຊົນລາວ,ການ ພົວພັນລະຫວ່າງສອງຊາດ ລາວ-ໄທ ໃນໄລຍະໃໝ່ທີ່ໄດ້ ຮັບການພັດທະນາດີຂຶ້ນ ເລື້ອຍໆ ແລະ ເຊີນຊວນໃຫ້ ພີ່ນ້ອງເຊື້ອສາຍລາວມາຢ້ຽມຢາມປະເທດລາວໃນໂອກາດຕໍ່ໄປ.
ການຢ້ຽມຢາມຢູ່ແຕ່ລະ ບ່ອນ, ປະຊາຊົນເຊື້ອສາຍ ລາວ, ໂດຍສະເພາະຜູ້ເຖົ້າຜູ້ ແກ່ລ້ວນແຕ່ອອກປາກວ່າດີ ໃຈທີ່ສຸດທີ່ໄດ້ພົບພໍ້ຄົນລາວ ໂດຍບໍ່ນຶກບໍ່ຝັນ ແລະ ຕ້ອງ ການຢາກໄປເຫັນດິນແດນ ຂອງບັນພະບຸລຸດ ແລະ ຢາກ ສືບທາວຫາຍາດຕິພີ່ນ້ອງ, ແຕ່ກໍ່ຈົນໃຈເພາະຜ່ານມາ ຫລາຍເຊັ່ນຄົນແລ້ວ, ຍັງນຶກ ເຖິງບໍ່ເຄີຍລືມວ່າຕົນແມ່ນ ເຊື້ອສາຍລາວທີ່ບັນພະບຸລຸດໄດ້ພັດພາກຈາກມາເປັນເວ ລາ 100-200 ປີ.
ປັດຈຸບັນຄົນໄທເຊື້ອສາຍ ລາວ ຢູ່ຈັງຫວັດສຸພັນບຸລີ ມີ 3 ເຜົ່າຄື: ພວນ, ເຊິ່ງມີການ ຈັດຕັ້ງເປັນສະມາຄົມລະດັບຈັງຫວັດຂຶ້ນກັບສະມາຄົມ ພວນແຫ່ງປະເທດໄທ, ທົ່ວຈັງ ຫວັດມີພົນລະເມືອງປະມານ 2 ຫມື່ນກວ່າຄົນ ນອກນີ້ກໍ່ມີ ໄທວຽງ ຫລື ລາວວຽງ ແລະ ໄຕດໍາ ຫລື ລາວໂຊ້ງ ບໍ່ມີຕົວ ເລກສະຖິຕິລະອຽດ, ຕາມຂໍ້ ມູນບໍ່ເປັນທາງການສອງເຜົ່າດັ່ງກ່າວຢູ່ໃນຈັງຫວັດສຸພັນບຸລີ ປະມານເຜົ່າລະ 4.000-5.000 ຄົນ. ຄົນທັງສາມເຜົ່າ ມີອາຊີບຜະລິດກະສິກໍາ ແລະ ຄ້າຂາຍ, ທຸກຄອບຄົວກຸ້ມຢູ່ ກຸ້ມກິນ, ຈໍານວນໜຶ່ງຮັ່ງມີລະ ດັບເສດຖີ ( ໄທພວນ ) ແລະ ມີຖານະທາງສັງຄົມ.ທັງສາມ ເຜົ່າໂດຍສ່ວນໃຫຍ່ດຳລົງ ຊີວິດຢູ່ເຂດອໍາເພີເມືອງ, ອູ່ ທອງ, ສອງພີ່ນ້ອງ ແລະ ບາງ ປາມ້າ.


text:
ສະຫະລັດອາເມລິກາ
ສະຫະລັດອາເມລິກາ (ຄຳເຄົ້າ: ສຫຣັຖອເມຣິກາ[໑], ອັງກິດ: United States of America) ຫຼືມັກຫຍໍ້ວ່າ ສະຫະລັດ ຫຼື ອາເມລິກາ ແມ່ນສະຫະພັນທະລັດປະຊາທິປະໄຕ ປົກປ້ອງພາຍໃຕ້ລັດຖະທຳມະນູນ ປະກອບໄປດ້ວຍລັດ 50 ລັດ. ມີພື້ນທີ່ຄອບຄຸມສ່ວນຫຼາຍຂອງທະວີບອາເມລິກາເໜືອ. ມີພົມແດນຕິດຕໍ່ກັບປະເທດການາດາທາງທິດເໜືອ ແລະປະເທດເມັກຊິໂກທາງທິດໃຕ້. ສ່ວນພົມແດນທາງທະເລນັ້ນ ແມ່ນຕິດຕໍ່ກັບການາດາ, ລັດເຊຍ ແລະ ບາຮາມາດ ໂດຍມີມະຫາສະໝຸດປາຊີຟິກ ທະເລແບລິ້ງ ມະຫາສະໝຸດອາກຕິກ ມະຫາສະໝຸດອັດລັງຕິກ ອ່າວເມັກຊິໂກ ແລະທະເລກາລາອິບເປັນຜືນນ້ຳລ້ອມຮອບ. ນອກຈາກນີ້ຍັງມີດິນແດນລາງສ່ວນໃນກາລາອິບແລະມະຫາສະໝຸດປາຊິຟິກອີກນຳ.
ອ້າງອີງ[ດັດແກ້]
- ↑ ສົມຈິຕ ພັນລັກ. (2012) ພາສາລາວລ້ານຊ້າງ ກ່ອນປີ ພ.ສ 2478; ຄ.ສ 1935 ສະບັບຄົ້ນຄວ້າ. ສົມມະນາ ການພິມ ສປປ ລາວ.


text:
ປະຫວັດຄວາມເປັນມາຂອງສະພາແຫ່ງຊາດ
ຕັ້ງແຕ່ສະຕະວັດທີສິບແປດເປັນຕົ້ນມາທີ່ປະຊາຊົນລາວໄດ້ຕໍ່ສູ່ເພື່ອຄວາມເປັນເອກະລາດ. ພາຍໃຕ້ການນໍາພາຂອງພັກປະຊາຊົນປະຕິວັດລາວໄດ້ນໍາພາໄປເຖິງການປົດປ່ອຍປະເທດຊາດຢ່າງສົມບູນ. ໄປພ້ອມໆກັບການສະຖາປະນາສາທາລະນະລັດປະຊາທິປະໄຕປະຊາຊົນລາວສະພາປະຊາຊົນສູງສຸດທີ I ກໍໄດ້ຮັບການສ້າງຕັ້ງຂຶ້ນໂດຍກອງປະຊຸມໃຫຍ່ຜູ້ແທນປະຊາຊົນທົ່ວປະເທດໃນວັນທີ 2 ທັນວາ 1975.
ສະພາປະຊາຊົນສູງສຸດ ຊຸດທີ I ປະກອບດ້ວຍສະມາຊິກທັງໝົດ 45 ທ່ານ, ເຊິ່ງໃນນັ້ນມີເພດຍິງ 4 ທ່ານ. ທ່ານ ສຸພານຸວົງ ຖືກເລືອກຕັ້ງເປັນປະທານສະພາ, ພ້ອມດຽວກັບທ່ານ ສີສົມພອນ ລໍວັນໄຊ, ທ່ານ ສີທົນ ກົມມະດໍາ, ທ່ານ ໄຟດ່າງ ລໍເບຼຍຢາວ ກໍຖືກເລືອກຕັ້ງເປັນຮອງປະທານ ແລະທ່ານ ຄໍາສຸກ ແກ້ວລາ ເປັນຮອງປະທານ ທັງເປັນເລຂາທິການໃຫຍ່. ສະພາປະຊາຊົນສູງສຸດຊຸດທີ I ປະກອບມີຄະນະປະຈໍາ ແລະ 3 ກໍາມາທິການຄື: ກໍາມາທິການຮ່າງລັດຖະທໍາມະນູນ, ກໍາມາທິການລັດຖະບັນຍັດ ແລະກົດໝາຍເລືອກຕັ້ງ ແລະກໍາມາທິການແຜນການ ແລະການເງິນ.ສະພາປະຊາຊົນສູງສຸດ ຊຸດທີ I ມີບົດບາດໜ້າທີ່ເຕົ້າໂຮມຄວາມສາມັກຄີບັນດາຊັ້ນຄົນ ແລະຊົນເຜົ່າໃນທົ່ວປະເທດ ເພື່ອປະຕິບັດ 2 ໜ້າທີ່ຍຸດທະສາດຄື: ປົກປັກຮັກສາ ແລະກໍ່ສ້າງປະເທດຊາດ. ສະພາປະຊາຊົນສູງສຸດ ຊຸດທີ I ໄດ້ເຮັດຫຼ້ອນພາລະບົດບາດ ແລະໜ້າທີ່ການເມືອງຂອງຕົນໃນການປຸກລະດົມ, ເຕົ້າໂຮມຄວາມສາມັກຄີປວງຊົນທັງຊາດ, ປົກປັກຮັກສາໝາກຜົນຂອງການປະຕິວັດກໍຄືຄວາມເປັນເອກະລາດແຫ່ງຊາດໄວ້ໄດ້ຢ່າງໝັ້ນຄົງ, ພ້ອມນີ້ກໍຍັງໄດ້ຟື້ນຟູເສດຖະກິດ, ວັດທະນະທໍາສັງຄົມ, ຮໍາບາດແຜສົງຄາມ ແລະປົວແປງຊີວິດການເປັນຢູ່ຂອງປວງຊົນລາວບັນດາເຜົ່າໃຫ້ນັບມື້ດີຂຶ້ນ.
ນອກນີ້ສະພາປະຊາຊົນສູງສຸດ ຊຸດທີ I ຍັງໄດ້ເຮັດໜ້າທີ່ຄົ້ນຄວ້າພິຈາລະນາ ແລະຕົກລົງຮັບຮອງເອົາແຜນພັດທະນາເສດຖະກິດ-ສັງຄົມແຫ່ງຊາດ 5 ປີເທື່ອທີ 1 (1980-1985);
ພິຈາລະນາຮັບຮອງເອົາກົດໝາຍໃໝ່ຈໍານວນໜຶ່ງເຊັ່ນ: ກົດໝາຍວ່າດ້ວຍສະພາລັດຖະມົນ ຕີ ແລະຄະນະກໍາມະການປົກຄອງທ້ອງຖິ່ນ, ກົດໝາຍລົງທຶນຕ່າງປະເທດ ແລະໄດ້ພິຈາລະນາຕົກລົງບັນດາບັນຫາສໍາຄັນອື່ນໆຂອງປະເທດຊາດອີກດ້ວຍ.
ມາໃນວັນທີ 26 ມີນາ 1989 ສະພາປະຊາຊົນສູງສຸດ ຊຸດທີ II ກໍໄດ້ຮັບການເລືອກຕັ້ງ ໂດຍຜ່ານການເລືອກຕັ້ງທົ່ວປະເທດ. ສະພາຊຸດນີ້ປະກອບດ້ວຍສະມາຊິກ 79 ທ່ານ, ໃນນັ້ນມີເພດຍິງ 5 ທ່ານ. ທ່ານ ໜູຮັກ ພູມສະຫວັນ ຖືກຄັດເລືອກໃຫ້ເປັນປະທານ ແລະປະກອບມີຄະນະປະຈໍາ 5 ທ່ານ ແລະກໍາມາທິການຈໍານວນໜຶ່ງເຊັ່ນ: ກໍາມາທິການກົດໝາຍ, ກໍາມາທິການເລຂານຸການ, ກໍາມາທິການວັດທະນະທໍາ-ສັງຄົມ, ກໍາມາທິການພົວພັນຕ່າງປະເທດ ແລະຫ້ອງວ່າການສະພາແຫ່ງຊາດ; ສໍາລັບຢູ່ທ້ອງຖິ່ນແມ່ນປະກອບດ້ວຍສະພາປະຊາຊົນແຂວງ ແລະສະພາປະຊາຊົນເມືອງ.
ສະພາປະຊາຊົນສູງສຸດ ຊຸດທີ II ໄດ້ມີຜົນງານອັນໃຫຍ່ຫຼວງໃນການເຮັດຫຼ້ອນພາລະບົດບາດ ແລະໜ້າທີ່ການເມືອງຂອງຕົນຄື: ໄດ້ເຮັດສໍາເລັດການຮ່າງລັດຖະທໍາມະນູນແຫ່ງຊາດ ສະບັບທໍາອິດຂອງ ສປປລາວ ເຊິ່ງໄດ້ຖືກຮັບຮອງເອົາຢູ່ໃນກອງປະຊຸມ ເທື່ອທີ 6 ສະໄໝສາມັນຂອງສະພາປະຊາຊົນສູງສຸດ ຊຸດທີ II ໃນວັນທີ 14 ສິງຫາ 1991, ສະພາປະຊາຊົນ ຊຸດທີ II ຍັງໄດ້ພິຈາລະນາຮັບຮອງເອົາກົດໝາຍໃໝ່ຈໍານວນ 22 ສະບັບ. ນອກນີ້ກໍຍັງໄດ້ຕັ້ງໜ້າເຄື່ອນໄຫວວຽກງານການຕ່າງປະເທດ, ແນໃສ່ເພີ່ມທະວີການພົວພັນຮ່ວມມືກັບອົງການລັດຖະສະພາສາກົນ, ພາກພື້ນ ແລະລັດຖະສະພາປະເທດເພື່ອນມິດອີກ. ດ້ວຍເຫດນີ້ ສປປລາວ ຈຶ່ງໄດ້ເປັນທີ່ຮັບຮູ້ອັນກວ້າງຂວາງຈາກປະຊາຄົມໂລກ.
ກອງປະຊຸມໃຫຍ່ຄັ້ງທີ 83 ຂອງສະຫະພັນລັດຖະສະພາສາກົນທີ່ປະເທດໄຊປລັດຊ໌ໄດ້ຕົກລົງຮັບເອົາ ສປປລາວເຂົ້າເປັນສະມາຊິກສົມບູນຂອງອົງການດັ່ງກ່າວ. ສປປລາວ ຍັງເປັນຜູ້ສັງເກດການຂອງລັດຖະສະພາອາຊຽນ ແລະໄດ້ສ້າງຕັ້ງສະມາຄົມມິດຕະພາບລັດຖະສະພາລາວ-ຍີ່ປຸ່ນ.
ໃນວັນທີ 20 ທັນວາ 1992 ສະພາແຫ່ງຊາດ ຊຸດ ທີ III ກໍໄດ້ຮັບການສ້າງຕັ້ງຂຶ້ນ ແລະໄດ້ປ່ຽນຊື່ຈາກສະພາປະຊາຊົນສູງສຸດ ມາເປັນສະພາແຫ່ງຊາດ ເພື່ອເຄື່ອນໄຫວປະຕິບັດພາລະບົດບາດແລະໜ້າທີ່ໃນຖານະອົງການນິຕິບັນຍັດຕາມທີ່ໄດ້ກໍານົດໄວ້ໃນລັດຖະທໍາມະນູນໃນພາກກ່ຽວກັບກົດໝາຍວ່າດ້ວຍສະພາແຫ່ງຊາດ. ສະພາແຫ່ງຊາດ ຊຸດທີ III ເປັນສະພາຊັ້ນດຽວ ບໍ່ມີສະພາທ້ອງຖິ່ນ.
ສະພາແຫ່ງຊາດ ຊຸດທີ III ປະກອບມີສະມາຊິກທັງໝົດ 85 ທ່ານ, ໃນນັ້ນມີເພດຍິງ 8 ທ່ານ, ທ່ານສະໝານ ວິຍະເກດ ຖືກເລືອກເປັນປະທານ ແລະມີຮອງປະທານ 2 ທ່ານ, ຄະນະ 07 ທ່ານ ແລະມີ 6 ກໍາມາທິການຄື: ກໍາມາທິການເລຂານຸການ, ກໍາມາທິການກົດໝາຍ, ກໍາມາທິການເສດຖະກິດແຜນການ ແລະການເງິນ, ກໍາມາທິການວັດທະນະທໍາ-ສັງຄົມ, ກໍາມາທິການບັນດາເຜົ່າແລະກໍາມາທິການການຕ່າງປະເທດພ້ອມນີ້ກໍມີຫ້ອງວ່າການສະພາແຫ່ງຊາດ ເປັນກົງຈັກຊ່ວຍວຽກ.
ນັບແຕ່ມື້ເລືອກຕັ້ງເປັນຕົ້ນມາ, ສະພາແຫ່ງຊາດ ຊຸດທີ III ໄດ້ປະຕິບັດພາລະບົດບາດ ແລະໜ້າທີ່ຂອງຕົນເປັນຢ່າງດີຄືໄດ້ດໍາເນີນກອງປະຊຸມສະໄໝສາມັນ ແລະວິສາມັນຂອງຕົນ 9 ເທື່ອ.ບັນຫາທີ່ພົ້ນເດັ່ນໃນກອງປະຊຸມດັ່ງກ່າວແມ່ນໄດ້ຕົກລົງບັນຫາສໍາຄັນຂອງປະເທດຊາດເຊັ່ນ: ສ້າງຕັ້ງແລະປັບປຸງກົງຈັກໃນລະບົບອໍານາດແຫ່ງລັດຂ˜ນສູນກາງ; ຕົກລົງຮັບຮອງເອົາແຜນພັດທະນາເສດຖະກິດ-ສັງຄົມແລະງົບປະມານປະຈໍາປີ; ພິຈາລະນາຮັບຮອງເອົາກົດໝາຍໃໝ່ໄດ້ຫຼາຍສະບັບແລະດັດແກ້ກົດໝາຍເກົ່າໄດ້ 3 ສະບັບ, ໄດ້ຈັດຕັ້ງໜ່ວຍສະມາຊິກສະພາແຫ່ງຊາດ ແລະຫ້ອງການສະພາແຫ່ງຊາດຢູ່ແຕ່ລະເຂດເລືອກຕັ້ງ; ສືບຕໍ່ເຄື່ອນໄຫວວຽກງານການຕ່າງປະເທດໃຫ້ນັບມື້ກວ້າງຂວາງ.
ໃນຕະຫຼອດໄລຍະ 20 ກວ່າປີແຫ່ງການສ້າງຕັ້ງ, ປັບປຸງ ແລະເຕີບໃຫຍ່ຂະຫຍາຍຕົວຂອງສະພາແຫ່ງຊາດ ແຫ່ງ ສປປລາວ ທັງ 3 ຊຸດລ້ວນແຕ່ໄດ້ເຮັດຫຼ້ອນພາລະບົດບາດ ແລະໜ້າທີ່ຂອງຕົນເປັນຢ່າງດີ; ຜົນສໍາເລັດຂອງສະພາແຕ່ລະຊຸດໄດ້ກາຍເປັນປັດໃຈທີ່ສໍາຄັນໃນຂະບວນວິວັດແຫ່ງການຂະຫຍາຍຕົວໃນແຕ່ລະໄລຍະ ໂດຍສະເພາະແມ່ນໄລຍະແຫ່ງການປະຕິບັດແນວທາງປ່ຽນແປງໃໝ່ຂອງພັກ ປະຊາຊົນປະຕິວັດລາວ, ປະກອບສ່ວນເຂົ້າໃນການກໍ່ສ້າງ, ປັບປຸງ ແລະບູລະນະລະບອບປະຊາທິປະໄຕ ປະຊາຊົນ ໃຫ້ນັບມື້ນັບໜັກແໜ້ນ ແລະໝັ້ນຄົງ.
ສະພາແຫ່ງຊາດ ຊຸດທີ IV ຊຶ່ງໄດ້ຮັບການເລືອກຕັ້ງໃນວັນທີ 21 ທັນວາ 1997, ໄດ້ກາຍເປັນເຫດການປະຫວັດສາດ ທີ່ສໍາຄັນ ເຊິ່ງເປັນຂີດໝາຍແຫ່ງການເຕີບໃຫຍ່ຂະຫຍາຍຕົວ ຂອງລະບອບປະຊາທິປະໄຕ ປະຊາຊົນທີ່ເປັນໜ້າຈົດຈໍາໄວ້ໃນປະຫວັດສາດຂອງປະເທດເຮົາ.
ສະພາແຫ່ງຊາດ ຊຸດທີ IV ປະກອບດ້ວຍສະມາຊິກທັງໝົດ 99 ທ່ານ, ໃນນັ້ນມີເພດຍິງ 21 ທ່ານ. ທ່ານ ສະໝານ ວິຍະເກດຖືກເລືອກເປັນປະທານ ແລະມີຮອງປະທານ 3 ທ່ານ, ໃນນັ້ນເພດຍິງ 1 ທ່ານ. ສະພາຊຸດນີ້ມີຄະນະປະຈໍາ ຈໍານວນ 7 ທ່ານ ແລະມີ 6 ກໍາມາທິການຄື: ກໍາມາທິການກົດໝາຍ, ກໍາມາທິການເສດຖະກິດ-ການເງິນ, ກໍາມາທິການວັດທະນະທໍາ-ສັງຄົມ, ກໍາມາທິການບັນດາເຜົ່າ, ກໍາມາທິການປ້ອງກັນຊາດ-ປ້ອງກັນຄວາມສະຫງົບແລະກໍາມາທິການພົວພັນຕ່າງປະເທດ, ພ້ອມນີ້ກໍມີຫ້ອງວ່າການສະພາແຫ່ງຊາດ ເປັນກົງຈັກຊ່ວຍວຽກ.
ເປັນທີ່ສັງເກດເຫັນວ່າ ນັບແຕ່ສະພາຊຸດທີ I ຈົນເຖິງຊຸດທີ IV , ສະພາແຫ່ງຊາດ ແຫ່ງ ສປປ ລາວ ໄດ້ມີການຂະຫຍາຍຕົວບໍ່ຢຸດຢັ້ງ. ໃນແຕ່ລະຊຸດການເລືອກຕັ້ງຈໍານວນສະມາຊິກສະພາໄດ້ເພີ້ມຂື້ນທັງເພດຊາຍ ແລະເພດຍິງ. ຕົວຢ່າງ: ໃນສະພາຊຸດທີ I ປະກອບມີສະມາຊິກ ຈໍານວນ 45 ທ່ານ, ໃນນັ້ນມີເພດຍິງ 4 ທ່ານ. ແຕ່ມາຮອດສະພາຊຸດທີ 4 ມີເພດຍິງ 21 ທ່ານໃນຈໍານວນສະມາຊິກທັງໝົດ 99 ທ່ານ. ສະພາແຫ່ງຊາດຄັ້ງນີ້ບໍ່ພຽງແຕ່ມີການປ່ຽນແປງດ້ານປະລິມານ, ແຕ່ຄຸນນະພາບຂອງວຽກງານກໍໄດ້ຮັບການປັບປຸງ ນັບມື້ນັບດິຂຶ້ນອີກດ້ວຍ.
ຜົນສໍາເລັດແຫ່ງການຈັດຕັ້ງ ແລະເຄື່ອນໄຫວຂອງສະພາແຫ່ງຊາດໃນໄລຍະຜ່ານມາ ໄດ້ກາຍເປັນບົດຮຽນອັນລໍ້າຄ່າໃຫ້ແກ່ການກ້າວເຂົ້າສູ່ໄລຍະໃໝ່ຂອງສະພາແຫ່ງຊາດ ຊຸດທີ IV ກໍຄືຊຸດຕໍ່ໆໄປ. ການທີ່ສະພາແຫ່ງຊາດແຕ່ລະຊຸດໄດ້ກໍ່ສ້າງ ແລະຮັບຮອງເອົາກົດໝາຍຢ່າງເປັນລະບົບໃຫ້ສອດຄ່ອງກັບສະພາບການຂະຫຍາຍຕົວ ຂອງລະບອບປະຊາທິປະໄຕປະຊາຊົນນັ້ນໄດ້ເຮັດໃຫ້ພະນັກງານ ແລະປະຊາຊົນທຸກຊັ້ນຄົນໃນປະເທດມີຄວາມເບີກບານມ່ວນຊື່ນ ແລະເຊື່ອໝັ້ນຕໍ່ພັກ-ລັດທີ່ໄດ້ເລີ່ມກ້າວເຂົ້າສູ່ ການຄຸ້ມຄອງສັງຄົມດ້ວຍກົດໝາຍເພື່ອຮັບປະກັນສິດ ແລະພັນທະຂອງຕົນ.
ສະພາແຫ່ງຊາດ ຊຸດທີ V ໄດ້ຮັບການເລືອກຕັ້ງໃນວັນທີ 24 ກຸມພາ 2002 ເຊິ່ງປະກອບດ້ວຍສະ ມາຊິກທັງໝົດ 109 ທ່ານ ໃນນີ້ເພດຍິງມີ 25 ທ່ານ, ທ່ານ ສະໝານ ວິຍະເກດ ຖືກເລືອກຕັ້ງເປັນປະທານສະພາແຫ່ງຊາດ ແລະ ທ່ານ ນາງ ປານີ ຢາທໍ່ຕູ້ຖືກເລືອກຕັ້ງເປັນຮອງປະ ທານສະພາແຫ່ງຊາດ. ສະພາແຫ່ງຊາດ ຊຸດນີ້ມີຄະນະປະຈໍາ ຈໍານວນ 7 ທ່ານ ແລະ 6 ກໍາມາທິການຄື: ກໍາມາທິການກົດໝາຍ, ກໍາມາທິການເສດຖະກິດ-ການເງິນ, ກໍາມາທິການວັດທະນະທໍາ-ສັງຄົມ, ກໍາມາທິການບັນດາເຜົ່າ, ກໍາມາທິການປ້ອງກັນຊາດ-ປ້ອງກັນຄວາມສະຫງົບ ແລະກໍາມາທິການພົວພັນຕ່າງປະເທດ, ພ້ອມນີ້ກໍມີຫ້ອງວ່າການສະພາແຫ່ງຊາດ ເປັນກົງຈັກຊ່ວຍວຽກ.
ໃນຕະຫລອດອາການຂອງສະພາແຫ່ງຊາດ ຊຸດທີ V, ເຊິ່ງເປັນຊ່ວງໄລຍະເວລາທີ່ສະພາບແວດລ້ອມຂອງໂລກ ແລະພາກພື້ນມີທັງຂໍ້ສະດວກ ແລະມີສິ່ງທ້າທາຍທົດສອບຫລາຍປະການ, ແຕ່ ພາຍໃຕ້ການນໍາພາຂອງພັກ, ຄະນະປະຈໍາສະພາແຫ່ງຊາດ ກໍໄດ້ຕັ້ງໜ້າຫັນເອົາເນື້ອໃຈຈິດໃຈມະຕິ ກອງປະຊຸມໃຫຍ່ຄັ້ງທີ VII ຂອງພັກ ເພື່ອເປັນທິດນໍາໃຫ້ແກ່ການຈັດຕັ້ງຜັນຂະຫຍາຍແຜນເຄື່ອນໄຫວວຽກງານຂອງຕົນຕະຫລອດອາຍຸການຂອງສະພາແຫ່ງຊາດ ຊຸດທີ V ໃຫ້ກ້າວສູ່ຄຸນນະ ພາບໃໝ່. ຜົນສໍາເລັດອັນພົ້ນເດັ່ນຂອງສະພາແຫ່ງຊາດ ຊຸດນີ້ ແມ່ນການໄດ້ຮັບກຽດເປັນເຈົ້າ ພາບຈັດກອງປະຊຸມໃຫຍ່ຄັ້ງທີ 26 ຂອງອົງການລັດຖະສະພາລະຫວ່າງຊາດອາຊຽນ (ໄອໂປ) ໂດຍໄດ້ຮັບຜົນສໍາເລັດເປັນຢ່າງດີ ເຊິ່ງເປັນການສ້າງສືສຽງໃຫ້ແກ່ຊາດລາວ ເວົ້າລວມ, ເວົ້າສະເພາະແມ່ນ ສະພາແຫ່ງຊາດລາວ ຖືວ່າເປັນຄັ້ງທໍາອິດທີ່ໄດ້ຮັບກຽດເປັນເຈົ້າພາບຈັດກອງປະຊຸມໄອໂປ ນັບຕັ້ງແຕ່ສະພາແຫ່ງຊາດລາວເຂົ້າເປັນສະມາຊິກອົງການດັ່ງກ່າວໃນ 1 ¡ñ¨¾ 1997 ໄປພ້ອມກັບຜົນສໍາເລັດ ດັ່ງກ່າວສະພາແຫ່ງຊາດ ຊຸດນີ້ຍັງໄດ້ປະຕິບັດພາລະບົດບາດສິດ ແລະໜ້າທີ່ຂອງຕົນດ້ວຍຄວາມຮັບຜິດຊອບສູງຕໍ່ການພິຈາລະນາ ແລະຮັບຮອງເອົາບັນດາໂຄງການສໍາຄັນຕ່າງຂອງຊາດ ເປັນຕົ້ນໂຄງການສ້າງເຂື່ອນໄຟຟ້ານໍ້າເທີນສອງ ມູນຄ່າການລົງທຶນ 1.580 ລ້ານໂດລາ; ໄດ້ພິຈາ ລະນາ ແລະຕົກລົງຮັບຮອງເອົາກົດໝາຍໃໝ່ 15 ສະບັບ ແລະປັບປຸງກົດໝາຍເກົ່າ 17 ສະບັບ.


text:
ຄະນະວິທະຍາສາດທຳມະຊາດ (ຂຽນຫຍໍ້ວ່າ "ຄວທ") ເປັນຄະນະວິຊາໜຶ່ງ ທີ່ສັງກັດໃນໂຄງປະກອບການຈັດຕັ້ງ ຂອງມະຫາວິທະຍາໄລແຫ່ງຊາດ, ມີພາລະບົດບາດເປັນເສນາທິການໃຫ້ແກ່ອະທິການບໍດີ ໃນການຈັດຕັ້ງການຮຽນ-ການສອນ ສາຂາວິຊາວິທະຍາສາດທຳມະຊາດ ເພື່ອສ້າງນັກ ວິຊາການ, ນັກຄົ້ນ ຄວ້າວິທະຍາສາດ, ການອະນຸລັກ ແລະ ສົ່ງເສີມສິລະປະວັດທະນະທຳອັນດີງາມຂອງຊາດ ກໍຄືຂອງປະຊາຊົນບັນດາເຜົ່າ ແລະໃຫ້ການບໍລິການທາງດ້ານວິຊາການແກ່ສັງຄົມ.
ພາກວິຊາຮຽນມີທັງໝົດ 5 ພາກ ແລະ 1 ສູນຄື:
1). ພາກວິຊາ ຊີວະວິທະຍາ.
2). ພາກວິຊາ ເຄມີສາດ
3). ພາກວິຊາ ຟີຊິກສາດ
4). ພາກວິຊາ ຄະນິດສາດ
5). ພາກວິຊາ ວິທະຍາສາດຄອມພີວເຕີ
6). ສູນວິທະຍາສາດການສຶກສາ ລາວ-ສິງກະໂປ ເຈເນຕິກ


text:
ພອນປີໃໝ່ ຈາກ ວິທຍຸ ເອເຊັຽເສຣີ ຜແນກ ພາສາລາວ
ຣາຍການ ດົນຕຣີ ເພງລາວ ສມັຍ-ສາກົນ ນໍາສເນີ ທ່ານຜູ້ຟັງ ໃຫ້ຮູ້ຈັກ ນັກຮ້ອງ ນັກແຕ່ງ ເພງລາວ ທັງ ອະດີດ ແລະ ປະຈຸບັນ ໃນທົ່ວ ທຸກມຸມໂລກ. ສເນີໂດຍ : ໄມຊູລີ
ຣາຍການ ດົນຕຣີລາວ ສມັຍ-ສາກົນ ນໍາສເນີ ທ່ານຜູ້ຟັງ ໃຫ້ຮູ້ຈັກ ນັກຮ້ອງ ນັກແຕ່ງ ເພງລາວ ທັງ ອະດີດ ແລະ ປະຈຸບັນ ໃນທົ່ວ ທຸກມຸມໂລກ. ສເນີໂດຍ : ໄມຊູລີ
ທິມຊ່ວງເຮືອ ລາວ ໄດ້ຮັບ ຊະນະເລີດ ໃນສາຍກຸ່ມ ຊຸມຊົນ ໃນການ ແຂ່ງຂັນ ຊ່ວງເຮືອ ມັງກອນ ປະຈໍາປີ ທີ 10 ໃນຂົງເຂດ ນະຄອນຫລວງ ວໍຊິງຕັນ ດີ ຊີ ແລະ ໄດ້ຮັບ ລາງວັນ ຫລຽນຄໍາ.
ຣາຍການບັນເທີງ ປະຈໍາສັປດານີ້ ເຊີນທ່ານ ຟັງການສັມພາດ ສິລປີນ ນັກຮ້ອງ (King Khampha) ຈາກປະເທດ ຝຣັງເສດ ກຽ່ວກັບ Album CD ເພງ ຊຸດ (Best of King Khampha)
ສເນີໂດຍ: Maysoly
ເຊີນທ່ານຮັບຟັງ ການສັມພາດ ອາລູນ໋າ ຖາວອນສຸກ ແລະ ແຊມ ອິນທະຣາພິທັກ ກ່ຽວກັບ ການສະແດງ ຄອນເສີຣທ໌ ການກຸສົນ ໃນວັນທີ 6-8 ທັນວາ ທີ່ ຫໍວັທນະທັມ ນະຄອນຫລວງ ວຽງຈັນ. ສັມພາດໂດຍ: ຈະເຣີນສຸກ
ຈັນດາຣາ ຊະນະນິກອນ, ສິລປິນນັກຮ້ອງ ລາວ-ຝຣັ່ງເສຕ ປະເພດພັອບ, ໃນຜົລງານເພງ ຊຸດໃໝ່ຫລ້າສຸດ ”ທຽນ ໃກ້ສິ້ນແສງ”


text:
ຈັງຫວັດປາຈີນບຸລີ
ຈັງຫວັດປາຈີນບຸລີ (ໄທ: จังหวัดปราจีนบุรี) ແມ່ນຈັງຫວັດໃນພາກຕາເວັນອອກຂອງປະເທດໄທ ນັບເປັນຈັງຫວັດແຫ່ງມໍລະດົກໂລກ ເນື່ອງຈາກມີອຸທະຍານແຫ່ງຊາດອັນເປັນມໍລະດົກໂລກເຖິງ 3 ແຫ່ງ ແລະເປັນເມືອງທີ່ມີປະຫວັດສາດດົນນານ. ມີການພົບຊາກບູຮານສະຖານໃນຫຼາຍພື້ນທີ່ຂອງຈັງຫວັດ. ນອກຈາກນີ້ຍັງມີແຫຼ່ງທ່ອງທ່ຽວທາງທຳມະຊາດຫຼາຍແຫ່ງ ທັງຍັງເປັນຈັງຫວັດທີ່ມີພື້ນທີ່ປ່າຫຼາຍທີ່ສຸດໃນພາກຕາເວັນອອກອີກນຳ.
ແຕ່ເດີມຈັງຫວັດປາຈີນບຸລີມີພື້ນທີ່ກວ້າງໃຫຍ່ຫຼາຍ ເນື່ອງຈາກໃນອະດີດເຄີຍມີການຍຸບລວມຈັງຫວັດນະຄອນນາຍົກເຂົ້າກັບຈັງຫວັດປາຈີນບຸລີໃນປີ ຄ.ສ. 1943 ເພື່ອເປັນການປະຫຍັດງົບປະມານໃນສະພາວະທີ່ເສດຖະກິດຂອງປະເທດຕົກຕ່ຳລະຫວ່າງສົງຄາມ. ຕໍ່ມາໃນປີ ຄ.ສ. 1946 ຈຶ່ງມີພະລາຊະບັນຫຍັດຈັດຕັ້ງຈັງຫວັດນະຄອນນາຍົກຂຶ້ນອີກເທື່ອ. ຢ່າງໃດກໍດີພື້ນທີ່ຂອງຈັງຫວັດປາຈີນບຸລີກໍຍັງຄົງມີຄວາມກວ້າງໃຫຍ່ ເຮັດໃຫ້ເກີດບັນຫາໃນການປົກຄອງແລະໃຫ້ບໍລິການປະຊາຊົນເນື່ອງຈາກບາງອຳເພີຢູ່ຫ່າງໄກຈາກໂຕຈັງຫວັດຫຼາຍ ຈຶ່ງໄດ້ມີການກາພະລາຊະບັນຫຍັດຯ ໃຫ້ແຍກບາງອຳເພີທາງດ້ານທິດຕາເວັນອອກຂອງຈັງຫວັດປາຈີນບຸລີແລ້ວລວມກັນຈັດຕັ້ງເປັນຈັງຫວັດສະແກ້ວໃນປີ ຄ.ສ. 1993 ຈົນຮອດປັດຈຸບັນ.


text:
ກະສວຍອາວະກາດ
ກະສວຍອາວະກາດ (space shuttle) ແມ່ນ ຍານອາວະກາດ ແບບໄປກັບ ທີ່ ສະຫະລັດອາເມລິກາຜະລິດ ແລະ ນຳໃຊ້ເປັນປະເທດທຳອິດໃນໂລກ. ປະຈຸບັນ ການສົ່ງ ນັກອາວະກາດ ຂອງ ອາເມລິກາ ຫລື ໂດຍ ອາເມລິກາ ໄປ ອາວະກາດ ຈະເຮັດ ໂດຍ ກະສວຍອາວະກາດນີ້. ກະສວຍອາວະກາດ ມີ ຮູບຮ່າງຄ້າຍຄືຍົນໃຫຍ່ ເຊິ່ງ ຈະຖືກ ສົ່ງໄປ ອາວະກາດ ໂດຍຕິດໃສ່ ກັບຈະຫລວດສົ່ງ. ກະສວຍອາວະກາດນີ້ ຈະກັບຄືນມາໂລກໄດ້ ໂດຍເວິ່ນລົງມາ ແລະ ສາມາດນຳໃຊ້ໄດ້ຫລາຍຄັ້ງ. ອັນນີ້ ຈະແຕກຕ່າງກັບ ລະບົບ ສົ່ງ ນັກອາວະກາດ ໂດຍ ຈະຫລວດ ແບບ ລັດເຊຍ ຫລື ອະດີດສະຫະພາບໂຊວຽດ ທີ່ ຈະຖິ້ມເລີຍ ແລະ ນັກອາວະກາດ ຕ້ອງກັບມາໂລກຄືນ ໂດຍນັ່ງຢູ່ໃນ ຫ້ອງເຫລັກຫ້ອຍຈ້ອງ ລົງມາ.


text:
ສຳນັກງານນາຍຍົກ
ສຳນັກງານນາຍົກລັດຖະມົນຕີ
ພາລະບົດບາດຂອງສຳນັກງານນາຍົກລັດຖະມົນຕີ
ສຳນັກງານນາຍົກລັດຖະມົນຕີ ແມ່ນອົງການຈັດຕັ້ງໃນໂຄງປະກອບກົງຈັກຂອງລັດ ຖະບານ, ມີພາລະບົດບາດເປັນເສນາທິການໃຫ້ລັດຖະບານ, ເປັນຜູ້ປະສານງານ ແລະຄົ້ນ ຄວ້າສະຫລຸບສັງລວມ ບັນຫາຕ່າງໆ ກ່ຽວກັບການປະຕິບັດໜ້າທີ່ວຽກງານຂອງລັດຖະບານ; ຄົ້ນຄວ້າ ແລະສ້າງເງື່ອນໄຂອຳນວຍ ຄວາມສະດວກ ໃນການປະຕິບັດວຽກງານຂອງລັດຖະ ບານ, ນາຍົກລັດຖະມົນຕີ ແລະອົງການອື່ນໆທີ່ຂຶ້ນ ກັບລັດຖະບານ.
ໂຄງປະກອບກົງຈັກຂອງສຳນັກງານນາຍົກລັດຖະມົນຕີ
ສຳນັກງານນາຍົກລັດຖະມົນຕີ ປະກອບດ້ວຍຫ້ອງວ່າການສຳນັ ກງານນາຍົກລັດ ຖະມົນຕີ,ຫ້ອງວ່າການລັດຖະບານ, ທະບວງ, ອົງການທີ່ຂຶ້ນກັບລັດຖະບານ.
ໂຄງປະກອບບຸກຄະລາກອນຂອງສຳນັກງານນາຍົກລັດຖະມົນຕີ
ສຳນັກງານນາຍົກລັດຖະມົນຕີ ຊຶ່ງຢູ່ພາຍໃຕ້ຄວາມຮັບຜິດຊອບໂດຍກົງຂອງນາຍົກລັດຖະມົນຕີ ມີຮອງນາຍົກລັດຖະມົນຕີ, ລັດຖະມົນຕີປະຈຳສຳນັກງານນາຍົກລັດຖະມົນ ຕີ, ລັດຖະມົນຕີຊ່ວຍ ປະຈຳ ສຳນັກງານນາຍົກລັດຖະມົນຕີ, ຫົວໜ້າ ແລະຮອງຫົວໜ້າ ຫ້ອງວ່າການ, ຫົວໜ້າ ແລະຮອງຫົວໜ້າຄະ ນະເລຂາທິການລັດຖະບານ, ຫົວໜ້າ ແລະ ຮອງຫົວໜ້າທະບວງ, ຫົວຫນ້າ ແລະຮອງຫົວຫນ້າອົງການ ທີ່ຂຶ້ນກັບລັດຖະບານ, ຫົວຫນ້າ ແລະຮອງຫົວໜ້າກົມ, ຫົວໜ້າ ແລະຮອງຫົວໜ້າ ພະແນກ ແລະພະນັກ ງານວິຊາການ.
ສິດ ແລະໜ້າທີ່ຂອງສຳນັກງານນາຍົກລັດຖະມົນຕີ
ສຳນັກງານນາຍົກລັດຖະມົນຕີມີສິດ ແລະໜ້າທີ່ ດັ່ງນີ້ :
1. ກະກຽມ, ບັນທຶກ ແລະແຈ້ງຜົນຂອງກອງປະຊຸມລັດຖະບານ;
2. ສະຫລຸບສັງລວມ, ເກັບກຳຂໍ້ມູນຂ່າວສານທັງພາຍໃນ ແລະຕ່າງປະເທດ ເພື່ອລາຍງານໃຫ້ ແກ່ລັດຖະບານ ແລະນາຍົກລັດຖະມົນຕີ;
3. ຄົ້ນຄວ້າ ວິໄຈ ບັນຫາຕ່າງໆ ແລະສະເໜີຕໍ່ລັດຖະບານ, ນາຍົກລັດຖະມົນຕີ ເພື່ອກຳນົດ ນະໂຍບາຍ, ແຜນຍຸດທະສາດການພັດທະນາ ແລະກົນໄກການຄຸ້ມຄອງເສດຖະກິດ, ວັດ ທະນະທຳ-ສັງຄົມ, ປ້ອງກັນຊາດ, ປ້ອງກັນຄວາມສະຫງົບ, ການຕ່າງປະເທດ, ການປົກປັກ ຮັກສາຊັບພະຍາກອນແຫ່ງຊາດ ແລະຄວາມສົມດູນ ຂອງສິ່ງແວດລ້ອມ;
4. ຄຸ້ມຄອງຂົງເຂດວຽກງານຕ່າງໆທີ່ບໍ່ຂຶ້ນກັບກະຊວງ ແລະອົງການທຽບເທົ່າກະ ຊວງ;
5. ສ້າງເງື່ອນໄຂ ແລະອຳນວຍຄວາມສະດວກໃນການເຄື່ອນໄຫວວຽກງານ ໃຫ້ແກ່ລັດຖະບານ, ນາຍົກລັດຖະມົນຕີ ແລະບັນດາອົງການທີ່ສັງກັດສຳນັກງານນາ ຍົກລັດຖະມົນຕີ;
6. ພົວພັນ, ປະສານງານກັບຫ້ອງວ່າການສູນກາງພັກ, ຫ້ອງວ່າການສະພາແຫ່ງຊາດ, ຫ້ອງ
ວ່າການສຳນັກງານປະທານປະເທດ, ບັນດາກະຊວງ, ອົງການທຽບເທົ່າກະຊວງ, ແຂວງ, ນະຄອນ, ແນວລາວສ້າງຊາດ ແລະອົງການຈັດຕັ້ງມະ ຫາຊົນຂັ້ນສູນກາງ, ເພື່ອຄວາມເປັນ ເອກະພາບໃນການອຳນວຍ, ຄວບຄຸມວຽກງານລວມຂອງລັດຖະບານ;
7. ປະຕິບັດສິດ ແລະໜ້າທີ່ອື່ນໆ ຕາມການມອບໝາຍຂອງນາຍົກລັດຖະມົນຕີ ແລະ ຕາມທີ່ ໄດ້ກຳນົດໄວ້ໃນລັດຖະທຳມະນູນ ແລະລະບຽບກົດໝາຍ.
ພາລະບົດບາດຂອງລັດຖະມົນຕີປະຈຳສຳນັກງານນາຍົກລັດຖະມົນຕີ
ລັດຖະມົນຕີປະຈຳສຳນັກງານນາຍົກລັດຖະມົນຕີ ແມ່ນສະມາຊິກລັດຖະບານ, ເປັນເສນາທິການ ໃຫ້ແກ່ລັດຖະບານ, ຮັບຜິດຊອບວຽກງານໃດໜຶ່ງ ຕາມການມອບໝາຍຂອງນາຍົກລັດຖະມົນຕີ.
ສິດ ແລະໜ້າທີ່ຂອງລັດຖະມົນຕີປະຈຳສຳນັກງານນາຍົກລັດຖະມົນຕີ
ລັດຖະມົນຕີປະຈຳສຳນັກງານນາຍົກລັດຖະມົນຕີມີ ສິດ ແລະໜ້າທີ່ດັ່ງນີ້ :
1. ນຳເອົາມະຕິຂອງກອງປະຊຸມລັດຖະບານໄປຜັນຂະຫຍາຍ ແລະຈັດຕັ້ງປະຕິບັດໃນຂົງເຂດ ວຽກງານທີ່ຕົນຮັບຜິດຊອບ;
2. ຊີ້ນຳ, ຄຸ້ມຄອງ ແລະກວດກາການຈັດຕັ້ງປະຕິບັດແຜນການໃນຂົງເຂດວຽກງານທີ່ຕົນຮັບ ຜິດຊອບ;
3. ອອກຂໍ້ຕົກລົງ, ຄຳສັ່ງ, ຄຳແນະນຳ ແລະແຈ້ງການ ແນໃສ່ເພີ່ມທະວີປະສິດທິພາບໃນຂົງ ເຂດວຽກງານທີ່ຕົນຮັບຜິດຊອບ;
4. ງົດການປະຕິບັດ, ລົບລ້າງ ຫລືຍົກເລີກຂໍ້ຕົກລົງ, ຄຳສັ່ງ, ຄຳແນະນຳ ແລະ ແຈ້ງການ ຂອງອົງການຈັດຕັ້ງຂັ້ນລຸ່ມ ທີ່ຂຶ້ນກັບຂົງເຂດວຽກງານທີ່ຕົນຮັບຜິດຊອບ ແລະມີສິດສະເໜີ ດັດແປງ ຫລືຍົກເລີກນິຕິກຳຂອງຂະແໜງການອື່ນ ຫລືຂອງແຂວງ, ນະຄອນ ທີ່ຂັດກັບ ລະບຽບຫລັກການຂອງຂົງເຂດວຽກງານທີ່ຕົນຮັບຜິດຊອບ ຫລືຂັດກັບລະບຽບກົດໝາຍ;
5. ວາງມາດຕະການອັນຈຳເປັນ ເພື່ອປະຕິບັດແຜນການປະຈຳປີ;
6. ສະເໜີຮ່າງກົດໝາຍ, ຮ່າງລັດຖະບັນຍັດ, ຮ່າງລັດຖະດຳລັດ ແລະຮ່າງດຳລັດ ກ່ຽວກັບ ຂະແໜງການຂອງຕົນຕໍ່ລັດຖະບານ;
7. ແຕ່ງຕັ້ງ, ຍົກຍ້າຍ ຫລືປົດຕຳແໜ່ງຮອງຫົວໜ້າກົມ; ຫົວໜ້າ ແລະຮອງຫົວ ໜ້າພະແນກ ຂອງກົມ;
8. ພົວພັນ ຮ່ວມມື, ເຊັນສັນຍາ ແລະອະນຸສັນຍາກັບຕ່າງປະເທດ ຕາມການ ມອບໝາຍຂອງ ລັດຖະບານ;
9. ລາອອກຈາກຕຳແໜ່ງ ເມື່ອເຫັນວ່າຕົນບໍ່ສາມາດປະຕິບັດໜ້າທີ່ໄດ້ ຍ້ອນເຫດ ຜົນທາງ ດ້ານສຸຂະພາບ ຫລື ດ້ວຍເຫດຜົນອື່ນໆ;
10. ປະຕິບັດສິດ ແລະໜ້າທີ່ອື່ນໆ ຕາມການມອບໝາຍຂອງນາຍົກລັດຖະມົນຕີ ຫລືຕາມທີ່ໄດ້ ກຳນົດໄວ້ໃນລັດຖະທຳມະນູນ ແລະລະບຽບກົດໝາຍ.
ພາລະບົດບາດຂອງລັດຖະມົນຕີຊ່ວຍປະຈຳສຳນັກງານນາຍົກລັດຖະມົນຕີ
ລັດຖະມົນຕີຊ່ວຍປະຈຳສຳນັກງານນາຍົກລັດຖະມົນຕີ ມີພາລະບົດບາດເປັນເສ ນາທິການໃຫ້ ແກ່ລັດຖະບານ ແລະຮັບຜິດຊອບວຽກງານໃດໜຶ່ງຕາມການມອບໝາຍຂອງນາຍົກລັດຖະມົນຕີ ຫລືລັດຖະ ມົນຕີປະຈຳສຳນັກງານນາຍົກລັດຖະມົນຕີ.
ອາຍຸການຂອງລັດຖະມົນຕີຊ່ວຍ ປະຈຳສຳນັກງານນາຍົກລັດຖະມົນຕີເທົ່າກັບອາຍຸການຂອງລັດ ຖະບານ.
ລັດຖະມົນຕີຊ່ວຍປະຈຳສຳນັກງານນາຍົກລັດຖະມົນຕີ ມີສິດລາອອກຈາກຕຳແໜ່ງເມື່ອເຫັນວ່າ ຕົນບໍ່ສາມາດປະຕິບັດໜ້າທີ່ໄດ້ ຍ້ອນເຫດຜົນທາງດ້ານສຸຂະພາບ ຫລືດ້ວຍເຫດ ຜົນອື່ນໆ.


text:
ສູນການສຶກສາ ຮຽນຮ່ວມ ກະຊວງສຶກສາທິການ ແລະ ກິລາ ເຜີຍແຜ່ ຜົນການວິໄຈ ຄຸນນະພາບ ຂອງການ ສະໜອງ ອາຫານໃນໂຮງຮຽນ ພາກເອກະຊົນ ໃນນະຄອນຫລວງວຽງຈັນ 7 ແຫ່ງ ແລະ ໂຮງ ຮຽນ ສາມັນ ກິນນອນ ວັງວຽງ ແຂວງວຽງຈັນ ຄັ້ງທີ I ແນໃສ່ປັບປຸງແກ້ໄຂ ແລະ ນຳສະເໜີ ຄະນະນຳ ກະ ຊວງ ເພື່ອສະເໜີເປັນນະໂຍບາຍ ແຫ່ງ ຊາດວ່າດ້ວຍ ການສະໜອງ ອາຫານ ໃນໂຮງຮຽນ ໃນອານາຄົດ
ວັນທີ 1 ກໍລະກົດ ຜ່ານມາ ທີ່ຫ້ອງປະຊຸມ ກະຊວງສຶກສາທິການ ແລະ ກິລາ (ເຂດເຈົ້າອານຸວົງ) ໄດ້ມີກອງປະຊຸມ ເຜີຍແຜ່ ຜົນການ ວິໄຈ ການສະໜອງ ອາຫານໃນໂຮງຮຽນພາກເອກກະຊົນ ແລະ ໂຮງ ຮຽນສາມັນກິນນອນຊົນເຜົ່າ ຄັ້ງທີ I, ໂດຍໃຫ້ກຽດເຂົ້າຮ່ວມ ເປັນປະທານຂອງ ທ່ານ ດຣ. ມີທອງ ສຸວັນ ວິໄຊ ຫົວໜ້າກົມນຸບານ ແລະ ປະຖົມສຶກສາ ກະຊວງສຶກສາທິການ ແລະ ກິລາ, ໃນນັ້ນ ມີຕາງໜ້າອົງ ການຈັດຕັ້ງສາກົນ, ຕາງໜ້າໂຮງຮຽນພາກເອກະຊົນ ແລະ ໂຮງຮຽນ ຊົນເຜົ່າ ເຂົ້າຮ່ວມ
ໃນໂອກາດດັ່ງກ່າວ ທ່ານ ດຣ.ມີທອງ ສຸວັນວິໄຊ ໄດ້ກ່າວໃຫ້ຮູ້ວ່າ: ການ ສະໜອງ ອາຫານໃນ ໂຮງຮຽນມີຄວາມສຳຄັນຫລາຍ ເພາະການ ທີ່ເດັກ ມີໂພຊະນາການ ທີ່ດີໃນການດຳລົງຊີວິດປະຈຳວັນ ຈະເປັນຄຸນ ແຈ ສຳຄັນ ໄຂສູ່ການ ມີສຸຂະພາບແຂງແຮງ, ມີສ່ວນປ້ອງກັນ ການເກີດ ພະຍາດ. ເຊິ່ງເດັກທີ່ ອາໄສຢູ່ໃນຕົວເມືອງ ແລະ ຊົນນະບົດ ຈະໄດ້ຮັບ ໂພຊະນາການ ແຕກຕ່າງກັນ, ເດັກໃນຕົວເມືອງມີແນວ ໂນ້ວມີ ໂພຊະນາການ ດີກວ່າ ເດັກໃນຊົນນະບາດ. ສະນັ້ນ, ໂຄງການ ສະໜອງ ອາຫານ ໃນໂຮງຮຽນ ເປັນ ໂຄງການ ທີ່ມີຄວາມສຳຄັນ ຫລາຍທີ່ ຈະຊ່ວຍ ໃຫ້ເດັກໄດ້ຮັບໂພຊະນາການທີ່ດີ ແລະ ເປັນຈຸດເລີ່ມຕົ້ນທີ່ດີ ຂອງການ ມີສຸຂະພາບແຂງແຮງ, ດັ່ງນັ້ນ ກອງປະຊຸມໃນຄັ້ງນີ້ ຈະໄດ້ເຜີຍແຜ່ຜົນການວິໄຈຄຸນນະພາບ ການສະໜອງ ອາຫານ ໃນ ໂຮງຮຽນ ເພື່ອໃຫ້ຮູ້ເຖິງຈຸດດີ ແລະ ຂໍ້ຄົງຄ້າງຂອງ ເພື່ອນຳ ໄປປັບປຸງ ແກ້ໄຂ ແລະ ນຳສະເໜີເປັນນະໂຍບາຍແຫ່ງຊາດ ວ່າດ້ວຍ ການ ສະໜອງ ອາ ຫານໃນໂຮງຮຽນໃນອານາຄົດ.
ຂະນະທີ່ ທ່ານ ນາງ ຢັ່ງເຊຍ ລີ ຮອງຫົວໜ້າກົມອະນຸບານ ແລະ ປະຖົມສຶກສາ, ຜູ້ອຳນວຍການ ສູນໄດ້ກວ່າວ່າ: ກະຊວງສຶກສາທິການ ແລະ ກິລາ ມີຫລາຍໂຄງການ, ໂຄງການອາຫານເສີມເປັນ ອີກໂຄງການໜຶ່ງທີ່ມີຄວາມສຳຄັນ ເຊິ່ງໄດ້ເລີ່ມ ປະຕິບັດ ໂຄງການ ແຕ່ປີ 2002 ຢູ່ ແຂວງ ທີ່ທຸກຍາກຄື: ແຂວງຜົງສາລີ, ອຸດົມໄຊ ແລະ ເມືອງທີ່ທຸກຍາກ ແຂວງ ຫລວງພະບາງ, ມາຮອດປີ 2012 ລັດຖະບານ ສ.ປ.ປ ລາວ ໄດ້ລິເລີ່ມຄຽນຖ່າຍ 66 ໂຮງຮຽນ ຂອງໂຄງການອາຫານເສີມ ຈາກການສະໜອງອາຫານ ໃນຕອນເຊົ້າ ມາເປັນການ ສະໜອງ ອາຫານທ່ຽງ ຫລື ແຜນງານແຫ່ງຊາດວ່າດ້ວຍອາຫານໃນໂຮງຮຽນ (NSPM). ແຜນງານ ດັ່ງກ່າວແມ່ນ ຍັງປະຕິບັດ ແລະ ເອົາໃຈໃສ່ປະຕິບັດ 2 ຈຸດປະສົງ ຂອງໂຄງການອາ ຫານເສີມ ເຊັ່ນ ດຽວກັນ ໂດຍສະເພາະແມ່ນ ໂພສະນາການ, ແຕ່ຍັງເພີ່ມເຕີມຫລາຍຈຸດປະສົງອີກ ເປັນ ຕົ້ນແມ່ນ ການແບ່ງຂັ້ນຄຸ້ມຄອງ, ການຄ້ຳປະກັນສະບຽງອາຫານຂອງບ້ານ ແລະ ການລິເລີ່ມ ແນວຄິດ ຜະລິດກະສິກຳ ເພື່ອສະໜອງເປັນອາຫານແກ່ເດັກໃນໂຮງຮຽນ (HGSP). ແຜນງານ ນີ້ແມ່ນສົ່ງເສີມ ການນຳໃຊ້ອາຫານທີ່ມີຢູ່ໃນທ້ອງຖິ່ນ ເພື່ອປຸງແຕ່ງເປັນອາຫານທ່ຽງ ໂດຍເນັ້ນ ຄວາມຫລາກຫລາຍ ແລະ ໂພຊະນາການ. ເພື່ອເຮັດໃຫ້ການຄຸ້ມຄອງ ແລະ ການປະຕິຮູບ ຍຸດຖະສາດ ດັ່ງກ່າວມີປະສິດທິຜົນ ຈະຕ້ອງມີນະໂຍບາຍທີ່ຊັນເຈນ, ມີຂໍ້ຕົກລົງທີ່ເປັນເອກະພາບ ເພື່ອໃຫ້ມີມາດຖານ ແລະ ການປະຕິບັດ ໃນລວງດຽວກັນໃນທົ່ວປະເທດ ທັງໂຮງຮຽນພາກລັດ ແລະ ເອກະຊົນ. ດັ່ງນັ້ນ ສູນສຶກສາຮຽນຮ່ວມ ຈຶ່ງໄດ້ດຳເນີນການວິໄຈ ຄຸນນະພາບ ການສະໜອງ ອາຫານໃນໂຮງຮຽນພາກເອກກະຊົນ 7 ແຫ່ງປະ ກອບມີ: ໂຮງຮຽນອິສເຕີນສະຕາ, ໂຮງຮຽນ ນິຣາດາ, ໂຮງຮຽນບຸນເກີດ, ໂຮງຮຽນນານາຊາດກຽດຕິສັກ, ໂຮງຮຽນພອນແກ້ວວິທະຍາ, ໂຮງຮຽນ ນານາຊາດປັນຍາທິບ, ໂຮງຮຽນທູນແກ້ວວິທະຍາ ແລະ ໂຮງຮຽນ ສາມັນກິນນອນ ຊົນເຜົ່າ ວັງວຽງ ແຂວງວຽງຈັນ ເພື່ອກັບກຳສະພາບ ການສະໜອງອາຫານໃນໂຮງຮຽນ ໃນປະຈຸບັນ, ເຊິ່ງຈະຊ່ວຍໃນການພັດທະນານະໂຍບາຍ, ຍຸດທະສາດ ແລະ ແຜນປະຕິບັດ ງານ ວ່າດ້ວຍ ການສະໜອງອາຫານໃນໂຮງຮຽນ.
ສຳຜົນການວິໄຈ ການສະໜອງອາຫານໃນໂຮງຮຽນ ໂດຍສັງລວມແລ້ວ ແມ່ນມີຂໍ້ດີຫລາຍຢ່າງ ທີ່ຈະຊ່ວຍໃຫ້ເດັກມີໂພຊະນາກນທີ່ດີ. ແຕ່ແນວໃດກໍຕາມ ກໍຍັງມີບາງຂໍ້ທີ່ຕ້ອງໄດ້ປັບປຸງ ເປັນຕົນ ແມ່ນໂຮງຮຽນຍັງບໍ່ທັນສຸຸມໃສ່ ແລະ ໃຫ້ຄວາມສຳຄັນ ຢ່າງຈິງຈັງກ່ຽວກັບ ບັນຫາໂພຊະນະການຂອງເດັກໃນໄວຮຽນເຊັ່ນ: ບໍ່ມີການແນະນຳກ່ຽວ ກັບປະລິມານອາຫານ ທີ່ເໝາະສົມໃນໂຮງຮຽນ, ເດັກບໍ່ໄດ້ຮັບການໃຫ້ຄວາມຮູ້ ຈາກການກິນອາຫານ ທີ່ບໍ່ມີຄຸນຄ່າ ທາງໂພຊະນາການ, ໂຮງອາຫານບາງແຫ່ງຂາຍອາຫານຫວ່າງ, ນ້ຳອັດລົມ ແລະ ການເຟ ສຳເລັດ ຮູບນຳອີກ. ນອກນັ້ນ, ຍັງບໍ່ມີເງື່ອນໄຂ ຫລື ມາດຕະການ ຄຸ້ມຄອງດ້ານ ຄວາມປອດໄພ ຂອງ ອາຫານ, ສຳລັບນັກຮຽນທີ່ໄດ້ຮັບການບໍລິການມາສົ່ງອາຫານເຖິງທີ່, ມາຂາຍໃນໂຮງຮຽນ ຫລື ຂາຍໃນ ແລະ ນອກໂຮງຮຽນ, ເຊິ່ງມີຄວາມສ່ຽງສູງຕໍ່ຄວາມປອດໄພຂອງອາຫານ ແລະ ບັນຫາສຸຂະພາບຂອງນັກຮຽນ
ໂດຍ: ສາວໄຊຍະ


text: ແລະ ການເຊື່ອມໂຍງເຂົ້າກັບສາກົນ ຊຶ່ງກອງປະຊຸມດັ່ງກ່າວ ໄດ້ດຳເນີນໄປ 2 ວັນ (29-30/3/2011). ໂອກາດກ່າວໄຂກອງປະຊຸມດັ່ງກ່າວ ໃນວັນທີ 29 ມີນາ 2011 ທີ່ໂຮງແຮມລາວພລາຊາ ນະຄອນ ຫລວງວຽງຈັນ, ທ່ານ ດຣ. ໄຊສົມພອນ ພົມວິຫານ, ຮອງປະທານສະພາແຫ່ງຊາດ ໄດ້ຍົກໃຫ້ ເຫັນຄວາມສຳ ຄັນຈຳເປັນ ຂອງການທົບທວນຄືນ ການຈັດຕັ້ງປະຕິບັດກົດໝາຍໃນຂົງເຂດເສດຖະກິດ ໃນ ໄລຍະ 5 ປີ ຜ່ານມາ ແມ່ນເພື່ອເປັນ ທິດທາງໃນການຈັດຕັ້ງປະຕິບັດແຜນພັດທະນາ ເສດ ຖະກິດ-ສັງຄົມ 5 ປີ ຄັ້ງ VII ໃຫ້ໄດ້ຮັບຜົນສຳເລັດຕາມເປົ້າ ໝາຍບຸກທະລຸ ທີ່ໄດ້ກຳນົດໄວ້. ໃນກອງປະຊຸມຜູ້ເຂ້ົາຮ່ວມໄດ້ພ້ອມກັນປຶກສາຫາລື ແລະ ກວດກາຄືນຂ້ັນຕອນກ່ຽວກັບວິທີການສ້າງ ແລະ ປັບປຸງກົດ ໝາຍ ໃຫ້ແທດເໝາະ ແລະ ສອດຄ່ອງກັບສະພາບຄວາມເປັນຈິງ; ຄົ້ນຄວ້າ ແລະ ກຳນົດ ລະອຽດ ກ່ຽວກັບກົນໄກປະສານງານໃນການສ້າງ ແລະ ປັບ ປຸງກົດໝາຍ ລະຫວ່າງ ສະພາແຫ່ງຊາດ ແລະ ລັດຖະບານ ກໍຄື ຂະແໜງການກ່ຽວຂ້ອງ ໃຫ້ແທດເໝາະ ແລະ ບັນ ຫາອື່ນໆ ຊຶ່ງໃນນີ້ຕົ້ນຕໍຈະໄດ້ສຸມ ໃສ່ສົນທະນາ ແລກປ່ຽນຄວາມເຫັນ ຕໍ່ບັນຫາສຳຄັນຕ່າງໆໃນກົດໝາຍ ວ່າດ້ວຍສ່ວຍ ສາອາກອນ, ກົດໝາຍງົບປະມານແຫ່ງລັດ, ກົດໝາຍການຄຸ້ມ ຄອງຊັບ ສິນຂອງລັດ, ກົດໝາຍວິສາຫະກິດ, ການກະກຽມສ້າງຮ່າງກົດໝາຍ ວ່າດ້ວຍຕະຫລາດຫລັກຊັບ, ກົດໝາຍວ່າດ້ວຍອຸດສາຫະກຳປຸງແຕ່ງ, ກົດ ໝາຍສົ່ງເສີມການລົງທຶນ, ກົດໝາຍການລົງທຶນ ຂອງລັດ, ກົດໝາຍທີ່ດິນ, ກົດໝາຍປ່າໄມ້, ກົດໝາຍກະສິ ກຳ, ກົດໝາຍແຮ່ທາດ, ກົດໝາຍໄຟຟ້າ, ກົດໝາຍນ້ຳ ແລະ ຊັບພະຍາກອນແຫລ່ງນ້ຳ, ກົດໝາຍສິ່ງແວດລ້ອມ ແລະ ບັນຫາອື່ນໆ ຊຶ່ງທັງໝົດລ້ວນແຕ່ມີຄວາມສຳຄັນ ຕໍ່ການພັດທະນາເສດ ຖະກິດ-ສັງຄົມ ຕາມກົນໄກຕະ ຫລາດ ແລະ ເຊື່ອມໂຍງກັບສາກົນ./.


text:
ຜົນປະໂຫຍດຂອບເຂດ (ເສດຖະສາດ)
ໃນ ເສດຖະສາດ, ຜົນປະໂຫຍດຂອບເຂດ (ພາສາອັງກິດ: marginal utility) ຂອງ ສິນຄ້າ ຫຼື ການບໍລິການ ແມ່ນສ່ວນຕ່າງຂອງ ຜົນປະໂຫຍດ ທີ່ ຈະເກີດຂຶ້ນ ຍ້ອນການເພີ່ມ ຫຼື ຫຼຸດລົງ ຂອງ ການຊົມໃຊ້ ສິນຄ້າຫຼື ການບໍລິການນັ້ນ. ພາຍໃຕ້ ສົມມຸດຕິຖານທົ່ວໄປ ຂອງ ທິດສະດີເສດຖະສາດ ຜົນປະໂຫຍດຂອບເຂດ ແມ່ນ ຜົນປະໂຫຍດ ທີ່ ຈະໄດ້ຮັບ ຫຼື ເສຍໄປ ຍ້ອນ ການຊົມໃຊ້ ສິນຄ້າ ຫຼື ການບໍລິການໃດໜຶ່ງ ຫຼາຍຂຶ້ນ ຫຼຸດລົງໜຶ່ງຫົວໜ່ວຍ. ແນວຄວາມຄິດກ່ຽວກັບ ຜົນປະໂຫຍດຂອບເຂດ ຖືກພັດທະນາຂຶ້ນ ຍ້ອນຄວາມຕ້ອງການຂອງນັກເສດຖະສາດທີ່ ຢາກ ອະທິບາຍ ກົນໄກກຳໜົດ ລາຄາ ໃນ ຕະຫຼາດ. ຄຳວ່າ “marginal utility” ໃນ ພາສາອັງກິດ , ແມ່ນ ການແປ ຄຳວ່າ “Grenznutzen” (ແປຕາມໂຕວ່າ ຂອບເຂດຜົນປະໂຫຍດ) ຂອງ ນັກເສດຖະສາດ ທ່ານ Friedrich von Wieser ໂດຍ ທ່ານ cFriedrich von Wieser.


text:
ສຽງອາເມຣິກາ ວີໂອເອ
ລາຍການສຽງ ເບິ່ງລາຍການ ຂອງວີໂອເອລາວ
ຂ່າວຫລ້າສຸດ
- ຄວາມທຸກຍາກ ເປັນສາເຫດນຶ່ງ ເຮັດໃຫ້ພວກເດັກນ້ອຍ ຫຼາຍກວ່າ 20 ເປີເຊັນ ຕ້ອງປະລະການຮຽນ
- ຈາກາຕາ ຈະກໍ່ສ້າງ ລະບົບທາງລົດໄຟ ຂະໜາດໃຫຍ່ ເພື່ອແກ້ໄຂ ການຈະລາຈອນຕິດຂັດ
- ປ. Poroshenko ຈະສົ່ງອາວຸດໜັກ ຄືນໄປເຂດແນວໜ້າ ຖ້າຍັງມີ ການລະເມີດ ຢຸດຍິງ
- ຄາດຕະກອນ ປິດບັງໜ້າ ຂອງກຸ່ມລັດອິສລາມ ຢູ່ໃນວີດີໂອ ຖືກລະບຸໂຕ ໄດ້ແລ້ວ
- ການເປີດ ສະຖານທູດຄືນ ເປັນຫົວຂໍ້ ສຳຄັນສຸດ ໃນການ ເຈລະຈາ ຂອງ ສຫລ ກັບຄິວບາ
- ສຫລ ພວມກຽມຮັບມື ກັບເງິນໃຊ້ຈ່າຍ ດ້ານຄວາມໝັ້ນຄົງ ທີ່ຈະໝົດລົງ
- ຄະນະຕຸລາການ ພົບວ່າ ທ້າວ Fawwaz ມີສ່ວນພົວ ໃນ ການວາງລະເບີດ ປີ 1998
- ກະບົດສັງຫານ 19 ຄົນ ຂະນະທີ່ ປ.ໄນຈີເຣຍ ໄປຢ້ຽມຢາມ ເມືອງຕ່າງໆ ທີ່ຖືກປົດປ່ອຍ
- ນັກຂຽນຂ່າວ ລົງອິນເຕີແນັດ ສຫລ ຄົນນຶ່ງ ຖືກຟັນຕາຍ ຢູ່ ບັງກລາແດັສ.
- ຕຳຫລວດເທີກີ ຈັບກຸມຊາຍຄົນນຶ່ງ ຢູ່ນອກສະຖານກົງສຸນ ສຫລ ໃນ Istanbul


text:
ສຸຂະພາບ
ສຸຂະພາບ (ຄຳເຄົ້າ: ສຸຂພາພ[໑]) ໝາຍເຖິງລະດັບຂອງປະສິດທິພາບເຊີງການເຮັດວຽກຫຼືເຊີງເມຕາບໍລິກຂອງສິ່ງມີຊີວິດສຳລັບມະນຸດນັ້ນ ໂດຍທົ່ວໄປແລະຕາມນິຍາມຂອງອົງການອະນາໄມໂລກໝາຍເຖິງສະພາວະອັນສົມບູນຂອງພາວະທາງກາຍ ຈິດ ຈິດວິນຍານ ແລະສັງຄົມຂອງບຸກຄົນ ອັນບໍ່ໄດ້ໝາຍເຖິງຄວາມປາສະຈາກພະຍາດຫຼືຄວາມບົກພ່ອງພຽງຢ່າງດຽວ. ແມ້ນຄວາມໝາຍນີ້ຈະເປັນບ່ອນວິພາກວິຈານໂດຍສະເພາະແມ່ນໃນປະເດັນຂອງຄວາມບໍ່ມີໂຕຊີ້ວັດທີ່ຊັດເຈນຫຼືປະເດັນປັນຍາທີ່ຕາມມາຈາກການໃຊ້ຄຳວ່າ "ສົມບູນ" ກໍຕາມ ແຕ່ກໍຍັງແມ່ນຄວາມໝາຍທີ່ໄດ້ຮັບການຍອມຮັບຫຼາຍທີ່ສຸດຢູ່. ລະບົບຈຳແນກປະເພດຕ່າງໆ ເຊັ່ນ Family of International Classifications ຂອງອົງການອະນາໄມໂລກ ອັນປະກອບດ້ວຍ International Classification of Functioning, Disability and Health (ICF) ແລະ International Classification of Diseases (ICD) ເປັນເກນທີ່ເປັນທີ່ນິຍົມໃຊ້ຫຼາຍທີ່ສຸດໃນການນິຍາມແລະວັດອົງປະກອບຂອງສຸຂະພາບ.
ອ້າງອີງ[ດັດແກ້]
- ↑ ສົມຈິຕ ພັນລັກ. (2012) ພາສາລາວລ້ານຊ້າງ ກ່ອນປີ ພ.ສ 2478; ຄ.ສ 1935 ສະບັບຄົ້ນຄວ້າ. ສົມມະນາ ການພິມ ສປປ ລາວ.


text:
3 May 2013
ລັດຖະບານພິຈາລະນາຮັບຮັບເອົາຫລາຍບັນຫາສຳຄັນຂອງຊາດໃນເດືອນເມສາ
ໃນລະຫວ່າງວັນທີ 29-30 ເມ ສາຜ່ານມານີ້,ຄະນະລັດຖະບານ ໄດ້ຈັດກອງ ປະຊຸມສະໄໝສາມັນ ປະຈຳເດືອນເມສາ 2013 ຂຶ້ນຢູ່ ຫ້ອງວ່າການລັດຖະບານນະ ຄອນຫລວງວຽງຈັນ,ໂດຍພາຍ ໃຕ້ການເປັນປະທານຂອງທ່ານ ທອງສິງ ທຳມະວົງ ນາຍົກລັດ ຖະມົນຕີ,ມີບັນດາທ່ານ ຮອງນາ ຍົກລັດຖະມົນຕີ ແລະ ສະມາຊິກ ລັດ ຖະບານເຂົ້າຮ່ວມ.
ກອງປະຊຸມດັ່ງກ່າວໄດ້ມີ ການພິຈາລະນາ ແລະ ຮັບຮອງ ເອົາບັນຫາສຳຄັນຂອງຊາດຈຳ ນວນໜຶ່ງຄື: ໜຶ່ງ:ຮັບຮອງ ເອົາບົດ ລາຍງານກ່ຽວກັບວຽກງານກໍ່ ສ້າງຮາກຖານພັດທະນາຊົນນະ ບົດຮອບດ້ານ ທີ່ຕິດພັນກັບວຽກ ງານ 3 ສ້າງປະຈຳສົກ ປີ 2013- 2014 ໂດຍສູ້ຊົນເຮັດໃຫ້ຄອບຄົວ ທຸກຍາກ,ບ້ານທຸກຍາກນັບມື້ຫລຸດ ລົງຕາມຄາດໝາຍທີ່ໄດ້ກຳນົດ ໄວ້ເປັນຕົ້ນ: ສ້າງບ້ານພັດທະນາ ໃຫ້ໄດ້ຫລາຍກວ່າ 40% ຂອງຈຳນວນບ້ານທັງໝົດ, ສ້າງ 11 ຈຸດ ສຸມຂອງລັດຖະບານ ແລະ 54 ຈຸດສຸມ ຂອງທ້ອງຖິ່ນໃຫ້ກາຍ ເປັນຕົວເມືອງນ້ອຍໃນຊົນນະບົດ ໂດຍສຸມໃສ່ປັບປຸງຂອດປະສານ ງານລະຫວ່າງຂະແໜງການຢູ່ ສູນ ກາງກັບທ້ອງຖິ່ນ ບອກກັບ ມອບທຶນຮອນໃຫ້ທ້ອງຖິ່ນເປັນຜູ້ ຈັດຕັ້ງປະຕິບັດ ແລະ ສູນກາງ ເປັນຜູ້ແນະນຳດ້ານວິຊາການ ພ້ອມທັງຕິດຕາມກວດກາ,ສອງ: ຮັບຮອງຮ່າງນະໂຍບາຍທີ່ດິນ ແຫ່ງຊາດ ເຊິ່ງຮ່າງນະໂຍບາຍດັ່ງກ່າວກຳນົດຂຶ້ນເພື່ອເປັນທິດ
ສປປ ລາວ ຈະໄດ້ຮັບລາງວັນປະເທດທີ່ຫນ້າທ່ຽວຊົມທີ່ ສຸດໃນໂລກປະຈຳປີ 2013 ຈາກສະຫະພາບເອີຣົບ
ພາຍຫຼັງໄດ້ຮັບລາງວັນ ເມືອງ ຫຼວງພະບາງ ເມືອງມໍລະດົກໂລກເປັນເມືອ ງທີ່ໜ້າທ່ຽວຊົມທີ່ ສຸດໃນປີ 2012 ແລ້ວ ສປປ ລາວ ຍັງຈະໄດ້ຮັບລາງວັນປະ ເທດ ທີ່ໜ້າທ່ຽວຊົມທີ່ສຸດໃນໂລກປະຈຳປີ 2013 ຈາກສະຫະພັນທ່ອງທ່ຽວ ແລະ ການ ຄ້າເອີຣົບ ເຊິ່ງລາງວັນດັ່ງກ່າວຖືເປັນລາງວັນອັນຊົງກຽດລະດັບໂລກ ທີ່ເຫັນດີຮັບຮອງ ໂດຍ 28 ປະ ເທດສະມາຊິກ EU ເນື່ອງຈາກ ສປປ ລາວ ສາມາດປະຕິ ບັດໄດ້ຕາມ ເງື່ອນໄຂ ແລະ ມາດຕະຖານຕ່າງໆ ທີ່ທາງສະ ຫະພັນທ່ອງທ່ຽວ ແລະ ການ ຄ້າເອີ ຣົບກຳນົດໄວ້ພິທີມອບລາງວັນອັນຊົງກຽດນີ້ ຈະມີຂຶ້ນຢ່າງເປັນທາງການໃນ ວັນທີ 9 ພຶດສະພາ 2013 ທີ່ຈະມາ ເຖິງນີ້.
ອົງການທ່ອງທ່ຽວແຫ່ງຊາດໃຫ້ຮູ້ວ່າ: ເປັນຄັ້ງປະ ຫວັດສາດທີ່ ສປປ ລາວ ຈະໄດ້ຮັບລາງວັນດັ່ງກ່າວ ເຊິ່ງ ໄດ້ຜ່ານ ການພິຈາລະນາ ແລະ ຮັບຮອງໂດຍສະຫະພັນ ທ່ອງທ່ຽວ ແລະ ການຄ້າເອີຣົບ ພາຍໃຕ້ການຊີ້ນຳຂອງ ອົງການຢູແນສໂກ (ອົງການສຶກສາວິທະຍາ ສາດ ແລະ ວັດທະນະທຳແຫ່ງສະຫະປະຊາຊາດ).
ລາງວັນດັ່ງກ່າວ ແມ່ນລາງວັນລະດັບສາກົນທີ່ມອບ ໃຫ້ສະເພາະແຕ່ປະເທດທີ່ສາມາດປະຕິບັດ ໄດ້ຕາມເງື່ອນ ໄຂ ແລະ ມາດຖານທີ່ທາງຄະນະກຳມະການສະຫະພັນ ທ່ອງທ່ຽວ ແລະ ການຄ້າອີຢູໄດ້ກຳນົດໄວ້ ແລະ ນັບແຕ່ ໄດ້ຮັບການສ້າງ ຕັ້ງສະຫະພັນດັ່ງກ່າວໃນປີ 2006 ເປັນ ຕົ້ນມາ ປະເທດທີ່ໄດ້ ຮັບລາງວັນດັ່ງກ່າວໄດ້ແກ່: ປະເທດ ຊີຣີ ໃນປີ 2007, ປະເທດ ຕວກກີ ໃນປີ 2008, ປະເທດ ອາ ຣັບເອ ມີເຣດ ໃນປີ 2009, ເກົາຫຼີໃຕ້ ໃນປີ 2010, ໂທແບກ ໂກ ໃນປີ 2011, ປະເທດ ຕວກກີ (ຄັ້ງທີ່ສອງ) ໃນປີ 2012 ແລະ ສປປ ລາວ ໃນປີ 2013.
ຍ່າງເພື່ອສຸຂະພາບສະຫລອງວັນກຳມະກອນສາກົນຄົບຮອບ 127 ປີ
ໃນຕອນເຊົ້າວັນທີ 1 ພຶດສະ ພານີ້,ສູນກາງສະຫະພັນກຳມະບານລາວ,ໄດ້ຈັດກິດຈະກຳຍ່າງເພື່ອສຸຂະພາບແຕ່ປະຕູໄຊ ຫາຫໍຄຳແລ້ວກັບຄືນມາຫາປະຕູໄຊ ເພື່ອສະເຫີມສະຫລອງວັນກຳມະ ກອນສາກົນຄົບຮອບ 127 ປີ (1/5/1886-1/5/2013) ໂດຍ ການເຂົ້າຮ່ວມຂອງທ່ານ ດຣ ທອງລຸນ ສີສຸລິດ ຮອງນາຍົກ ລັດຖະມົນຕີ ລັດ ຖະມົນຕີວ່າການກະຊວງການຕ່າງປະເທດ, ທ່ານ ເຈືອງ ສົມບູນຂັນ ຫົວໜ້າຄະນະໂຄສະນາອົບຮົມສູນກາງພັກ, ທ່ານ ສຸກັນ ມະຫາລາດ ເຈົ້າຄອງນະຄອນຫລວງວຽງ ຈັນ, ທ່ານ ຄຳຫລ້າ ລໍລອນສີ ປະທານສູນກາງສະຫະພັນກຳມະບານລາວ, ມີບັນດາລັດຖະມົນຕີ, ພະນັກງານ, ສະມາຊິກກຳ ມະບານລາວ, ພ້ອມດ້ວຍມວນຊົນຊາວນະຄອນ ຫລວງວຽງຈັນເຂົ້າຮ່ວມ 7 ພັນກວ່າຄົນ.
ທ່ານ ຕົງເຢຢາງ ຢົງເຊັງ ຮອງປະທານສະຫະພັນກຳມະ ບານລາວໄດ້ກ່າວໃນພິທີດັ່ງກ່າວ ວ່າ: ການສະເຫລີມສະ ຫລອງວັນກຳມະກອນສາກົນປີນີ້ມີຄວາມໝາຍສຳຄັນຍິ່ງສຳລັບຊົນຊັ້ນກຳມະກອນໃນທົ່ວໂລກ ກໍຄືຊົນຊັ້ນກຳມະກອນ ແລະ ສະມາຊິກກຳມະບານລາວ ຊຶ່ງມັນໄດ້ສະແດງໃຫ້ເຫັນເຖິງປະຫວັດສາດ ຂອງການຕໍ່ສູ້ຂອງກຳມະກອນຢ່າງດຸເດືອດ ເພື່ອທວງເອົາສິດ ຜົນປະໂຫຍດຂອງຕົນໃນໄລຍະຜ່ານມາ, ທວງໃຫ້ພວກນາຍທຶນຕ້ອງຍອມປະຕິບັດໂມງເວລາເຮັດວຽກມື້ໜຶ່ງບໍ່ໃຫ້
ສອບເສັງນັກຮຽນເກັ່ງທົ່ວປະເທດຂັ້ນ ມ 4 ແລະ ມ 7 ຢູ່ນະຄອນຫຼວງວຽງຈັນ
ການສອບເສັງນັກຮຽນ ເກັ່ງທົ່ວປະເທດຊັ້ນ ມ4 , ມ7, ໄດ້ ຈັດຂື້ນທີ່ມະຫາວິທະຍາໄລແຫ່ງ ຊາດລາວ, ນະຄອນ ຫຼວງວຽງຈັນ ໃນວັນທີ 30 ເມສານີ້. ໂດຍການເປັນກຽດເຂົ້າຮ່ວມ ຂອງ ທ່ານ ລີຕູ້ ບົວປາວ ລັດຖະມົນຕີຊ່ວຍວ່າການກະ ຊວງສຶກສາທິການ ແລະ ກິລາ, ຫົວໜ້າກົມ, ຜູ້ອຳນວຍການໂຮງຮຽນພາກ ລັດ ແລະ ພາກເອກະຊົນ, ຄູອາຈານ ພ້ອມດ້ວຍ ນ້ອງນັກຮຽນເຂົ້າຮ່ວມຢ່າງພ້ອມພຽງ.
ການສອບເສັງນັກຮຽນເກັ່ງ ຄັ້ງນີ້, ມີນັກຮຽນເຂົ້າຮ່ວມແຂ່ງ ຂັນ 172 ຄົນ. ຍິງ 51 ຄົນ, ໃນນັ້ນ ນັກສອບເສັງລະ ດັບ ມັດທະຍົມ ມ.4 ມີ 72 ຄົນ, ຍິງ 24 ຄົນ. ນອກ ຈາກນັ້ນມີການສອບເສັງສາ ຍ ຫ້ອງພອນສະຫວັນ ມ.7 ມາຈາກ 4 ໂຮງ ຮຽນ ຈຳນວນ 32 ຄົນ, ຍິງ 7 ຄົນ, ຈາກ 16 ແຂວງ ແລະ ນະຄອນຫຼວງ. ວິຊາສອບເສັງມີ 4 ວິຊາຫຼັກຄືພາສາລາວ-ວັນນະ ຄະດີ, ຄະນິດສາດ, ຟິຊິກສາດ ແລະ ເຄມີສາດ. ການແຂ່ງຂັນສອບ ເສັງນັກຮຽນ ເກັ່ງຂັ້ນມັດທະຍົມ ຕົ້ນໄດ້ເລີ່ມແຕ່ ພາກ ຮຽນ ທີ 2 ເປັນຕົ້ນມາ, ໂດຍມີການແຂ່ງຂັນ ພາຍໃນໂຮງ ຮຽນ, ແຂ່ງຂັນລະ ດັບຂັ້ນເມືອງ ແລະ ຂັ້ນແຂວງຈົນຮອດທ້າຍ ເດືອນມີນາຈື່ງສຳເລັດ ການແຂ່ງຂັນນັກຮຽນ ເກັ່ງ ຊັ້ນ ມັດທະຍົມຊັ້ນ ມ.4 ແລະ ມ.7 .
ໂຮງຫມໍແຂວງຈຳປາສັກເປີດນຳໃຊ້ຫ້ອງມໍລະສຸມຫົວໃຈ
ພິທີເປີດການນຳໃຊ້ຫ້ອງມໍລະສຸມຫົວໃຈ ໂຮງຫມໍແຂວງຈຳ ປາສັກ ໂດຍການ ຊ່ວຍເຫລືອຈາກໂຄງການເພື່ອພັດທະນາ ສາທາລະນະສຸກ (ADS) ປະເທດ ລຸກ ຊຳບວກ ໄດ້ມີຂຶ້ນໃນວັນທີ 26 ເມສາຜ່ານມານີ້, ຢູ່ໂຮງຫມໍ ດັ່ງກ່າວ ໂດຍການເຂົ້າ ຮ່ວມຂອງທ່ານ ດຣ ຄຳໂພ ຈະເລີນວົງ ຫົວຫນ້າພະແນກສາທາລະສຸກ ແຂວງຈຳປາ ສັກ, ທ່ານ ສຈ.ດຣ ຣີຊາດ ສະນາຍເດີ ຜູ້ ຕາງຫນ້າໂຄງການ ADS ຈາກປະເທດ ລຸກຊຳບວກພ້ອມດ້ວຍຄະນະພະແນກການຕ່າງປະເທດ, ຜູ້ອຳນວຍການໂຮງຫມໍ ແຂວງຈຳປາສັກ ແລະ ພະນັກງານແພດຫມໍເຂົ້າຮ່ວມເປັນຈຳນວນຫຼວງຫລາຍ.
ທ່ານ ດຣ ນາງມະໄລສີ ຫົວ ຫນ້າຂະແຫນງເສັ້ນເລືອດ ແລະ ຫົວໃຈໂຮງຫມໍ ແຂວງຈຳປາສັກ ໄດ້ມີຄຳເຫັນຕໍ່ພິທີວ່າ : ປັດຈຸບັນ ພະຍາດຫົວໃຈ-ເສັ້ນເລືອດ ເປັນ ພະຍາດຫນຶ່ງທີ່ພວມຄຸກຄາມສຸ ຂະພາບຂອງປະຊາກອນໂລກອັນເປັນສາເຫດ ສຳຄັນຕໍ່ການ ເສຍຊີວິດຂອງປະຊາຊົນ ໂດຍສະ ເພາະໃນປະເທດທີ່ພວມພັດທະ ນາ ເຊິ່ງລາວເຮົາກໍແມ່ນປະເທດຫນຶ່ງທີ່ ນອນຢູ່ໃນຈຳນວນດັ່ງກ່າວ, ດ່ັງນັ້ນການຊ່ວຍ ເຫລືອຄື່ອງມື, ອຸປະກອນທີ່ທັນສະ ໄຫມ ແລະ ຫ້ອງມໍລະສຸມຫົວໃຈ ດັ່ງ ກ່າວຈາກໂຄງການ ADS ປະເທດລຸກຊຳບວກ ຈຶ່ງ ມີຄວາມສຳຄັນຍິ່ງ ຄືໃນປີ 2003 ຜ່ານ ມາ ໂຄງການ ADS ໄດ້ຊ່ວຍ ຜ່າຕັດພະຍາດຫົວໃຈຢູ່ລາວໄດ້ຢູ່ໂຮງ ຫມໍເສດຖາທິ
ເປີດບັ້ນສຳຫລວດເສດຖະກິດທົ່ວປະເທດຄັ້ງທີ II
ພິທີປະກາດເປີດບັ້ນການສຳຫລວດເສດຖະກິດທົ່ວປະເທດຄັ້ງ ທີ II ໄດ້ຈັດຂຶ້ນໃນວັນທີ 2 ພຶດສະ ພາ 2013 ຢູ່ສູນການຄ້າລາວ-ໄອເຕັກ, ນະຄອນຫລວງວຽງຈັນ ໂດຍການເຂົ້າຮ່ວມຂອງ ທ່ານ ສົມດີ ດວງດີ ລັດຖະມົນຕີວ່າ ການກະຊວງແຜນການ ແລະ ການລົງທຶນ ຫົວໜ້າຄະນະຊີ້ນຳ ການສຳຫລວດເສດຖະກິດທົ່ວ ປະເທດ,ມີບັນດາລັດຖະມົນຕີວ່າການ, ຊ່ວຍວ່າການ,ບັນດາຄະນະຊີ້ນຳການສຳຫລວດຂັ້ນສູນກາງ ແລະ ບັນດາແຂວງ ພ້ອມດ້ວຍພະນັກງານວິຊາການທີ່ກ່ຽວຂ້ອງຈຳນວນໜຶ່ງ.
ທ່ານ ສົມດີ ດວງດີ ໄດ້ຍົກໃຫ້ເຫັນຄວາມໝາຍຄວາມສຳ ຄັນຂອງການເປີດບັ້ນການສຳຫລວດເສດຖະກິດທົ່ວປະເທດຄັ້ງ ທີ II ນີ້ວ່າ: ການປະກາດບັ້ນສຳຫລວດເສດຖະກິດທົ່ວປະເທດໃນຄັ້ງນີ້ແມ່ນໜຶ່ງໃນການສຳຫລວດ ສະຖິຕິທີ່ສຳຄັນ ນອນໃນແຜນຍຸດທະສາດພັດທະນາລະບົບສະຖິຕິແຫ່ງຊາດຂອງລັດຖະບານ ທີ່ໄດ້ບັນຢັດໄວ້ໃນກົດໝາຍວ່າດ້ວຍສະຖິຕິ ເຊິ່ງຈະປະຕິບັດໃນທຸກໆ 5 ປີໂດຍນຳໃຊ້ເຕັກນິກດ້ານວິຊາການທີ່ສາມາດສົມທຽບກັບສາ ກົນ. ການສຳຫລວດເສດຖະກິດຄັ້ງນີ້ແມ່ນຄັ້ງທີ່ສອງຂອງປະເທດເຮົາເຊິ່ງຄັ້ງທຳອິດແມ່ນໄດ້ດຳເນີນການສຳຫລວດໃນປີ 2006 , ການສຳຫລວດໃນຄັ້ງນີ້ແມ່ນມີຄວາມໝາຍຄວາມສຳຄັນເພາະເປັນແຫລ່ງຂໍ້ມູນຂ່າວສານກ່ຽວກັບສະພາບການດຳເນີນ ແລະ ການເຄື່ອນໄຫວຂອງຫົວ ໜ່ວຍທຸລະກິດເປັນຕົ້ນແມ່ນ ການ ຜະລິດ, ການລົງທຶນ, ລາຍຮັບ-ລາຍຈ່າຍ, ລະບົບການນຳໃຊ້ເຕັກນິກ ແລະ ສະພາບການຈ້າງງານຂອງຜູ້ປະກອບການ, ເຊິ່ງ ຜົນຂອງການສຳຫລວດດັ່ງກ່າວຈະເປັນຂໍ້ມູນທີ່ສຳຄັນເພື່ອຕີລາ ຄາແລະວັດແທກຜົນສຳເລັດຂອງການຈັດຕັ້ງປະຕິບັດແຜນຍຸດທະສາດພັດທະນາເສດຖະກິດ- ສັງ ຄົມ ແລະ ເປັນໄມ້ຫລາວັດແທກສຳລັບການຫລຸດພົ້ນອອກຈາກປະເທດດ້ອຍພັດທະນາໃນປີ 2020 ກໍຄື ຫລຸດພົ້ນອອກຈາກຄວາມທຸກຍາກຕາມເປົ້າໝາຍສະຫັດສະວັດຂອງ
ພັດທະນາເຂື່ອນໄຟຟ້າຕ້ອງໄປຄຽງຄູ່ກັບຄວາມຍືນຍົງ
ປັດຈຸບັນ ຄວາມຕ້ອງການ ຂອງ ການຊົມໃຊ້ໄຟຟ້າແມ່ນມີສູງຂຶ້ນເລື້ອຍໆ ເຊິ່ງປະເທດລາວ ກໍພວມສຸມໃສ່ການພັດທະນາ ເຂື້ອນໄຟຟ້າໃຫ້ຫລາຍຂຶ້ນ ເພື່ອ ຕອບສະໜອງກັບຄວາມຕ້ອງການດັ່ງກ່າວ ແລະ ໄປຄຽງຄູ່ກັບ ການຮັກສາສະພາບແວດ ລ້ອມ ແລະ ຄວາມຍືນຍົງ.
ແນ່ນອນ ການອານຸລັກຮັກສາ ທຳມະຊາດປ່າໄມ້ໃຫ້ມີຄວາມອຸ ດົມສົມບູນນັ້ນ ເປັນຜົນດີໃຫ້ແກ່ການສ້າງແຫລ່ງນ້ຳທຳມະ ຊາດ ໃຫ້ອຸດົມສົມບູນ ເຊິ່ງຈະເປັນປັດ ໃຈສຳຄັນໃນການສະໜອງນ້ຳ ໃຫ້ມີຢ່າງພຽງພໍສຳລັບການຜະລິດກະແສໄຟຟ້າໃນຕໍ່ ໜ້າ.
ທ່ານ ສຸລິນທອນ ເລືອງຄຳສິງ ນັກເສດຖະສາດປະຈຳທະນາຄານພັດທະນາອາຊີປະຈຳລາວ ກ່າວວ່າ: ສ ປປ ລາວ ມີ ຄວາມອາດສາມາດສູງຫລາຍໃນການ ພັດທະນາພະລັງງານໄຟຟ້າໂດຍສະເພາະແມ່ນການສ້າງເຂື່ອນໄຟຟ້າ ແລະ ມັນເປັນ ສິ່ງຈຳເປັນຫລາຍທີ່ຈະພັດທະນາໃຫ້ມີຄວາມຍືນຍົງ.
ທ່ານ ສາສະດາຈານ ດຣ ພູເພັດ ແກ້ວພິລາວົງ ຈາກຄະນະ ເສດຖະສາດບໍລິຫານທຸລະກິດມະຫາວິທະຍາໄລແຫ່ງ ຊາດ ກ່າວວ່າ: ການໃຊ້ພະລັງງານໄຟ ຟ້າໃນທະວີບອາຊີ ຈະເພີ່ມຂຶ້ນ ໃນທົດສະວັດທີ່ຈະມາເຖິງນີ້ຍ້ອນການພັດທະນາທາງ ດ້ານເສດຖະກິດມີການເພີ່ມຂຶ້ນຫລາຍໃນພູມິພາກ.
ນັກທ່ອງທ່ຽວນິຍົມຂີ່ຊ້າງເພີ່ມຂຶ້ນ
ຊ້າງເປັນສັດທີມີຄຸນຄ່າ ແລະ ມີຄວາມຜູກພັນກັບຊາວລາວເຮົາ ມາໄດ້ຫຼາຍ ຍຸກ,ຫຼາຍສະໄໝແລ້ວ, ປະຈຸບັນນີ້ປະຊາ ກອນຊ້າງ, ນັບທັງຊ້າງລ້ຽງແລະຊ້າງປ່າເຫັນ ວ່ານັບມື້ຫຼຸດໜ້ອຍຖອຍລົງເນື່ອງ ຈາກຫຼາຍສາເຫດເປັນຕົ້ນແມ່ນ ການຂະຫຍາຍ ພັນຂອງຊ້າງລ້ຽງ ແມ່ນມີໜ້ອຍກ່ວາສັດປະເພດອື່ນ, ສ່ວນຊ້າງປ່າແມ່ນຫຼຸດລົງຍ້ອນ ການຖືກລ່າແລະຖືກທຳລາຍທີ່ຢູ່ອາໄສ ຈາກຄົນເຮົາຈົນເຮັດໃຫ້ຜູ້ລ້ຽງຊ້າງ ແລະ ຫຼາຍພາກສ່ວນທີ່ກ່ຽວຂ້ອງເປັນຫຼວງເລື່ອງອະນາຄົດຂອງມັນ.
ບ້ານກຽດໂງ້ງເມືອງປະທຸມ ພອນແຂວງຈຳປາສັກແມ່ນ ບ້ານໜຶ່ງທີ່ມີຊ້າງ ຫຼົງເຫຼືອຢູ່ ເຊິ່ງ ໄດ້ມີການສ້າງຕັ້ງເປັນສະ ມາຄົມ ຊ້າງ ແລະນຳໃຊ້ ຊ້າງເຂົ້າໃນການບໍລິການນັກທ່ອງທ່ຽວທັງ ພາຍໃນແລະຕ່າງ ປະເທດ, ເປັນຕົ້ນແມ່ນກິດຈະກຳຂ່ີຊ້າງ ຊົມບຶງ, ຊົມທັດສະນິຍະພາບປ່າສະຫງວນແຫ່ງຊາດເຊປຽນ ແລະ ຊົມທຳມະຊາດ ເທິງພູອາສາຕາມ ໂຄງການທ່ອງທ່ຽວອະນຸ ລັກທຳ ມະຊາດແບບຍືນຍົງໂດຍປະຊາຊົນມີສ່ວນຮ່ວມ, ພໍ່ເຖົ້າສີກາແສງພະຈັນ, ຮອງປະທານສະມາຄົມຊ້າງບ້ານກຽດໂງ້ງໃຫ້ຮູ້ວ່າ:ປັດຈຸບັນພາຍໃນບ້ານກໍຄືພາຍໃນສະມາຄົມມີຊ້າງ13ໂຕສຳລັບການບໍລິການໃຫ້ນັກທ່ອງທ່ຽວໄດ້ຂ່ີໃນແຕ່ລະມື້, ໄດ້ ຈັດຖ່ຽວຜັດປ່ຽນກັນ ຕາມຈຳນວນນັກທ່ອງທ່ຽວ, ສ່ວນຄ່າບໍລິການຂີ່ຊ້າງຂື້ນພູອາ ສາແມ່ນ120.000ກີບ/ຖ້ຽວ,ໃນນັ້ນແບ່ງປັນໃຫ້ເຈົ້າຂອງຊ້າງ90ພັນກີບ,ແບ່ງປັນໃຫ້ບ້ານ,ເມືອງແລະສະມາຄົມບ່ອນລະ10 ພັນກີບ, ແຕ່ຖ້າຂີ່ຊ້າງທ່ຽວປ່າຊົມ
ພຽງ 6 ເດືອນສົກປີ 2012-13 GDP ສະຫວັນນະເຂດບັນລຸ 65%
ເປັນໄປໃນທິດທາງດີພໍສົມ ຄວນສຳລັບການພັດທະນາເສດ ຖະກິດ-ສັງຄົມຂອງແຂວງສະ ຫວັນນະເຂດ ເຊິ່ງໃນ 6 ເດືອນ ສົກປີ 2012-2013 ນີ້ ລວມຍອດ ຜະລິດຕະພັນພາຍໃນ (GDP) ທົ່ວ ແຂວງບັນລຸໄດ້ກາຍເຄິ່ງຂອງ ແຜນການ ຄິດເປັນເງິນປະມານ 6 ພັນຕື້ກວ່າກີບ. ຂະນະທີ່ການຈັດ ຕັ້ງວຽກງານຫລາຍດ້ານມີ ຄວາມຄືບໜ້າ ກາຍເປັນແຮງຊຸກ ຍູ້ສຳຄັນຕໍ່ການພັດທະນາພາຍໃນ ແຂວງໃຫ້ເປັນໄປຢ່າງຕໍ່ເນື່ອງ.
ຕາມການເປີດເຜີຍຂໍ້ມູນໃນ ກອງປະຊຸມຄົບຄະນະບໍລິຫານ ງານພັກແຂວງເປີດກວ້າງ ຄັ້ງທີ 7 ສະໄໝທີ VII ທີ່ມີຂຶ້ນໃນ ລະຫວ່າງວັນທີ 29-30 ເມສາແລ້ວນີ້ ຢູ່ສະໂມສອນຫ້ອງວ່າການປົກ ຄອງແຂວງ ພາຍໃຕ້ການເປັນປະ ທານຂອງທ່ານ ດຣ. ສຸພັນ ແກ້ວ ມີໄຊ ເລຂາພັກແຂວງ, ເຈົ້າ ແຂວງສະຫວັນນະເຂດ, ມີຄະນະ ປະຈຳພັກແຂວງ, ກຳມະການພັກ ແຂວງ, ຫົວ ໜ້າພະແນກການ ອ້ອມຂ້າງ ແລະ ພາກສ່ວນກ່ຽວ ຂ້ອງເຂົ້າຮ່ວມ ໄດ້ໃຫ້ຮູ້ວ່າ: ໃນ 6 ເດືອນຕົ້ນສົກປີ 2012-2013 ຜ່ານ ມາ, ສະພາບການລວມທົ່ວແຂວງ ຍັງສືບຕໍ່ມີຄວາມໜັກແໜ້ນ ແລະ ສະຖຽນລະພາບທາງການເມືອງ ມີຄວາມໝັ້ນທ່ຽງ, ສັງຄົມມີຄວາມສະຫງົບ ແລະ ເປັນລະ ບຽບຮຽບຮ້ອຍໂດຍພື້ນຖານ, ການພັດທະນາເສດຖະກິດ-ສັງ ຄົມຂອງແຂວງຍັງສືບ ຕໍ່ຂະຫຍາຍຕົວຢ່າງຕໍ່ເນື່ອງ. ພື້ນຖານ ໂຄງລ່າງຢູ່ເທສະບານແຂວງ ແລະ ບັນດາເມືອງຈຳນວນໜຶ່ງໄດ້ຮັບການປັບປຸງສ້ອມ ແປງ ແລະ ກໍ່ສ້າງຂຶ້ນໃໝ່, GDP ຂອງ ແຂວງປະຕິບັດໄດ້ 6.528 ຕື້ກີບ ເທົ່າກັບ 65,73% ຂອງແຜນການປີ, ສະເລ່ຍລາຍ ຮັບຕໍ່ຄົນໄດ້ 858 ໂດລາສະຫະລັດ, ໃນນັ້ນ ຂະ ແໜງກະສິກຳປະຕິບັດໄດ້ 7,61%, ຂະແໜງອຸດສາຫະກຳປະຕິບັດ ໄດ້
ຈັດງານລ້ຽງອຳລາຂອງທ່ານນາງປູ້ຈ້ຽນກົວເອກອັກຄະລັດຖະທູດຈີນປະຈຳລາວ
ວັນທີ 30 ເມສາແລ້ວນີ້ ຢູ່ນະ ຄອນຫລວງວຽງຈັນ, ໄດ້ຈັດງານລ້ຽງອຳລາ ຂອງ ທ່ານນາງ ປູ້ຈ້ຽນກົວ ເອກອັກຄະລັດຖະ ທູດ ຈີນປະຈຳລາວ, ໂດຍມີທ່ານ ສິນລະ ວົງ ຄຸດໄພທູນ, ກຳມະການ ສູນກາງພັກ, ຫົວຫນ້າຫ້ອງວ່າ ການລັດຖະບານ, ປະ ທານສະມາຄົມມິດຕະພາບລາວ-ຈີນ ພ້ອມ ພັນລະຍາ, ລັດຖະມົນຕີວ່າການ, ທຸຕາ ນຸທູດ ແລະ ຜູ້ຕາງຫນ້າອົງການຈັດຕັ້ງ ປະຈຳລາວ, ຊາວ ຈີນຕ່າງດ້າວ, ວິສາຫະກິດ ຈີນ, ຄູອາຈານ ແລະ ນັກສຶກສາຄົນ ຈີນ ລວມ 300 ກວ່າທ່ານ ໄດ້ເຂົ້າຮ່ວມງານ ລ້ຽງເທື່ອນີ້.
ໃນງານລ້ຽງ, ທ່ານນາງປູ້ ຈ້ຽນກົວ ກ່າວວ່າ : ສປປ ຈີນ ແລະ ສປປ ລາວ ເປັນບ້ານໃກ້ ເຮືອນຄຽງທີ່ດີ, ເພື່ອນມິດທີ່ດີ, ສະຫາຍທີ່ດີ ແລະ ຄູ່ຮ່ວມມືທີ່ດີ, ສອງຝ່າຍໄດ້ຊ່ວຍເຫລືອເຊິ່ງກັນ ແລະ ກັນ ໃນເສັ້ນທາງສັງຄົມນິ ຍົມ, ໃນເວລາ 3 ປີ ທີ່ດຳ ລົງຕຳ ແຫນ່ງ ທ່ານໄດ້ເປັນສັກຂີພະຍານ ໃຫ້ແກ່ການຂະຫຍາຍໂຕລົງສູ່ ລວງເລິກຂອງສາຍພົວພັນຄູ່ຮ່ວມມືຍຸດທະຍາດ ຮອບດ້ານລະຫວ່າງສອງປະເທດຈີນ-ລາວ, ເຊິ່ງການພົວພັນດ່ັງກ່າວແມ່ນ ສ້າງຂຶ້ນບົນພື້ນຖານຄວາມໄວ້ ເນື້ອເຊື່ອໃຈ ເຄົາລົບ ເຊິ່ງກັນ ແລະ ກັນ, ແລະ ຕ່າງຝ່າຍຕ່າງມີ ຜົນປະໂຫຍດ, ສອດຄ່ອງກັບຜົນ ປະໂຫຍດຮ່ວມຂອງສອງປະ ເທດ, ທ່ານເຊື່ອ ຫມັ້ນວ່າ, ມິດຕະ ພາບຈີນ-ລາວ ຈະທົນທານຕໍ່ ການທົດສອບຫລາຍຢ່າງ, ແລະ ຈີມີອະນາຄົດທີ່ສວຍງາມຢ່າງ ແນ່ນອນ.
ສະແດງຄວາມຂອບອົກ ຂອບໃຈຕໍ່ພັກ ແລະ ລັດຖະບານລາວ ກໍຄືອົງການຕ່າງໆທີ່ໄດ ເອົາໃຈໃສ່ ແລະ ສະຫນັບສະ ຫນູນການຂະຫຍາຍສາຍພົວພັນ ຈີນ-ລາວ ໃຫ້ນັບມື້ເຕີບໃຫຍ່ຂຶ້ນເລື້ອຍໆ.
Subscribe to: Posts (Atom)


text:
4 April 2013
ອົງການພະຍຸສັດສາກົນຊ່ວຍຢາປ້ອງກັນພະຍາດປາກເປື່ອຍລົງເລັບໃຫ້ແກ່ລາວ
ພະຍາດປາກເປື່ອຍລົງເລັບເປັນພະຍາດທີ່ຮ້າຍແຮງເຊິ່ງໄດ້ສ້າງຄວາມ ເສຍ ຫາຍອັນໃຫຍ່ຫລວງຕໍ່ການຜະລິດສະ ບຽງອາຫານຂອງໂລກເວົ້າລວມ ເວົ້າສະເພາ ະຢູ່ ສປປ ລາວແມ່ນໄດ້ມີຜົນກະທົບອັນໃຫຍ່ຫລວງຕໍ່ການພັດທະນາການລ້ຽງ ສັດ ຊຶ່ງເປັນໜຶ່ງໃນລາຍຮັບຕົ້ນຕໍຂອງພໍ່ແມ່ປະຊາຊົນບັນດາເຜົ່າທີ່ໄດ້ແກ່ຍາວ ມາເປັນເວ ລາຫຼາຍສິບປີຍ້ອນເຫັນຄວາມສຳຄັນດັ່ງກ່າວ ໃນວັນທີ 2 ເມສາ 2013 ນີ້ຢູ່່ພະ ແນກກະສິກຳ ແລະ ປ່າໄມ້ ເມືອງມໍລະດົກໂລກຫລວງພະບາງ, ອົງການພະຍຸສັດສາ ກົນຈຶ່ງໄດ້ມອບຢາປ້ອງກັນພະຍາດປາກເປື່ອຍລົງເລັບໃຫ້ກະຊວງກະສິກຳ ແລະ ປ່າໄມ້ຂອງລາວ ໂດຍການໃຫ້ກຽດມອບ ຂອງທ່ານດຣ.ເດີກ ເອແກນ ຮອງຫົວໜ້າປະສານ ງານ ອົງການພະຍຸສັດສາກົນປະ ຈຳພາກພື້ນອາຊີຕາເວັນອອກ ສ່ຽງໃຕ້ ເຊິ່ງມີສຳນັກງານຕັ້ງ ຢູ່ບາງກອກ ປະເທດໄທ ແລະ ກ່າວຮັບເອົາໂດຍທ່ານ ດຣ ພວງ ປາຮິສັກ ປຣະວົງວຽງຄຳ ລັດຖະ ມົນຕີ ຊ່ວຍວ່າການກະຊວງກະສິ ກຳ ແລະ ປ່າໄມ້ ເຂົ້າຮ່ວມີທ່ານ ດຣ ບົວຄົງ ນາມມະວົງ ຮອງເຈົ້າ ແຂວງຫລວງພະບາງ, ທ່ານ ດຣ ບຸນຂວາງ ຄຳບຸນເຮືອງ ຫົວຫນ້າ ກົມລ້ຽງສັດ ແລະ ການປະມົງ, ພະນັກງານພະ ແນກກະສິກຳ ແລະ ປ່າໄມ້ແຂວງຫລວງພະ ບາງ ແລະ ແຂກຖືກເຊີນເຂົ້າ ຮ່ວມຢ່າງພ້ອມພຽງ.
ເຈົ້າຄອງນະຄອນຫລວງວຽງຈັນອອກຄຳສັ່ງແນະນຳການ ຫລິ້ນບຸນປີໃຫມ່ລາວຕ້ອງຮັບປະກັນຄວາມສະຫງົບປອດໄພ ແລະ ວັດທະນະທຳອັນດີງາມຂອງຊາດ
ເພື່ອເຮັດໃຫ້ການສະເຫລີມ ສະຫລອງບຸນປີໃໝ່ລາວ ພສ 2556 (ປີມະເສັງ) ເຊິ່ງເປັນບຸນປະເພນີປະຈຳຊາດຂອງ ສປປ ລາວ ທີ່ຈະໝູນວຽນມາບັນຈົບຄົບຮອບອີກວາລະໜຶ່ງ ໃຫ້ດຳເນີນໄປດ້ວຍບັນຍາກາດເບີກ ບານມ່ວນຊື່ນ, ຮັກສາໄດ້ມູນເຊື້ອ ວັດທະນະທຳ ແລະ ຮີດຄອງປະເພນີອັນດີງາມທີ່ເປັນເອກະລັກຂອງຊາດ ຮັບປະກັນຄວາມສະຫງົບສຸກ, ຄວາມປອດໄພ ຄວາມເປັນລະບຽບຮຽບຮ້ອຍ ແລະ ສະອາດຈົບງາມຂອງຕົວເມືອງ. ດັ່ງນັ້ນ ເມື່ອມໍ່ມານີ້, ເຈົ້າຄອງນະຄອນຫລວງວຽງຈັນ ຈຶ່ງໄດ້ອອກຄຳສັ່ງແນະນຳເຖິງບັນດາເຈົ້າເມືອງ,ຫົວໜ້າກອງບັນຊາການທະຫານ, ປກສ, ອົງການຈັດຕັ້ງ ມະຫາຊົນ, ຫົວໜ້າພະແນກການ, ຫົວໜ່ວຍທຸລະກິດຕ່າງໆ ຕະ ຫລອດຮອດປະຊາຊົນບັນດາເຜົ່ານະຄອນຫລວງວຽງຈັນທຸກທົ່ວໜ້າໂດຍມີເນື້ອໃນສຳຄັນວ່າ: ການສະເຫລີມສະຫລອງບຸນປີໃໝ່ລາວ ພ.ສ 2556 ແມ່ນໃຫ້ດຳເນີນໄປຄືປີຜ່ານມາ, ເປັນການປົກປັກຮັກສາ, ສົ່ງເສີມວັດ ທະນະທຳຮີດຄອງປະເພນີອັນດີ ງາມຂອງຊາດ,ຮັກສາໄດ້ມູນເຊື້ອວັດທະນະທຳອັນດີງາມທີ່ເປັນເອກະລັກຂອງຊາດລາວທີ່ສືບທອດກັນມາດົນນານ ທັງເປັນການສະຫລຸບຍ້ອງຍໍຜົນງານດີເດັ່ນຂອງທ້ອງຖິ່ນ,ກົມກອງ ແລະ ຄອບຄົວໃນ
ສຳເລັດອັນຍິ່ງໃຫຍ່ຂອງການຮ່ວມມືຕ້ານຢາເສບຕິດລາວ-ຈີນ
ພາຍຫລັງຄະດີແກ໊ງຄ້າຂາຍຢາເສບຕິດລາຍໃຫຍ່ທ້າວ ໜໍ່ຄຳ ໄດ້ສິ້ນສຸດລົງ ໂດຍການປະສານສົມທົບຮ່ວມໄມ້ຮ່ວມມືຢ່າງສະໜິດແໜ້ນລະ ຫວ່າງກຳລັງປ້ອງກັນຄວາມສະຫງົບ ລາວ-ຈີນ ສາມາດຈັບທ້າວ ໜໍ່ຄຳ ພ້ອມພັກພວກສົ່ງໃຫ້ສານປະຊາ ຊົນແຂວງຢຸນນານ ສປ ຈີນ ຕັດສິນປະ ຫານຊີວິດເຈົ້າພໍ່ມາເຟຍ ແລະ ພວກສັງຫານໂຫດດັ່ງກ່າວ ແລະ ໃນວັນທີ 19 ມີນາ 2013 ຜ່ານມານີ້ ກໍໂດຍການຮ່ວມມືຢ່າງສະໜິດແໜ້ນຂອງກຳລັງປ້ອງກັນຄວາມສະຫງົບລາວ-ຈີນ ສາມາດຈັບຂະບວນ ການຂົນສົ່ງຢາເສບຕິດລາຍໃຫຍ່ຢູ່ຕາມແມ່ນ້ຳຂອງຕອນເໜືອຂອງລາວ ເຊິ່ງມີຜູ້ຕ້ອງຫາເປັນຊາວຕ່າງຊາດຈຳນວນ 5 ຄົນ ແລະ ສາ ມາດຍຶດຂອງກາງເປັນຢາບ້າຈຳນວນ 20 ເປົາ ລວມມີ ນ້ຳໜັກ 579 ກິໂລກຣາມ ໃນເຮືອຂົນສົ່ງສິນຄ້າລຳໜຶ່ງຂອງຈີນຢູ່ທີ່ຫາດປາແລວ ເຂດບ້ານດອນມຸມ ຂຶ້ນກັບເມືອງເມິງ ແຂວງບໍ່ແກ້ວ.
ເຈົ້າໜ້າທີ່ສະກັດກັ້ນ ແລະ ຕ້ານຢາເສບຕິດແຂວງບໍ່ແກ້ວ ໃຫ້ຮູ້ວ່າ: ໃນມື້ນັ້ນຈາກການປະ ສານງານລະຫວ່າງທະຫານປ້ອງກັນຊາຍແດນຂອງລາວທີ່ປະຈຳ ການຢູ່ບ້ານມອມ ເມືອງຕົ້ນເຜິ້ງ ແຂວງບໍ່ແກ້ວ ກັບຕຳຫລວດແຂວງຢຸນນານ ສປ ຈີນ ໄດ້ອອກລາດຕະເວນຕາມນ້ຳຂອງຂຶ້ນເມືອທາງເໜືອ ເພື່ອຕາມຫາເຮືອຕ້ອງສົງໄສຂົນສົ່ງຢາເສບຕິດໜຶ່ງ ພໍລາດຕະເວນຮອດເຂດບ້ານນ້ຳ ບັງລະຫວ່າງກິໂລແມັດທີ 24-25 ເບື້ອງຝັ່ງລາວແມ່ນບ້ານດອນມຸມ ເມືອງເມິງ ແລະ ເບື້ອງຝັ່ງມຽນ ມາແມ່ນຫາດປາແລວ ກໍໄດ້ພົບເຫັນເຮືອຂົນສົ່ງສິນຄ້າທີ່ຕ້ອງສົງໄສດັ່ງກ່າວ. ເຮືອລາດຕະເວນຂອງກຳລັງຮັກສາຄວາມສະ ຫງົບຈຳນວນ 5 ລຳ ໄດ້ເຂົ້າ ສະກັດເຮືອຕ້ອງສົງໄສລຳນັ້ນ ແລະ ກວດຄົ້ນພົບເຫັນຢາເສບຕິດປະເພດຢາບ້າຈຳນວນ 20 ເປົາ ລວມມີນ້ຳໜັກ
ບີລາຍເປີດສູນບໍລິການລູກຄ້າແຫ່ງໃໝ່ຕື່ມອີກຢູ່ບ້ານອານຸ
ບໍລິສັດ ວິມແປວຄອມ (ບີລາຍ) ຍັງສືບຕໍ່ເປີດສູນບໍລິການແຫ່ງ ໃໝ່ໃນນະຄອນ ຫຼວງວຽງຈັນ ເພື່ອຮອງຮັບການບໍລິກາ ນລູກ ຄ້າທີ່ນັບມື້ນັບເພີ່ມຂຶ້ນເຊິ່ງເປັນ ແຫ່ງທີ 3 ທີ່ບີລາຍຂະຫາຍ ສູນບໍ ລິການຢູ່ນະຄອນຫຼວງວຽງ ຈັນ ພາຍໃນປີ 2013 ນີ້ ຫຼັງ ໄດ້ເປີດໃຫ້ການບໍລິການໄປແລ້ວສອງ ແຫ່ງຢູ່ບ້ານໜອງບອນ ແລະ ບ້ານ ຫັດສະດີ ເມື່ອບໍ່ດົນມານີ້ ພິທີເປີດສູນບໍລິການ ລູກຄ້າແຫ່ງ ໃໝ່ນີ້ມີຂຶ້ນໃນຕອນບ່າຍຂອງວັນ ທີ 3 ເມສາ 2013 ຢູ່ບ້ານ ອານຸ ເມືອງ ຈັນທະບູລີ ນະຄອນຫຼວງວຽງຈັນ ໂດຍ ການເປັນກຽດເຂົ້າ ຮ່ວມເປີດພິທີຂອງທ່ານ ເຢັດເຊີ ມາເຮີ ຜູ້ບໍລິຫານໃຫຍ່ບໍລິສັດ ວິມ ເປວຄອມລາວ,ທ່ານ ສີລະພົບ ສິລິໂຊກ ຫົວໜ້າຝ່າຍບໍລິຫານບີລາຍ ຕະຫຼອດຮອດພະນັກງານພາຍໃນບໍລິສັດບີລາຍ ແລະ ແຂກທີ່ຖືກເຊີນເຂົ້າຮ່ວມ.
ຜູ້ຈັດການໃຫຍ່ບໍລິສັດ ບີ ລາຍ,ທ່ານ ເຢັດເຊີ ມາເຮີ ກ່າວວ່າ: ປັດຈຸບັນ,ສູນບໍລິການລູກຄ້າຂອງບີລາຍມີທັງໝົດກວ່າ 38 ແຫ່ງໃນຂອບເຂດທົ່ວປະເທດ ແລະ 20 ແຫ່ງສະເພາະໃນນະ ຄອນຫຼວງວຽງຈັນ.ສູນບໍລິການລູກຄ້າແຫ່ງໃໝ່ທີ່ເປີດ ຢູ່ ບ້ານອານຸນີ້ເປັນແຫ່ງທີ 3 ນັບແຕ່ເລີ່ມ ເຂົ້າສູ່ປີ 2013 ເປັນຕົ້ນມາ. ນອກນັ້ນ, ບໍລິສັດຍັງມີແຜນທີ່ຈະຂະຫຍາຍເຄຶ່ອຄາຍ ແລະ ສູນບໍລິການອີກຫຼາຍແຫ່ງໃນອະນາຄົດ ໂດຍສະເພາະໃນຂົງເຂດທີ່ມີເຄືອຂ່າຍຄວບຄຸມແລ້ວ, ແຕ່ຍັງບໍ່ທັນມີສູນບໍລິກ ານລູກຄ້າເປັນຕົ້ນ ຢູ່ແຂວງ ຫຼວງນ້ຳທາ, ອຸດົມໄຊ, ອັດຕະປື ແລະ ເຊກອງ.
ຈະລາຈອນ ນະຄອນຫຼວງຄວບຄຸມການດື່ມເຫຼົ້າເມົາສະກັດກັ້ນເກີດອຸປະຕິເຫດໄລຍະບຸນປີໃໝ່ລາວ
ນັບຖອຍຫຼັງກ້າວເຂົ້າສູ່ການສະຫຼອງບຸນປີໃໝ່ລາວ 2013 ເພື່ອສ້າງບັນຍາ ກາດໃຫ້ມີຄວາມເບີກບານມ່ວນຊື່ນເຕັມໄປດ້ວຍຄວາມສາມັກຄີ ແລະ ຫຼຸດຜ່ອນບັນຫາອຸປະຕິເຫດທາງຖະໜົນ, ເຈົ້າໜ້າທີ່ຕຳຫຼວດຈະລາຈອນ ນະຄອນຫຼວງ ໄດ້ເພີ່ມຄວາມເຂັ້ມ ງວດບັນຈຸກຳລັງໃນການກວດ ກາຜູ້ຂັບຂີ່ຕາມທ້ອງຖະໜົນ ແລະ ໂຄສະນາການປ້ອງກັນອຸປະຕິເຫດຕາມຄຸ້ບ້ານ ໃຫ້ມີຄວາມຮັບຮູ້ເພື່ອປະຕິບັດລະບຽບຈະລາ ຈອນເປັນຕົ້ນແມ່ນຈະເຂັ້ມງວດຕໍ່ຜູ້ດື່ມສິ່ງມືນເມົາຂັບລົດພາໃຫ້ເກີດອຸປະຕິເຫດໄລຍະບຸນ.
ຕາມການຖະແຫຼງຂ່າວຕໍ່ສື່ມວນຊົນຂອງທ່ານ ພັນໂທ ພົມ ມະຈັນ ສວນບຸນມາ ຮອງຫົວໜ້າຫ້ອງຕຳຫຼວດ, ຫົວໜ້າ ພະແນກຈະລາຈອນນະຄອນຫຼວງ ໃນວັນທີ 3 ເມສາ 2013 ນີ້ ວ່າ: ໃນ ໄລຍະສະຫຼອງບຸນປີໃໝ່ລາວ 2013 ນີ້ ໄດ້ເນັ້ນໃຫ້ເຈົ້າໜ້າທີ່ທຸກເມືອງໃຫ້ເອົາໃຈໃສ່ໃນການຄວບຄຸມບັນດາ ຜູ້ຂັບຂີ່ທ່ີ່ດື່ມສິ່ງມືນເມົາ ໂດຍຈະມີການຕັ້ງຈຸດກວດກາ ແລະ ປະ ສານສົມທົບກັບພະແນກ ຍທຂ ນະຄອນຫຼວງ ເພື່ອໂຄສະນາຕາມເສັ້ນທາງຕ່າງໆທັງນີ້ກໍເພື່ອເປັນການສະກັດກັ້ນການເກີດອຸ ປະຕິເຫດໃນໄລຍະດັ່ງກ່າວໃຫ້ຫຼຸດລົງ.
ທ່ານພັນໂທ ພົມມະຈັນ ກ່າວວ່າ: ສະພາບອຸປະຕິເຫດຕາມທ້ອງຖະໜົນມາຮອດໄລຍະ ນີ້ຍັງເກີດຂຶ້ນເປັນຈຳນວນ ຫຼາຍໂດຍສ່ວນໃຫຍ່ສາເຫດແມ່ນເກີດ ຍ້ອນຜູ້ຂັບຂີ່ດື່ມສິ່ງມຶນເມົາ ສະ ນັ້ນ ໃນການສະຫຼອງບຸນປີໃໝ່ ລາວ ນີ້,ປະຊາຊົນລາວຈະມີການ ຈັດງານສ້າງສັນ ໂດຍຈະມີການ ດື່ມສິ່ງມຶນເມົາ ຊຶ່ງອາດເຮັດໃຫ້ເກີດອຸປະຕິເຫດຕາມທ້ອງຖະໜົນ ແລະ ເພື່ອ
ຫລວງພະບາງວາງແຜນແກ້ໄຂນ້ຳປະປາຂາດເຂີນໄລຍະບຸນປີໃຫມ່ລາວ
ທ່ານ ສຸລິດ ຈິນດາມະນີ ຫົວຫນ້າໃລັດວິສາຫະກິດນ້ຳ ປະປາ ແຂວງຫລວງພະບາງ ໄດ້ລາຍງານຕໍ່ນັກຂ່າວ ໜັງສີ ພິມແຂວງໃນວັນທີ 2 ເມສາ ນີ້ ວ່າ: ເພື່ອກະກຽມໃຫ້ແກ່ບຸນ ປີໃໝ່ລາວພສ 2556ທີ່ຈະມາ ເຖິງນີ້,ລັດວີສາຫະກິດນ້ຳປະ ປາ ແຂວງຫລວງພະບາງໄດ້ ມີວິທີແກ້ໄຂການຂາດເຂີນນ້ຳບໍລິໂພກຂອງປະຊາຊົນຢູ່ບາງ ຈຸດພາຍໃນເທສະບານ ເມືອງ ຫລວງ ພະບາງເປັນຕົ້ນປະຊາຊົນຢູ່ເຂດສູງ, ຊານເມືອງ, ລັດວິສາຫະກິດນ້ຳປະປາ ກໍໄດ້ມີລົດສະແຕ໊ກເສີມ 1 ຄັນສາມາດບັນຈຸນ້ຳໄດ້ 10 ແມັດ ກ້ອນຕາງນ້ຳໄປແຈກຢາຍໃຫ້ປະຊາຊົນທີ່ຂາດເຂີນໂດຍຄິດໄລ່ ເອົາແຕ່ຄ່ານ້ຳມັນລົດ, ສ່ວນຄ່ານ້ຳແມ່ນບໍ່ໄດ້ຄິດໄລ່ ເອົານຳປະຊາຊົນ.
ປັດຈຸບັນ,ແຂວງຫລວງ ພະບາງໄດ້ມີໂຮງງານຜະລິດນ້ຳ ປະປາ ຢູ່ 3 ແຫ່ງຄື ຈາກແຫລ່ງ ນ້ຳພູພຶງ,ນ້ຳຄານ ແລະນ້ຳຂອງ (ມະຫາວິທະຍາໄລສຸພານຸວົງ), ສາມາດຜະລິດນ້ຳໄດ້ 22 ພັນ ແມັດກ້ອນຕໍ່ມື້,ໃນນີ້ກຳລັງການ ຜະລິດຢູ່ພູພຶງມ່ນ 7 ພັນແມັດ ກ້ອນຕໍ່ມື້ໃນລະດູແລ້ງ,ສ່ວນລະດູຜົນ ແມ່ນ 15 ພັນແມັດກ້ອນຕໍ່ມື້. ສະ ເພາະຢູ່ໂຮງງານຜະລິດນ້ຳປະປານ້ຳຄານ ແລະ ມະ ຫາວິທະຍາໄລສຸພານຸວົງ (ນ້ຳຂອງ) ແມ່ນສາມາດຜະລິດໄດ້ 22 ພັນແມັດກ້ອນ ຕໍ່ມື້.ດັ່ງນັ້ນກ່ອນບຸນປີໃໝ່ລາວ ນີ້ທ່ານຈຶ່ງ ຮຽກຮ້ອງພໍໍ່ແມ່ປະຊາຊົນໃຫ້ກະກຽມຖັງບັນຈຸນ້ຳໄວ້ ແລະ ບໍ່ໃຊ້ນ້ຳຟຸມເຟືອຍເປັນ ຕົ້ນແມ່ນລ້າງລົດ, ຫົດຜັກ ແລະ ອື່ນໆ.
ໂຄງການປະກວດນາງສາວລາວ ໄດ້ປະກອບສ່ວນຍົກສູງຖານະບົດ ບາດຂອງປະເທດ
ໂຄງການປະກວດນາງສາວ ລາວ ເລີ່ມແຕ່ປີ 2009 ເປັນຕົ້ນມາໂດຍສືບເນື່ອງຈາກໂຄງການປະກວດນາງສາວອາ ພອນ ລາວ, ໃນການປະຕິບັດໂຄງການດັ່ງກ່າວຄະນະຊີ້ນຳ ໂຄງການປະກວດ ໄດ້ ນຳພາຄະນະນາງສາວເຄື່ອໄຫວຮັບ ໃຊ້ສັງຄົມໂດຍ ນຳຜົນປະໂຫຍດໃຫ້ແກ່ສັງຄົມ ແລະ ປະ ເທດຊາດ,ສ້າງຊື່ສຽງ ແລະ ຍົກ ຖານະບົດບາດຂອງຍິງສາວ ລາວທີ່ມີຄວາມເກັ່ງ ກ້າ, ສະຫງ່າງາມ, ອ່ອນໂຍນອ່ອນ ຫວານໃຫ້ ສັງຄົມພາຍໃນ ແລະ ຕ່າງປະເທດ ໄດ້ຮັບຮູ້ຢ່າງ ກວ້າງຂວາງ. ຜົນ ສຳເລັດດັ່ງ ກ່າວ, ທ່ານ ສີແພງ ວົງປັນຍາ ຫົວໜ້າກົມວັດທະນະທຳ ມະຫາຊົນກະຊວງຖະແຫລງຂ່າວ ວັດທະນະທຳ ແລະ ທ່ອງທ່ຽວ ໄດ້ຍົກໃຫ້ເຫັນໃນກອງປະຊຸມສຳມະນາ ທີ່ຈັດຂຶ້ນໃນ ວັນທີ 3 ເມ ສາ 2013 ທີ່ຫໍວັດທະນະ ທຳແຫ່ງ ຊາດ ໂດຍການໃຫ້ ກຽດເຂົ້າຮ່ວມ ຂອງທ່ານ ບົວເງິນ ຊາພູວົງ ລັດຖະມົນຕີຊ່ວຍວ່າການກະຊວງຖະແຫລງຂ່າວ, ວັດທະນະທຳ ແລະ ທ່ອງ ທ່ຽວ, ມີບັນດາຫົວໜ້າກົມ, ຮອງກົມ ແລະ ພາກສ່ວນກ່ຽວຂ້ອງເຂົ້າຮ່ວມ.
ນອກນີ້,ທ່ານ ສີແພງ ວົງປັນຍາ ຍັງຍົກໃຫ້ເຫັນບັນດາກິດຈະ ກຳທີ່ນາງສາວລາວໄດ້ເຂົ້າຮ່ວມຈັດຕັ້ງປະຕິບັດແລະ ປະກອບສ່ວນຢ່າງຕັ້ງໜ້າໃຫ້ກັບສັງຄົມ, ໄດ້ສ້າງຊື່ສຽງໃຫ້ປະເທດລາວໃນ ເວທີພາກພື້ນ ແລະ ສາກົນ ເຊັ່ນ: ເຂົ້າຮ່ວມຮັບ
ຫາລືການຮ່ວມມືດ້ານເຕັກນິກ-ວິ ຊາການກັບອົງການພະລັງງານປະມະມານູສາກົນ
ກະຊວງວິທະຍາສາດ ແລະ ເຕັກໂນໂລຊີ ໄດ້ຈັດກອງປະຊຸມວິ ຊາການເພື່ອປຶກສາຫາລືຈຸດປະສານງານການຮ່ວມ ມືດ້ານເຕັກນິກ-ວິຊາການກັບອົງການພະລັງ ງານປະລະມານູສາກົນ (IAEA) ໃນວັນທີ 29 ມີນາແລ້ວນີ້ ຢູ່ນະ ຄອນຫລວງວຽງຈັນ.
ກອງປະຊຸມເທື່ອນີ້ໄດ້ດຳເນີນ ພາຍໃຕ້ການເປັນປະທານຂອງ ທ່ານ ຫຸມພັນ ອິດທິຣາດ ລັດຖະມົນຕີຊ່ວຍວ່າການກະ ຊວງວິທະ ຍາສາດ ແລະ ເຕັກໂນໂລຊີ ໂດຍ ມີຈຸດປະສົງເພື່ອລາຍງານສະ ພາບການເຄື່ອນໄຫວວຽກງານປະສານງານຮ່ວມ ມືດ້ານເຕັກ ນິກ-ວິຊາການຂອງກະຊວງວິທະ ຍາສາດ ແລະ ເຕັກໂນໂລຊີໃນໄລ ຍະ 1 ປີຜ່ານມາ, ນັບແຕ່ກົມວິທະ ຍາສາດໄດ້ ຮັບການແຕ່ງຕັ້ງເປັນຈຸດປະສານງານການຮ່ວມມື ດ້ານເຕັກນິກ-ວິຊາການກັບອົງ ການ IAEA ໃນວັນທີ 6 ມີນາ 2013; ປຶກ ສາຫາລືການກຳນົດແຜນການຈັດຕັ້ງປະຕິບັດວຽກ ງານໃນຕໍ່ໜ້າ ໂດຍສະເພາະການ ກະກຽມສ້າງຕັ້ງຄະນະກຳມະການ ປະ ສານງານວຽກງານຮ່ວມມືເຕັກນິກ-ວິຊາການກັບອົງ ການ IAEA ໂດຍການປະກອບ ສ່ວນຈາກແຕ່ລະຂະແໜງການທີ່ ກ່ຽວ ຂ້ອງ; ລາຍງານການກະ ກຽມສ້າງຮ່າງແຜນງານຮ່ວມມື ດ້ານເຕັກນິກ-ວິຊາການກັບອົງ ການ IAEA ສຳລັບສົກປີ 2013- 2017 (Country Framework Programme), ເນື້ອໃນໂຄງການ ຮ່ວມມືດ້ານເຕັກນິກທີ່ກະກຽມ ຈັດຕັ້ງໃນສົກປີ 2014-2015 ໂດຍ ສະເພາະຂົງເຂດການສ້າງໜ່ວຍ ງານຄຸ້ມຄອງ ແລະ ຄວາມປອດ ໄພດ້ານລັງສີນິວເຄຼຍຢູ່ ສປປ ລາວ, ຄວາມປອດໄພໃນການ ນຳໃຊ້ລັງສີໃນຂະແໜງການ ແພດ ແລະ ການນຳໃຊ້ເຕັກໂນໂລ ຊີເຂົ້າໃນການສົ່ງເສີມການຜະ ລິດເຂົ້າ ພ້ອມທັງການສະເໜີໃຫ້ ແຕ່ລະຂະແໜງການກະກຽມສະ ເໜີຫົວຂໍ້ໂຄງການຮ່ວມມືດ້ານ ເຕັກນິກສຳລັບສົກປີ 2016-2017.
ຜົນຂອງກອງປະຊຸມເທື່ອນີ້ ໄດ້ເປັນເອກະພາບດ້ານຫລັກ ການ ແລະ ວິທີການໃນການ ເຄື່ອນໄຫວວຽກງານຂອງຈຸດປະ
ຊາວຫນຸ່ມລາວ-ຫວຽດນາມ ເພີ່ມທະວີການຮ່ວມມື
ໃນລະຫວ່າງວັນທີ 27-31 ມີ ນາຜ່ານມານີ້, ຄະນະຜູ້ແທນຊາວໜຸ່ມສູງສູນກາງຊາວໜຸ່ມປະຊາຊົນປະຕິວັດລາວ ເຊິ່ງນຳໂດຍສະຫາຍ ດຣ. ວິໄລວົງ ບຸດດາຄຳ ເລຂາຄະນະບໍລິຫານງານສູນ ກາງຊາວໜຸ່ມປະຊາຊົນປະຕິວັດລາວ ໄດ້ເດີນທາງໄປ ຢ້ຽມຢາມ ສສ ຫວຽດນາມ ເພື່ອພົບປະແລກ ປ່ຽນບົດຮຽນຂອງຊາວໜຸ່ມ-ເຍົາວະຊົນສອງປະເທດ.
ການຢ້ຽມຢາມເທື່ອນີ້, ຄະນະ ຜູ້ແທນຊາວໜຸ່ມລາວໄດ້ເຂົ້າຢ້ຽມຂ່ຳນັບສະຫາຍ ຫງວຽນ ຊວນ ຟຸກ ຮອງນາຍົກລັດຖະ ມົນຕີແຫ່ງ ສສ ຫວຽດນາມ. ຈາກນັ້ນ ໄດ້ ເຂົ້າຮ່ວມກອງປະຊຸມພົບປະຊາວໜຸ່ມ ລາວ-ຫວຽດນາມ ໃນຕອນ ແລງວັນທີ 28 ມີນາ ຢູ່ຫ້ອງປະ ຊຸມສູນກາງຊາວໜຸ່ມກອມມູນິດ ໂຮ່ຈີມິງ ໂດຍການເປັນປະທານ ຮ່ວມຂອງສະຫາຍ ຮອງສາສະ ດາຈານ ດຣ. ຫງວຽນດັກວິງ ເລ ຂາທີໜຶ່ງຄະນະບໍລິຫານງານສູນກາງຊາວໜຸ່ມກອມມູນິດໂຮ່ຈີມິງ ແລະ ສະຫາຍ ດຣ. ວິໄລວົງ ບຸດ ດາຄຳ ເລຂາຄະນະບໍລິຫານງານ ສູນກາງຊາວໜຸ່ມປະຊາຊົນປະຕິ ວັດລາວ.
ໂອກາດນີ້, ສະຫາຍ ດຣ. ວິ ໄລວົງ ບຸດດາຄຳ ໄດ້ສະແດງ ຄວາມຂອບໃຈ ແລະ ຊົມເຊີຍທີ່ ຈັດຕັ້ງນຳພາຈັດກອງປະ ຊຸມ ຂອງຊາວໜຸ່ມທີ່ໄວ້ເນື້ອເຊື່ອໃຈຈາກການນຳພັກ-ລັດ ນຳພາ ວຽກງານຊາວໜຸ່ມ-ເຍົາວະຊົນ ເຄື່ອນໄຫວຢ່າງຕໍ່ເນື່ອງລຽນ ຕິດ ແລະ ການຢ້ຽມຢາມເທື່ອນີ້ມີຄວາມສຳຄັນທີ່ສຸດ ເຊິ່ງເປັນການ ສຶບຕໍ່ຮັດແໜ້ນສາຍພົວພັນແບບພິເສດ ລາວ-ຫວຽດ ນາມ ທີ່ມີມາ ແຕ່ດົນນານ. ນອກຈາກນີ້, ຄະນະຜູ້ແທນຊາວໜຸ່ມລາວໄດ້ລາຍງານຜົນສຳເລັດຂອງກອງປະຊຸມໃຫຍ່ຜູ້ແທນ ຊາວໜຸ່ມທີ່ຫາກໍສຳ ເລັດ, ກອງປະຊຸມຄົບຄະນະບໍລິ ຫານງານຊຸດທີ III ຄັ້ງທີ VI.
Subscribe to: Posts (Atom)


text:
ສານ
ສານ ແມ່ນ ອົງກອນຕຸລາການ ທີ່ ມີ ອຳນາດຕຸລາການ ຫຼື ອຳນາດໃນການຕັດສິນວ່າ ການກະທຳໃດໜຶ່ງ ຖືກຫຼືຜິດ ກົດໝາຍ ໃນປະເທດໃດໜຶ່ງ.ມັນ ແມ່ນ ໜຶ່ງ ໃນ 3 ອຳນາດລັດຄື (1)ອຳນາດນິຕິບັນຍັດ(ສະພາ), (2)ອຳນາດບໍລິຫານ(ລັດຖະບານ) ແລະ (3)ອຳນາດຕຸລາການ(ສານ). ລະບົບ ສານນັ້ນ ຈະແຕກຕ່າງກັນໄປຕາມ ແຕ່ລະປະເທດ ເຊັ່ນ ບາງປະເທດ ກໍ່ໃຊ້ ລະບົບ 2 ຂັ້ນ, 3 ຂັ້ນ ເປັນຕົ້ນ. ນອກຈາກ ສານຕຸລາການ ໂດຍທົ່ວໄປແລ້ວ ບາງ ປະເທດ ກໍ່ຍັງມີ ສານພິເສດ ເຊັ່ນ ສານລັດຖະທຳມະນູນ, ສານທະຫານ ອີກ.
ສານປະຊາຊົນສູງສຸດ ແລະອົງການໄອຍາການປະຊາຊົນ ແຫ່ງ ສປປລ[ດັດແກ້]
ສານປະຊາຊົນແມ່ນອົງການພິພາກສາຂອງລັດຊື່ງປະກອບດ້ວຍ: ສານປະຊາຊົນສູງສຸດ .ສາສອຸທອນ. ສານປະຊາ ຊົນແຂວງ, ນະຄອນ. ສານປະຊາຊົນເມືອງ. ສານທະຫານ. ໃນກໍລະນີທີ່ຈຳເປັນອາດຈະສ້າງຕັ້ງສານສະເພາະ ຕາມຂະແໜງການຂື້ນກໍ່ໄດ້ ໂດຍການຕົກລົງຂອງຄະນະປະຈຳສະພາແຫ່ງຊາດ.
ສານປະຊາຊົນສູງສຸດ ແມ່ນອົງການພິພາກສາສຸງສຸດຂອງລັດ. ສານປະຊາຊົນສູງສຸດຄຸ້ມຄອງດ້ານບໍລິຫານຕໍ່ສານ ປະຊາຊົນທຸກຂັ້ນ, ສານທະຫານ ແລະ ກວດກາຄຳຕັດສີນຂອງສານດັ່ງກ່າວ.
ຮອງປະທານສານປະຊາຊົນສູງສຸດ ແມ່ນປະທານປະເທດເປັນຜູ້ແຕ່ງຕັ້ງ ຫລື ປົດຕຳແໜ່ງ ຕາມການສະເໜີຂອງ ປະທານສານປະຊາຊົນສູງສຸດ. ບັນດາຜູ້ພິພາກສາຂອງສານປະຊາຊົນສູງສຸດ, ປະທານ, ຮອງປະທານ ແລະ ບັນດາຜູ້ພິພາກສາຂອງສານທະຫານແມ່ນຄະນະປະຈຳສະພາແຫ່ງຊາດເປັນຜູ້ແຕ່ງຕັ້ງ, ຍົກຍ້າຍ ຫລື ປົດຕຳ ແໜ່ງຕາມການສະເໜີຂອງສານປະຊາຊົນສູງສຸດ.
ສານປະຊາຊົນພິຈາລະນາຕັດສີນເປັນໝູ່ຄະນະ. ໃນເວລາພິຈາລະນາຕັດສີນ ຜູ້ພິພາກສາຕ້ອງເປັນເອກະລາດ ແລະ ມີແຕ່ປະຕິບັດຕາມກົດໝາຍເທົ່ານັ້ນ.
ການໄຕ່ສວນຄະດີໃນທີ່ປະຊູມສານຕ້ອງດຳເນີນຢ່າງເປີດເຜີຍ ເວັ້ນເສຍແຕ່ກໍລະນີທີ່ໄດ້ກຳນົດໄວ້ໃນກົດໝາຍ. ຜູ້ຖືກຫາມີສິດຕໍ່ສູ້ຄະດີທີ່ຕົນຖືກກ່າວຟ້ອງ, ທະນາຍຄວາມມີສິດຊ່ວຍເຫລືອທາງດ້ານກົດໝາຍແກ່ຜູ້ຖືກກ່າວຟ້ອງ.
ຜູ້ຕາງໜ້າບັນດາອົງການຈັດຕັ້ງສັງຄົມມີສິດເຂົ້າຮ່ວມຄະດີຢູ່ສານຕາມທີ່ໄດ້ກຳນົດໄວ້ໃນກົດໝາຍ.
ຄຳຕັດສີນຂອງສານປະຊາຊົນທີ່ໃຊ້ໄດ້ຢ່າງເດັດຂາດແລ້ວນັ້ນ ທຸກອົງຈັດຕັ້ງພັກ, ອົງການຈັດຕັ້ງລັດ, ແນວລາວ ສ້າງຊາດ, ອົງການຈັດຕັ້ງມະຫາຊົນ, ອົງການຈັດຕັ້ງສັງຄົມ ແລະ ພົນລະເມືອງທຸກຄົນຕ້ອງເຄົາລົບ, ບຸກຄົນ ແລະ ອົງການຈັດຕັ້ງທີ່ມີສ່ວນກ່ຽວຂ້ອງຕ້ອງປະຕິບັດຢ່າງເຂັ້ມງວດ.
ອົງການໄອຍາການປະຊາຊົນແມ່ນອົງການຕິດຕາມກວດກາການປະຕິບັດກົດໝາຍຊື່ງປະກອບດ້ວຍ. ອົງການໄອຍາ ການປະຊາຊົນສູງສຸດ. ອົງການໄອຍາການປະຊາຊົນຂັ້ນອຸທອນ. ອົງການໄອຍາການປະຊາຊົນແຂວງ, ນະຄອນ. ອົງການໄອຍາການເມືອງ. ອົງການໄອຍາການທະຫານ. ອົງການໄອຍາການປະຊາຊົນມີສິດ ແລະ ໜ້າທີ່ດັ່ງນີ້: 1. ຕິດຕາມກວດກາການເຄົາລົບກົດໝາຍຢ່ງຖືກຕ້ອງ ແລະ ເປັນເອກກະພາບຢູ່ໃນທຸກກະຊວງ, ອົງການທຽບເທົ່າ ກະຊວງ, ອົງການທີ່ຂື້ນກັບລັດທະບານ, ແນວລາວສ້າງຊາດ, ອົງການຈັດຕັ້ງມະຫາຊົນ, ອົງການຈັດຕັ້ງສັງຄົມ, ອົງການປົກຄອງທອ້ງຖີ່ນ, ວິສາຫະກິດ, ລັດຖະກອນ ແລະ ພົນລະເມືອງ. 2. ປະຕິບັດສິດກ່າວຟ້ອງ.
ໄອຍາການປະຊາຊົນສູງສຸດຊີ້ນຳການເຄື່ອນໄຫວຂອງອົງການໄອຍາການປະຊາຊົນທຸກຂັ້ນ. ຮອງໄອຍາການປະຊາ ຊົນສູງສຸດ ແມ່ນປະທານປະເທດເປັນຜູ້ແຕ່ງຕັ້ງ ຫລື ປົດຕຳແໜ່ງຕາມການສະເໜີຂອງໄອຍາການປະຊາຊົນສູງ ສຸດ. ໄອຍາການປະຊາຊົນ ແລະ ຣອງໄອຍາການປະຊາຊົນຂັ້ນອຸທອນ, ແຂວງ, ນະຄອນ, ເມືອງ, ໄອຍາການ ທະຫານ ແມ່ນໄອຍາການປະຊາຊົນສູງສຸດເປັນຜູ້ແຕ່ງຕັ້ງ, ຍົກຍ້າຍ ຫລື ປົດຕຳແໜ່ງ.
ໃນເວລາປະຕິບັດໜ້າທີ່ຂອງຕົນນັ້ນອົງການປະຊາຊົນມີແຕ່ປະຕິບັດຕາມກົດໝາຍ ແລະ ຄຳສ່ງຂອງໄອຍາການປະ ຊາຊົນສູງສຸດເທົ່ານັ້ນ.


text:
ແຂວງອັດຕະປື ມີຄວາມພ້ອມ 100% ໃນການຈັດຕັ້ງກອງປະຊຸມ CLV
ແຫຼ່ງທີ່ມາ: ວັນທີ:
ກອງປະຊຸມໄດ້ຮັບຟັງການລາຍງານຄວາມຄືບຫນ້າຂອງແຕ່ລະອະນຸກຳມະການເຊິ່ງມາຮອດປະຈຸບັນວຽກງານດ້ານຕ່າງໆທີ່ບັນດາອະນຸກຳມະການໄດ້ກະ ກຽມນັ້ນແມ່ນມີຄວາມພ້ອມ 100%.ໃນໂອກາດດັ່ງກ່າວ ທ່ານ ດຣ. ຄຳພັນ ພົມມະທັດ ເຈົ້າແຂວງອັດຕະປື, ທັງເປັນປະທານຄະນະຮັບຜິດຊອບກະກຽມກອງປະຊຸມ CLV ໄດ້ໃຫ້ສຳພາດຕໍ່ສື່ມວນຊົນ ໃນວັນທີ 5 ທັນວາ 2011 ທີ່ຫ້ອງວ່າການປົກຄອງແຂວງອັດຕະປື ໂດຍທ່ານໄດ້ແຈ້ງໃຫ້ຮູ້ວ່າ: ມາຮອດປະຈຸບັນການກະກຽມໃຫ້ແກ່ການຈັດຕັ້ງກອງປະຊຸມຄະນະກຳມະການປະສານງານຮ່ວມຂອງຂອບການຮ່ວມມືສາມຫລ່ຽມພັດທະນາກຳປູເຈຍ-ລາວ-ຫວຽດນາມແມ່ນມີຄວາມພ້ອມໂດຍພື້ນຖານໃນລະດັບຂອງແຂວງ ເປັນຕົ້ນແມ່ນດ້ານພື້ນຖານໂຄງລ່າງເຊັ່ນ: ຫ້ອງປະຊຸມ, ໂຮງແຮມ, ເຮືອນພັກ ແລະ ດ້ານອື່ນໆ. ກອງປະຊຸມຈະໄດ້ດຳເນີນແຕ່ວັນທີ 6-9 ທັນວາ 2011 ໃນນັ້ນຈະມີ ກອງປະຊຸມປິ່ນອ້ອມຄື: ກອງປະຊຸມຊາວຫນຸ່ມ ຄັ້ງທີ 3 ຂອງ CLV, ກອງປະຊຸມສົ່ງເສີມການຄ້າ,ການລົງທຶນແລະທ່ອງທ່ຽວ,ກອງປະຊຸມອະນຸກຳມະການເສດຖະກິດ ຄັ້ງທີ 5, ກອງປະຊຸມອະນຸກຳມະການພົວພັນຕ່າງປະເທດ ແລະ ຄວາມຫມັ້ນຄົງ ຄັ້ງທີ 5, ກອງປະຊຸມຄະນະປະສານງານຂັ້ນແຂວງຄັ້ງທີ 4, ກອງປະຊຸມປະກັນສັງຄົມ ແລະ ສິ່ງແວດລ້ອມແລະກອງປະຊຸມຢ່າງເປັນທາງການຂອງຜູ້ນຳຂັ້ນສູງCLV,ກອງປະຊຸມຄະນະກຳມະການປະສານງານການເຊື່ອມໂຍງ ຄັ້ງທີ 7 ຂອງ CLV, ກອງປະຊຸມອື່ນໆທີ່ກ່ຽວຂ້ອງຈຳນວນຫນຶ່ງ.


text:
ທ່ານພົນໂທ ດວງໃຈ ພິຈິດ ສຳເລັດການເຂົ້າຮ່ວມກອງປະຊຸມລັດຖະມົນຕີປ້ອງກັນປະເທດອາຊຽນ ທີ່ປະເທດບຣູໄນ
ລະຫວ່າງວັນທີ 27-30 ສິງຫາ 2013 ນີ້, ທ່ານພົນໂທ ດວງໃຈ ພິຈິດ, ຮອງນາຍົກ ລັດຖະມົນຕີ, ລັດຖະມົນຕີວ່າ ການກະຊວງປ້ອງກັນປະເທດ ແຫ່ງ ສປປ ລາວ ໄດ້ສຳເລັດ ການເດີນທາງເຂົ້າຮ່ວມກອງປະຊຸມລັດຖະມົນຕີປ້ອງກັນປະເທດອາຊຽນວົງແຄບ ແລະ ກອງປະຊຸມລັດຖະມົນຕີປ້ອງ ກັນປະເທດອາຊຽນ-ບວກຄັ້ງ ທີ 2 ເຊິ່ງໄດ້ຈັດຂຶ້ນຢູ່ນະຄອນ ຫລວງບັນດາເສລີເບກາວັນ ແຫ່ງປະເທດບຣູໄນ ດາຣູຊາ ຣຳ ໃນລະຫວ່າງວັນທີ 28-29 ສິງຫາ 2013. ກອງປະຊຸມຄັ້ງ ນີ້, ມີບັນດາລັດຖະມົນຕີປ້ອງ ກັນປະເທດຈາກ 10 ປະເທດ ອາຊຽນ ແລະ ບັນດາລັດຖະ ມົນຕີປ້ອງກັນປະເທດບວກຄື: ອົດສະຕຣາລີ, ສ.ປ ຈີນ, ສະ ຫະພັນລັດເຊຍ, ນິວຊີແລນ, ສາທາລະນະລັດອິນເດຍ, ສ. ເກົາຫລີ, ຍີ່ປຸ່ນ ແລະ ສະຫະ ລັດອາເມລິກາເຂົ້າຮ່ວມ.
ຕະຫລອດໄລຍະເວລາ 2 ວັນ ຂອງການດຳເນີນກອງປະ ຊຸມ, ໂດຍພາຍໃຕ້ການເປັນປະ ທານຂອງທ່ານ ເປີຮີນດາຕູ ຊິງກາມັນເຕີຣີ ລັດຖະມົນຕີ ວ່າການກະຊວງພະລັງງານ ປະຈຳສຳນັກງານນາຍົກລັດ ຖະມົນຕີ ແຫ່ງລາຊະອານາ ຈັກບຣູໄນດາຣູຊາຣຳ. ກອງ ປະຊຸມໄດ້ທົບທວນຄືນຜົນຂອງການຈັດຕັ້ງປະຕິບັດບັນ ດາເນື້ອໃນຂອງກອງປະຊຸມ ໃນຄັ້ງທ່ີຜ່ານມາ ເປັນຕົ້ນ ແມ່ນ: ການຮ່ວມມືໃນຂະ ແໜງການປ້ອງກັນຊາດແລະ ການທະຫານອາຊຽນ, ການ ປົກປັກຮັກສາ ແລະ ສົ່ງເສີມ ສັນຕິພາບ, ສະຖຽນລະພາບ ແລະ ຄວາມຫມັ້ນຄົງຂອງ ພາກພື້ນ ແລະ ສາກົນກໍ່ຄືການ ປະກອບສ່ວນອັນສຳຄັນຂອງ ການຮ່ວມມືໃນຂອບກອງປະ ຊຸມລັດຖະມົນຕີປ້ອງກັນປະ ເທດອາຊຽນ ແລະ ໃນຂອບ ກອງປະຊຸມລັດຖະມົນຕີປ້ອງ ກັນປະເທດອາຊຽນ-ບວກ ເຂົ້າໃນຂະບວນການສ້າງປະ ຊາຄົມອາຊຽນໃນປີ 2015 ໃຫ້ປະກົດຜົນເປັນຈິງ, ໂດຍ ສະເພາະແມ່ນ: ປະຊາຄົມ ການເມືອງ ແລະ ຄວາມຫມັ້ນ ຄົງ. ນອກຈາກນີ້ບັນດາລັດຖະ ມົນຕີກະຊວງປ້ອງກັນປະ ເທດອາຊຽນ ແລະ ບວກ ຍັງ ໄດ້ແລກປ່ຽນທັດສະນະກ່ຽວ ກັບສະພາບດ້ານປ້ອງກັນ ຊາດ ແລະ ຄວາມຫມັ້ນຄົງ ຂອງພາກພື້ນ ແລະ ສາກົນ, ເຊິ່ງຫລາຍປະເທດໄດ້ສະ ແດງຄວາມເປັນຫ່ວງຕໍ່ກັບສະ ຖານະການຄວາມວຸ້ນວາຍ ທາງການເມືອງຂອງປະເທດ ຊີເລຍ ບັນຫາອາວຸດນິວເຄຣຍ ໃນແຫລມເກົາຫລີ ແລະ ບັນ ຫາທະເລຈີນໃຕ້. ນອກຈາກນີ້ ຍັງໄດ້ຍົກໃຫ້ເຫັນໄພຂົ່ມຂູ່ຕໍ່ ຄວາມຫມັ້ນຄົງທ່ີບໍ່ແມ່ນການ ທະຫານເປັນຕົ້ນແມ່ນ: ບັນ ຫາໄພພິບັດທາງທຳມະຊາດ,ອາດສະຍາກຳຂ້າມຊາດ, ການກໍ່ການຮ້າຍ, ການຄ້າ ຂາຍຢາເສບຕິດ, ພະຍາດລະ ບາດ ແລະ ອື່ນໆ. ຈາກບັນຫາ ທ່ີກ່າວມານັ້ນ, ມັນຮຽກຮ້ອງ ໃຫ້ບັນດາປະເທດສະມາຊິກ ອາຊຽນ ແລະ ປະເທດບວກ ຈົ່ງເພີ່ມທະວີການປະສານ ສົມທົບ ແລະ ຮ່ວມມືກັນຢ່າງ ໃກ້ຊິດເພື່ອພ້ອມກັນແກ້ໄຂ ບັນຫາດັ່ງກ່າວຮ່ວມກັນ ແນ ໃສ່ເຮັດໃຫ້ພາກພື້ນນີ້ກາຍ ເປັນພາກພື້ນແຫ່ງສັນຕິພາບ, ມີສະຖຽນລະພາບ, ມີຄວາມ ຫມັ້ນຄົງ ແລະ ການຮ່ວມມື ເພື່ອການພັດທະນາຢ່າງແທ້ ຈິງ. ໃນກອງປະຊຸມຄັ້ງນີ້ທ່ານ ພົນໂທ ດວງໃຈ ພິຈິດ ຍັງໄດ້ ຍົກໃຫ້ເຫັນການປະກອບ ສ່ວນຂອງ ສປປ ລາວ ຕໍ່ກັບ ວຽກງານດ້ານມະນຸດສະທຳ ສາກົນເປັນຕົ້ນແມ່ນໂຄງການ ຂຸດຄົ້ນເພື່ອຊອກຫາກະດູກ ແລະ ສິ່ງເສດເຫລືອຂອງທະ ຫານອາເມລິກາທ່ີຫາຍສາບ ສູນໃນປາງສົງຄາມຢູ່ ສປປ ລາວ ແລະ ບັນຫາລະເບີດບໍ່ ທັນແຕກທ່ີຕົກຄ້າງແຕ່ປາງ ສົງຄາມຢູ່ລາວ, ເຊິ່ງບັນຫານີ້ ຍັງສືບຕໍ່ເປັນໄພຂົ່ມຂູ່ຕໍ່ຊີວິດ ແລະ ຊັບສິນຂອງປະຊາຊົນ ລາວບັນດາເຜົ່າ ແລະ ທັງເປັນ ການກົດຫນ່ວງຕໍ່ກັບການພັດ ທະນາເສດຖະກິດ-ສັງຄົມໃນ ປັດຈຸບັນ, ຈິ່ງຮຽກຮ້ອງໃຫ້ອົງ ການຈັດຕັ້ງສາກົນຈົ່ງໃຫ້ການ ສະຫນັບສະຫນູນ ແລະ ຊ່ວຍ ເຫລືອ ສປປ ລາວ ໃນການ ແກ້ໄຂບັນຫານີ້ຕ່ືມອີກ. ຕໍ່ກັບ ບັນຫາທະເລຈີນໃຕ້, ສປປ ລາວ ສືບຕໍ່ຢືນຢັນຈຸດຢືນອັນ ສະເໝີຕົ້ນສະເໝີປາຍຂອງ ຕົນໃນການຮຽກຮ້ອງໃຫ້ທຸກ ຝ່າຍທ່ີກ່ຽວຂ້ອງຈົ່ງສືບຕໍ່ປຶກ ສາຫາລືກັນ ແລະ ພ້ອມກັນ ແກ້ໄຂບັນຫາດ້ວຍສັນຕິວິທີ. ນອກນັ້ນ, ທ່ານຍັງຮຽກຮ້ອງ ໃຫ້ປະເທດສະມາຊິກອາຊຽນ ອື່ນໆຈົ່ງພ້ອມກັນຢຶດຫມັ້ນໃນ ຫລັກການຄວາມເປັນແກນ ກາງຂອງອາຊຽນໃນການຂັບ ເຄ່ືອນກົນໄກການຮ່ວມມື ດ້ານປ້ອງກັນຊາດ ແລະ ການ ທະຫານທັງໃນຂອບກອງປະ ຊຸມລັດຖະມົນຕີປ້ອງກັນປະ ເທດອາຊຽນ (ADMM ) ແລະ ໃນຂອບກອງປະຊຸມລັດຖະ ມົນຕີປ້ອງກັນປະເທດອາ ຊຽນ-ບວກ(ADMM-PLUS) ເພື່ອເຮັດແນວໃດເຮັດໃຫ້ ການພົວພັນຮ່ວມມືໃນຂົງ ເຂດວຽກງານຕ່າງໆສາມາດ ນຳມາຊຶ່ງຜົນປະໂຫຍດສູງ ສຸດມາໃຫ້ແກ່ປະຊາຄົມບັນ ດາປະຊາຊາດອາຊີຕາເວັນ ອອກສ່ຽງໃຕ້ກໍ່ຄືບັນດາປະ ເທດສະມາຊິກໂດຍລວມ, ສິ່ງ ສຳຄັນໃນກອງປະຊຸມຄັ້ງນີ້, ໄດ້ລົງນາມຮັບຮອງເອົາຖະ ແຫລງການຮ່ວມຂອງກອງ ປະຊຸມລັດຖະມົນຕີປ້ອງກັນ ປະເທດອາຊຽນ-ບວກຄັ້ງທີ 2 ເຊິ່ງມີເນື້ອໃນທ່ີເນັ້ນເຖິງການ ປ້ອງກັນຄວາມປອດໄພຂອງ ປະຊາຊົນອາຊຽນ ແລະ ອະ ນາຄົດຂອງອາຊຽນຮ່ວມກັນ.
ນອກຈາກການເຂົ້າຮ່ວມ ກອງປະຊຸມແລ້ວ, ລັດຖະມົນ ຕີວ່າການກະຊວງປ້ອງກັນປະ ເທດເຮົາຮ່ວມກັບລັດຖະມົນ ຕີປ້ອງກັນປະເທດອາຊຽນ- ບວກເຂົ້າຢ້ຽມຄຳນັບເຈົ້າມະ ຫາຊີວິດແຫ່ງບຣູໄນ ດາຣູຊາ ລາມ, ໄດ້ພົບປະກັນສອງຝ່າຍ ກັບບັນດາລັດຖະມົນຕີປ້ອງ ກັນປະເທດອາຊຽນ ແລະ ບວກຈຳນວນຫນຶ່ງເປັນຕົ້ນ ແມ່ນ: ຍີ່ປຸ່ນ, ມາເລເຊຍ, ມຽນມາ ແລະ ບຣູໄນ. ເນື້ອໃນ ການພົບປະແມ່ນເວົ້າເຖິງ ການຮັດແຫນ້ນສາຍພົວພັນ ມິດຕະພາບ, ການແລກປ່ຽນ ຢ້ຽມຢາມຄະນະນາຍທະ ຫານຂັ້ນຕ່າງໆ, ການຊ່ວຍ ເຫລືອກັນໃນການພັດທະນາ ຊັບພະຍາກອນມະນຸດ ໂດຍ ສະເພາະແມ່ນພາສາອັງກິດ ແລະເຕັກໂນໂລຢີ ຂ້ໍມູນຂ່າວ ສານຫລື IT, ສະເພາະກັບຍີ່ ປຸ່ນແມ່ນໄດ້ປຶກສາຫາລືກ່ຽວ ກັບການເປັນປະທານຮ່ວມ ຫນ່ວຍງານຜູ້ຊ່ຽວຊານດ້ານ ການໃຫ້ການຊ່ວຍເຫຼືອດ້ານ ມະນຸດສະທຳ ແລະ ບັນເທົາ ທຸກເມ່ືອເກີດໄພພິບັດ ເຊິ່ງ ກອງທັບປະຊາຊົນລາວ ແລະ ກອງທັບຍີ່ປຸ່ນໄດ້ຮັບກຽດເປັນ ເຈົ້າພາບຮ່ວມກັນເຊິ່ງຈະ ເລີ່ມລົງມືປະຕິບັດໃນປີ 2014 ຫາ 2017. ສ່ວນພົບ ປະສອງຝ່າຍກັບມາເລເຊຍ ແມ່ນການສະເໜີສ້າງຕັ້ງຫ້ອງ ການທ່ີປຶກສາທູດຝ່າຍທະ ຫານນຳກັນ.
ນອກຈາກບັນຫາທ່ີກ່າວມາ ຂ້າງເທິງ, ກອງປະຊຸມຄັ້ງນີ້ຍັງ ໄດ້ມອບໂອນຫນ້າທ່ີເປັນປະ ທານຈັດກອງປະຊຸມລັດຖະ ມົນຕີປ້ອງກັນປະເທດອາຊຽນ ຄັ້ງທີ 8 ປີ 2014 ໃຫ້ມຽນມາ ແລະ ສະແດງຄວາມຍິນດີຕໍ່ ປະເທດມາເລເຊຍທ່ີຈະເປັນ ເຈົ້າພາບຈັດກອງປະຊຸມລັດ ຖະມົນຕີປ້ອງກັນປະເທດອາ ຊຽນ-ບວກ ຄັ້ງທີ 3 ໃນປີ 2015.


text:
3 July 2013
ທ່ານນາງ ດາລາ ກັນລະຍາ ໄດ້ຮັບລາງວັນສູນທອນຜູ່ອາຊຽນ
ລາງວັນສູນທອນຜູ່ອາຊຽນ ແມ່ນລາງວັນກະວີປະຈຳປີ ເພື່ອມອບໃຫ້ນັກກະວີທີ່ມີຜົນງານການປະ ພັນດີເດັ່ນ, ມີຄຸນຄ່າທາງເນື້ອໃນ ແລະ ສິລະປະພົ້ນເດັ່ນ, ມີລັກ ສະນະສ້າງສັນສັງຄົມ ທັງເປັນຜູ້ມີຜົນງານສົ່ງເສີມວຽກງານພັດທະນາວັນນະຄະດີຂອງຊາດຕົນ ຢູ່ໃນບັນດາປະເທດອາຊຽນ,ລາງວັນນີ້ ກໍຕັ້ງຂຶ້ນເປັນປີທຳອິດ ໂດຍການເປັນເຈົ້າ ພາບໂຄງການຂອງ ກະຊວງວັດທະນະທຳ ແຫ່ງ ຣາຊະອານາໄທ ຊຶ່ງຈະມອບ ໃຫ້ນັກກະວີ 1 ທ່ານ ຂອງແຕ່ລະປະເທດໃນສະມາຊິກອາຊຽນ. ນັກກະວີຂອງ ລາວຄົນທຳອິດທີ່ໄດ້ຮັບລາງວັນນີ້ ແມ່ນ ທ່ານນາງ ດາລາ ກັນລະຍາ ຫລື ນາມປາກກາ “ດວງຈຳປາ” ຊຶ່ງພິທີມອບລາງ ວັນໄດ້ຈັດຂຶ້ນຢ່າງສົມກຽດ ໃນວັນທີ 26 ມິຖຸນາ 2013 ທີ່ບາງ ກອກ ປະເທດໄທ.
ໃນໂອກາດຖະແຫລງຂ່າວຜົນສຳເລັດ ຂອງການໄປຮັບລາງ ວັນດັ່ງກ່າວ ຕໍ່ສື່ມວນຊົນ ໃນວັນທີ 2 ກໍລະ ກົດ 2013 ທີ່ຄະນະໂຄ ສະນາອົບຮົມສູນກາງພັກ,ທ່ານນາງ ຜິວລາວັນ ຫລວງວັນນາ ຮັກສາການປະທານສະ ມາຄົມນັກປະພັນລາວ ໄດ້ແຈ້ງໃຫ້ຮູ້ວ່າ: ການມອບລາງວັນນີ້ ມີຈຸດປະສົງເພື່ອເສີມສ້າງສາຍພົວພັນອັນດີ ລະ ຫວ່າງ ນັກປະພັນ, ນັກກະວີ ໃນການຮ່ວມມືດ້ານວັດທະນະ ທຳ-ສັງຄົມ ຂອງບັນດາປະເທດສະມາຊິກອາຊຽນ. ລາງວັນນີ້ ຈະມອບໃຫ້ນັກກະວີປະເທດລະໜຶ່ງທ່ານ ທີ່ມີຜົນງານກະວີຢ່າງຕໍ່ເນື່ອງ, ມີບົດກະວີທີ່ມີຄຸນນະພາບ, ເປັນຜູ້ທີ່ມີຄວາມສາມາດປະດິດແຕ່ງ, ທັງຮູ້ສ້າງແຮງບັນດານໃຈໃຫ້ຜູ້ອ່ານ ແລະ ສາມາດເຜີຍແຜ່ສົ່ງທອດບົດຮຽນການຂຽນຂອງຕົນໃຫ້ນັກຂຽນຮຸ່ນສືບທອດ. ສຳ ລັບທ່ານນາງ ດາລາ ກັນລະຍາ ເປັນນັກກະວີອາວຸໂສຂອງລາວ, ທ່ານມີຜົນງານການປະດິດແຕ່ງທີ່ໂດດເດັ່ນ ແລະ ຖືກເຜີຍແຜ່ເປັນຈຳນວນຫລວງຫລາຍ ເຊິ່ງລວມ ມີບົດເລື່ອງສັ້ນ, ນະວະນິຍາຍ, ບົດລະຄອນ ແລະ ບົດກະວີຫລາຍກວ່າ 100 ບົດ. ນອກນັ້ນ ຍັງມີຜົນງານແປນະຍະນິຍາຍທີ່ດີເດັ່ນຂອງຕ່າງປະເທດເປັນຈຳ ນວນຫລວງຫລາຍ, ຜົນງານດັ່ງກ່າວ ລ້ວນແຕ່ໄດ້ຮັບຄວາມນິຍົມຊົມຊອບຈາກຜູ້ອ່ານ ແລະ ໄດ້ຮັບລາງ ວັນເປັນຈຳນວນຫລວງ ຫລາຍ ຈາກພາຍໃນ ແລະ ຕ່າງ ປະເທດພິເສດແມ່ນໄດ້ຮັບລາງ ວັນກະວີຊີໄຣ ໃນປີ 2010 ແລະ ລັດຖະບານລາວໄດ້ມອບນາມມະຍົດສິລະປິນແຫ່ງຊາດໃຫ້ໃນປີ 2011.
Subscribe to: Post Comments (Atom)


text:
ມະຫາວິທະຍາໄລແຫ່ງຊາດ(ມ.ຊ) ຈະສຶກສາແນວຄິດການເມືອງ ໃຫ້ພະນັກງານ ຄູ-ອາຈານໃຫ້ ເຊື່ອມຊຶມມະຕິ IX ຂອງພັກ ຢ່າງເລິກເຊິ່ງໂດຍສະເພາະແມ່ນ 4ບຸກທະລຸ, ການພັດທະນາຊັບພະຍາກອນມະນຸດ ດ້ວຍການສືບຕໍ່ປະຕິບັດນະໂຍບາຍຕໍ່ຄູອາຈານ ແລະ ພະນັກງານ ຢ່າງສອດຄອງ ສ້າງແຜນສອນດີ ສອນເກັ່ງ ສ່ວນນັກສຶກສາ ຈະປັບປຸງຄືນ ລະບົບອາຈານ ປະຈຳຫ້ອງ ຫລື ຄູປະຈຳຊັ້ນ ໃນລະດັບຄະນະວິຊາ , ວິທະຍາໄລ , ສູນ ພ້ອມທັງ ມີລະບອບນະໂຍບາຍ ທີ່ເໜາະສົມຕໍ່ຄູອາຈານປະຈຳຫ້ອງ, ປັບປຸງວິທີການ ປະຖົມນິເທດ ແລະ ໃຫ້ຫລາຍຮູບການໃນການເຟິດອົບຮົມ ແນວຄິການເມືອງ ແລະ ລະບຽບວິໄນໃຫ້ນັກສຶກສາໃຫ້ທົ່ວເຖິງ ເພື່ອແກ້ໄຂ ປະກົດການ ຫຍໍ້ທໍ້ ພາຍໃນມະຫາວິທະຍາໄລດັ່ງກ່າວ.
ເມື່ອວັນທີ 5 ກໍລະກົດ ທີ່ຜ່ານມາ ມະຫາວິທະຍາໄລແຫ່ງຊາດ ໄດ້ຈັດກອງປະຊຸມສຳມະນາການສະກັດກັ້ນ ແລະ ກ້ໄຂປະກົດການ ຫຍໍ້ທໍ້ ໃນຂົງເຂດ ສະຖາບັນດັ່ງກ່າວ ໂດຍພາຍໃຕ້ການ ເປັນປະທານ ຂອງ ທ່ານ ສຈ. ດຣ ສຸກກົງແສງ ໄຊຍະເລີດ ກຳມະການສູນກາງພັກ, ອະທິການບໍດີ ມ. ຊ ເຊິ່ງມີບັນດາ ຄະນະບໍດີ , ຫົວໜ້າພາກວິຊາ , ຫົວໜ້າສູນ, ສະຖາບັນ ແລະ ພະນັກງານ-ຄູອາຈານ ເຂົ້າຮ່ວມ.
ກອງປະຊຸມ ສຳມະນານີ້ ຜູ້ເຂົ້າຮ່ວມໄດ້ຮັບຟັງບັນປະກົດການຫຍໍ້ທໍ້ທີ່ພົ້ນເດັ່ນເກີດຂຶ້ນໃນມະຫາວິທະຍາໄລແຫ່ງຊາດ,ໃນຖັນແຖວພະນັກງານ, ຄູອາຈານ ແລະ ນັກສຶກສາ ເຖິງແມ່ນວ່າທາງມະຫາວິທະຍາໄລດັ່ງກ່າວຈະມີແຜນການສະກັດກັ້ນແລະ ແກ້ໄຂປະກົດການດັ່ງກ່າວຢ່າງເຂັ້ມງວດກໍຕາມແຕ່ເຊິ່ງຍັງບໍ່ປາສະຈາກປົດການດັ່ງກ່າວໄດ້ ທ່ານ ສຸກກົງແສງ ໄຊຍະເລີດ ໄດ້ກ່າວໃຫ້ຮູ້ວ່າ ໄດ້ຈັບຜູ້ປອມແປງໃບປະກາສະນິຍະບັດ ລະດັບປະລິນຍາຕີໄດ້ 3 ຄັ້ງ ຈຳນວນ 363 ໃບ ຈັບນັກສຶກສາທີ່ປ້ອມແປງບັດອະນຸຍາດເຂົ້າມ.ຊ ໄດ້ 12 ຄົນ ຈັບພວກກຸມຄົນບໍ່ດີ ທີ່ລັກລົດຈັກ 28 ຄັນແລະ ຄອມພິວເຕີ ໂນດບຸກ 14 ໝ່ວຍ ຈັບນັກສຶກສາຕີກັນ ແລະ ຫລິ້ນການພະນັນໃນຫໍພັກ , ສຳລວດອາຈານ ທີ່ຂຽນບົດຈົບຊັ້ນໃຫ້ນັກສຶກສາ ໂດຍໃຫ້ພັກສອນເປັນເວລາ 1 ປີ.
ແນວໃດກໍຕາມ ທ່ານ ອະທິການບໍດີ ຍັງໄດ້ກ່າວເຖິງ ທິທາງແກ້ໄຂປະກົດການຫຍໍ້ທໍ້ໃນມະຫາວິທະຍາໄລແຫ່ງຊາດ ວ່າ ຈະສຶກສາແນວຄິດການເມືອງໃຫ້ພະນັກງານຄູອາຈານ ໃຫ້ເຊື່ອມຊຶມມະຕິIX ຂອງພັກໃຫ້ເລິກເຊິ່ງ ໂດຍສະເພາະແມ່ນ 4 ບຸກທະລຸ ການພັດທະນາຊັບພະຍາກອນມະນຸດ , ສືບຕໍ່ປະຕິບັດນະໂຍບາຍຕໍ່ຄູອາຈານ ແລະ ພະນັກງານຢ່າງສອດຄອງສ້າງແຜນສອນດີ ສອນເກັ່ງ .ສືບຕໍ່ ກວດກາຕິດຕາມ ຄູອາຈານ ພະນັກງານ ແລະ ປະຊາຊົນທີ່ຢຶດຈອງດິນ ລັດ ເພື່ອລາຍງານໃຫ້ຂັ້ນເທິງຊາບແຕ່ລະໄລຍະ ,ເອົາໃຈໃສ່ຕິດຕາມພວກປອມແປງໃບປະກາສະນິຍະບັດ ມ.ຊ ໂດຍສົມທົບກັບເຈົ້າໜ້າທີ່ໃນທຸກລະດັບ, ໃຫ້ຂັ້ນເທິງຈັດຕັ້ງທີມງານກ່ຽວກັບບັນຫາດັ່ງກ່າວ ຢ່າງເໝາະສົມ ຂະນະທີ່ການແກ້ໄຂປະກົດການຫຍໍ້ທໍ້ ໃນກຸມນັກສຶກສາ ແມ່ນຈະປັບປຸງຄືນລະບົບອາຈານປະຈຳຫ້ອງ ຫລື ປະຈຳຊັ້ນ ໃນລະດັບຄະນະວິຊາ .ວິທະຍາໄລ , ສູນ ພ້ອມທັງມີລະບອບນະໂຍບາຍທີ່ເໜາະສົມຕໍ່ຄູອາຈານປະຈຳຫ້ອງຫລືປະຈຳຊັ້ນ ປັບປຸງວິທີການປະຖົມນິເທດ ແລະ ໃຊ້ຫລາຍຮູບການໃນການເຝິກອົບຮົບດ້ານແນວຄິດການເມືອງ ແລະ ດ້ານລະບຽບວິໄນໃຫ້ນັກສຶກສາໃຫ້ທົ່ວເຖິງ , ຈັດຕັ້ງການກວດກາລະບຽບວິໄນພ້ອມທັງມີຮູບການຍ້ອງຍໍນັກສຶກສາທີ່ດີເດັ່ນ ແລະ ເຂັ້ມງວດຕໍ່ການປະຕິບັດລະບຽບວິໄນ ຕໍ່ຜູ້ຝ່າຝືນຕໍ່ລະບຽບວິໄນ , ເອົາໃຈໃສຄຸ້ມຄອງ ແລະ ລະດົມນັກສຶກສາທີ່ມາຈາກຕ່າງແຂວງຕ້ອງເຂົ້ານອນຫໍພັກບ້ານຊີເກມ. ປັບປຸງກາຈັດຕັ້ງ ແລະຊັບຊ້ອນພະນັກງານໃສ່ວຽກງານຄຸ້ມຄອງນັກສຶກສາໃຫ້ພຽງພໍ , ຄູອາຈານ ທຸກຄົນຕ້ອງເປັນເຈົ້າການສຶກສາອົບຮົມນັກສຶກສາໃນດ້ານແນວຄິດການເມືອງ ແລະ ລະບຽບວິໄນໃຫ້ນັກສຶກສາຢ່າງເປັນປະຈຳ .


text:
ຄົມມະນາຄົມ
ການຄົມມະນາຄົມ ແມ່ນ ການເຄື່ອນຍ້າຍ ຄົນ, ສິນຄ້າ ຈາກ ແຫ່ງໜຶ່ງ ໄປຫາອີກ ແຫ່ງໜຶ່ງ. ອຸດສາຫະກຳ ທີ່ ສະໜອງ ອຸປະກອນ, ວິທີການ ຫລື ການບໍລິການ ໃນ ການເຄື່ອນຍ້າຍ ຄົນ ຫລື ສິນຄ້າ ຖືກເອີ້ນລວມກັນວ່າ ຂະແໜງຄົມມະນາຄົມ.
ວິທີການຄົມມະນາຄົມ[ດັດແກ້]
- ການຄົມມະນາຄົມທາງບົກ ຈະປະກອບມີ ການຄົມມະນາຄົມ ໂດຍ ກວຽນ,ລົດມ້າ,ລົດຖີບ,ລົດຈັກ,ລົດ, ລົດໄຟ ແລະ ຍານພະຫານະອື່ນໆ ຕາມ ຫົນທາງ, ລາງ ເທິງໜ້າດິນ ຫລື ຂົວ.
- ການຄົມມະນາຄົມທາງນ້ຳ ຈະປະກອບມີ ການຄົມມາຄົມ ໂດຍ ເຮືອ, ກຳປັ່ນ, ແທັງເກີ ແລະ ຍານພາຫານະອື່ນໆ ທາງ ເທິງ ຫລື ໃຕ້ໜ້ານ້ຳ ເຊັ່ນ ແມ່ນ້ຳ, ທະເລ, ມະຫາສະໝຸດ.
- ການຄົມມະນາຄົມທາງອາກາດ ຈະປະກອບມີ ການຄົມມະນາຄົມ ໂດຍ ຍົນ, ບາລູນແລະຍານພະຫານະ ທີ່ສາມາດບິນໄດ້ ເທິງອາກາດອື່ນໆ.


text:
ລັດ
ລັດ (ຄຳເຄົ້າ: ຣັຖ) ແມ່ນ ກົນໄກທາງການເມືອງໂດຍມີອຳນາດອະທິປະໄຕປົກຄອງດິນແດນທາງພູມິສາດທີ່ມີອານາເຂດແລະມີປະຊາກອນແນ່ນອນ ໂດຍອຳນາດດັງກ່າວເບັດເສັດທັງພາຍໃນແລະພາຍນອກລັດ ບໍ່ຂຶ້ນກັບລັດອື່ນຫຼືອຳນາດອື່ນຈາກພາຍນອກ ແລະອາດກ່າວໄດ້ວ່າ ລັດສາມາດຄົງຢູ່ໄດ້ແມ້ນຈະບໍ່ໄດ້ຮັບການຮັບຮອງຈາກລັດອື່ນ ພຽງແຕ່ລັດທີ່ບໍ່ໄດ້ຮັບການຮັບຮອງເຫຼົ່ານີ້ ມັກຈະພົບວ່າຕົນປະສົບອຸປະສັກໃນການເຈລະຈາສົນທິສັນຍາກັບຕ່າງປະເທດແລະດຳເນີນກິຈະການທາງການທູດກັບລັດອື່ນ.
ອົງປະກອບສຳຄັນຂອງລັດ ມີ 4 ປະການ ແມ່ນ:
1. ປະຊາກອນ: ລັດທຸກລັດຈະຕ້ອງມີປະຊາກອນຈຳນວນນຶ່ງເຊິ່ງເປັນກຸ່ມຄົນທີ່ມີຈຸດມຸ່ງໝາຍແລະມີປະໂຫຍດຮ່ວມກັນ. ຈຳນວນປະຊາກອນຂອງແຕ່ລະລັດອາດມີຫຼາຍໜ້ອຍແຕກຕ່າງກັນໄປ ທີ່ສຳຄັນແມ່ນ ຈະຕ້ອງມີປະຊາກອນດຳລົງຊີບຢູ່ພາຍໃນຂອບເຂດຂອງລັດນັ້ນ.
2. ດິນແດນ: ລັດຕ້ອງມີດິນແດນອັນແນ່ນອນຂອງລັດນັ້ນ ກ່າວແມ່ນ ມີເສັ້ນເຂດແດນເປັນທີ່ຍອມຮັບຂອງນານາປະເທດທັງໂດຍຂໍ້ເທັດຈິງແລະໂດຍສົນທິສັນຍາ ທັງນີ້ລວມເຖິງພື້ນດິນ ພື້ນນ້ຳແລະພື້ນອາກາດ.
3. ອຳນາດອະທິປະໄຕ: ອຳນາດອະທິປະໄຕ ແມ່ນ ອຳນາດລັດ ໝາຍເຖິງ ອຳນາດສູງສຸດໃນການປົກຄອງປະເທດ ເຮັດໃຫ້ລັດສາມາດດຳເນີນການທັງໃນສ່ວນທີ່ກ່ຽວກັບການປົກຄອງພາຍໃນແລະພາຍນອກ.
4. ລັດຖະບານ: ລັດຖະບານແມ່ນ ອົງກອນຫຼືໜ່ວຍງານທີ່ດຳເນີນງານຂອງລັດໃນການປົກຄອງປະເທດ. ລັດຖະບານແມ່ນຜູ້ເຮັດໜ້າທີ່ສາທາລະນະສະໜອງເຈຕະນາລົມຂອງສາທາລະນະຊົນໃນລັດ ເພື່ອຮັກສາຜົນປະໂຫຍດຂອງປະຊາຊົນແລະປ້ອງກັນການຮຸກຮານຈາກລັດອື່ນ. ລັດຖະບານເປັນອົງກອນທາງການເມືອງທີ່ຂາດບໍ່ໄດ້ຂອງລັດ.


text:
ການປະຕິວັດຝະລັ່ງ
ການປະຕິວັດຝະລັ່ງ (ອັງກິດ: French Revolution, ຝະລັ່ງ: Révolution française) ລະຫວ່າງ ຄ.ສ. 1789-1799 ແມ່ນຍຸກສະໄໝແຫ່ງກະລີຍຸກ (upheaval) ທາງສັງຄົມແລະການເມືອງທີ່ປ່ຽນເຖິງຮາກຖານໃນຝະລັ່ງເຊິ່ງມີຜົນກະທົບໃຫຍ່ຫຼວງຕໍ່ຝະລັ່ງແລະເອີລົບທີ່ເຫຼືອ. ລະບອບສົມບູລະນາຍາສິດທິລາດທີ່ປົກຄອງຝະລັ່ງມາຫຼາຍສະຕະວັດແມ່ນຫຼົ້ມສະຫຼາຍລົງໃນ 3 ປີ ສັງຄົມຝະລັ່ງກາຍການປະຕິຮູບຂະໜານໃຫຍ່ ໂດຍເອກະສິດໃນລະບົບເຈົ້າຂຸນມູນນາຍ ຂອງອະພິຊົນແລະທາງສາສະໜາໝົດສິ້ນໄປພາຍໃຕ້ການປະທຸດຮ້າຍຢ່າງຕໍ່ເນື່ອງຈາກກຸ່ມການເມືອງຝ່າຍສາທາລະນະລັດມູນວິວັດ ຝູງຊົນເທິງທ້ອງຖະໜົນແລະຊາວນາໃນຊົນນະບົດ. ຄວາມຄຶດເກົ່າກ່ຽວກັບຮີດຄອງແລະລຳດັບຊັ້ນບັງຄັບບັນຊາ ຂອງອຳນາດພະມະຫາກະສັດ ອະພິຊົນແລະສາສະໜາ ແມ່ນຖືກໂຄ່ນລົ້ມຢ່າງສັບພັນໂດຍຄວາມສະເໝີພາກ ຄວາມເປັນພົນລະເມືອງແລະສິດທິທີ່ບໍ່ໂອນໃຫ້ກັນໄດ້ ອັນເປັນຫຼັກການໃໝ່ແຫ່ງຍຸກເຮືອງປັນຍາ.


text:
ກະຊວງວິທະຍາສາດ ແລະ ເຕັກໂນໂລຊີ ຈັດຕັ້ງຂະບວນການ ຮັບຕ້ອນວັນສ້າງຕັ້ງກະຊວງ ຄົບຮອບ 1 ປີ
ເພື່ອຮັບປະກັນ ເຮັດໃຫ້ເນື້ອໃນຈິດໃຈ ມະຕິກອງປະ ຊຸມໃຫຍ່ ຄັ້ງທີ IX ຂອງພັກ, ແຜນພັດທະນາເສດຖະ ກິດ-ສັງ
ຄົມ ແຫ່ງລັດ 5 ປີ ຄັ້ງທີ VII ໄດ້ຮັບການຈັດຕັ້ງຜັນຂະຫຍາຍເຂົ້າສູ່ຂົງເຂດວຽກງານຕ່າງໆ ແລະ ປະກົດໝາກຜົນ ຕົວຈິງ, ພັກ ແລະລັດຖະບານ ຈຶ່ງໄດ້ມີການຄົ້ນຄວປັບປຸງບູລະນະກົງຈັກການຈັດຕັ້ງຂອງອົງການບໍລິຫານລັດເພື່ອ ເຮັດ ໃຫ້ການເຄື່ອນໄຫວໜ້າທີ່ການເມືອງຂອງລັດຖະບາ ນມີລະບົບການຈັດຕັ້ງທີ່ເຂັ້ມແຂງ ແລະ ສອດຄ່ອງກັບເງື່ອນໄຂ ຄວາມສາມາດບົ່ມຊ້ອນ ຂອງ ການພັດທະນາປະເທດຊາດ ແລະ ການພັດທະນາຂອງ ຍຸກສະໄໝປະຈຸບັນ ທັງໃນ ພາກພື້ນ ແລະ ໃນໂລກ. ບົນຈິດໃຈດັ່ງກ່າວ, ກະຊວງ ວິທະຍາສາດ ແລະ ເຕັກໂນໂລຊີ ແມ່ນໜຶ່ງໃນຈຳນວນ 4 ກະ ຊວງ ທີ່ໄດ້ຮັບການສ້າງຕັ້ງຂຶ້ນໃໝ່ ຕາມການຕົກລົງ ຂອງກອງປະຊຸມຄັ້ງປະຖົມມະລຶກ ສະພາແຫ່ງຊາດ ຊຸດທີ VII ແລະ ໄດ້ຮັບການຕົກລົງ ຢ່າງເປັນທາງການຕາມດຳລັດ ຂອງ ນາຍົກລັດຖະມົນຕີສະບັບ ເລກທີ 309/ນຍ, ລົງວັນທີ 28 ກັນຍາ 2011 ວ່າດ້ວຍການຈັດຕັ້ງ ແລະ ການເຄື່ອນໄຫວ ຂອງ ກະຊວງ ວິທະຍາ ສາດ ແລະເຕັກໂນໂລຊີ.
ມາເຖິງປະຈຸບັນນັບເປັນເວລາ 1 ປີເຕັມ ທີ່ ກະຊວງວິທະຍາສາດ ແລະ ເຕັກໂນໂລຊີ ໄດ້ປະ ຕິບັດໜ້າທີ່ການເມືອງຂອງຕົນ ຢ່າງເຂັ່ງຮ້ອນ ບໍ່ວ່າຈະເປັນທາງ ດ້ານການປັບປຸງ ກົງຈັກການຈັດຕັ້ງ ທີ່ຂຶ້ນກັບກະຊວງ, ການຄົ້ນຄວ້າແຕ່ງຕັ້ງ ແລະ ຊັບຊ້ອນ ບັນດາຕຳ ແໜ່ງງານຕ່າງໆ ທັງຢູ່ສູນກາງ ແລະ ທ້ອງຖິ່ນ ລວມໄປເຖິງການ ປະຕິບັດໜ້າທີ່ວິຊາສະເພາະ ຕາມພາລະບົດບາດໜ້າທີ່ຂອງຕົນ.
ໂດຍພາຍໃຕ້ບັນຍາກາດແຫ່ງຜົນສຳເລັດ ຈາກຄວາມບາກບັ່ນພະຍາຍາມ ໃນຕະຫລອດໄລຍະ 1 ປີ ຜ່ານມາ, ສະນັ້ນເພື່ອເປັນການຄຳນັບຮັບຕ້ອນ ແລະ ສະ ເຫລີມສະຫລອງ ເຮັດໃຫ້ວັນຄົບຮອບ ດັ່ງກ່າວມີບັນຍາກາດຟົດຟື້ນ ແລະ ເຕັມໄປດ້ວຍຄວາມໝາຍເລິກເຊິ່ງ ທາງກະຊວງ ວິທະຍາສາດ ແລະເຕັກໂນໂລຊີ ຈຶ່ງໄດ້ຈັດຕັ້ງຂະບວນການ ຮັບຕ້ອນວັນສ້າງຕັ້ງ ຄົບຮອບ 1 ປີ ກະຊວງຂອງຕົນຂຶ້ນຄື: ຕອນເຊົ້າວັນທີ 27 ກັນຍາ 2012 ແມ່ນໄດ້ຈັດຂະບວນການອອກແຮງງານເຮັດ ອານາໄມ; ຕອນບ່າຍແມ່ນໄດ້ຈັດການແຂ່ງຂັນກິລາບານເຕະ ລະຫວ່າງ ພະນັກງານການນຳ ແລະ ພະນັກງານພາຍໃນກະຊວງ. ໃນຕອນບ່າຍຂອງວັນທີ 28 ກັນຍາ ແມ່ນໄດ້ຈັດພິທີໂຮມຊຸມນຸມທີ່ຫ້ອງປະຊຸມໃຫຍ່ຂອງກະຊວງ ໂດຍມີຄະນະພັກ, ຄະນະນຳ, ພະນັກງານອະວຸໂສ, ພະນັກງານບຳນານ ແລະ ພະນັກງານ ຂອງກະຊວງ ດັ່ງກ່າວເຂົ້າຮ່ວມ.
ທ່ານ ຫຸມພັນ ອິນທະຣາດ, ລັດຖະມົນຕີຊ່ວຍວ່າການ ກະຊວງວິທະຍາສາດ ແລະ ເຕັກໂນໂລຊີ ໄດ້ສະຫຼຸບຜົນງານໜຶ່ງປີຜ່ານມາ ແລະ ສະເໜີທິດທາງແຜນ ການໃນຕໍ່ໜ້າວ່າ ໂດຍອີງຕາມດຳລັດນາຍົກ ລັດຖະມົນຕີວ່າດ້ວຍການຈັດຕັ້ງ ແລະການເຄື່ອນໄຫວຂອງກະຊວງ ວິທະຍາສາດ ແລະ ເຕັກໂນໂລຊີ ສະບັບເລກທີ 309/ ນຍ, ລົງວັນທີ 28/9/ 2011 ຊຶ່ງຖືເປັນມື້ດີ ແລະ ຄົບຮອບ 1 ປີ ຂອງກະຊວງ.
ໃນບົດສະຫລຸບການເຄື່ອນໄຫວວຽກງານ 1 ປີ ຂອງກະຊວງ, ທ່ານ ໄດ້ຍົກໃຫ້ຜົນສຳເລັດ ຫລາຍດ້ານ, ແຕ່ກໍປະຕິເສດບໍ່ໄດ້ກ່ຽວກັບວຽກງານທີ່ເປັນຂໍ້່ບົກ ຜ່ອງ ແລະ ຂໍ້ຄົງຄ້າງຊຶ່ງທ່ານ ກ່າວວ່າພວກເຮົາ ຕ້ອງຮ່ວມກັນແກ້ໄຂ.
ທ່ານກ່າວເຖິງວຽກງານຈຸດສຸມທີ່ຈະຕ້ອງເຮັດໃນຕໍ່້ໜ້າວ່າ 1/ ພວກເຮົາ ຈະຕ້ອງເອົາໃສ່ການຝຶຶກອົບຮົມວຽກງານແນວຄິດໃຫ້ ພະນັກງານ-ລັດຖະກອນ ພາຍ ໃນກະຊວງຢ່າງທົ່ວເຖິງ ແລະ ຕໍ່ເນື່ອງດ້ວຍຫລາຍຮູບແບບ, ເຜີຍແຜ່ມະຕິຄຳສັ່ງ ແລະ ເອກະສານທີ່ສຳຄັນຂອງພັກ-ລັດ, ມູນເຊືື້ອການຕໍ່ສູ້ປະຕິວັດ, ຄຸນສົມບັດສິນທຳ ປະຕິວັດຂອງຜູ້ນຳຢ່າງເປັນປະຈຳ; 2/ ເອົາໃຈໃສ່ສືບຕໍ່ປັບປຸງວຽກນິຕິກຳ ເຊັ່ນ: ກົດ ໝາຍໃໝ່, ກົດໝາຍສະບັບປັບປຸງ ໃຫ້ເປັນລະບົບແລະ ຄົບຖ້ວນ ເພື່ອເປັນບ່ອນ ອີງສຳຄັນໃນການປະຕິ ບັດໜ້າທີ່ວຽກງານວິທະຍາສາດ ແລະເຕັກໂນໂລຊີ ຕາມທິດລັດແຫ່ງກົດໝາຍເທື່ອລະກ້າວ; 3/ ສືບຕໍ່ ປັບປຸງລະບຽບການ, ກົນໄກ, ວິທີການ ຄຸ້ມຄອງບໍລິຫານຂອງກະວງ ວິທະຍາສາດ ແລະ ໃຫ້ສຳເລັດເພື່ອເປັນບ່ອນອີງໃນການເຄື່ອນໄຫວວຽກງານພາຍໃນຂອງກະຊວງ; 4/ ເປັນເຈົ້າການໃນການກວດກາຄືນ ບັນດາວຽກທີ່ຢູ່ໃນຄວາມຮັບຜິດຊອບຂອງແຕ່ລະຂະແໜງການ ໂດຍມີການແບ່ງງານ, ແບ່ງຄວາມຮັບຜິດຊອບໃຫ້ແກ່ບຸກຄົນຄັກແນ່ ເພື່ອຮັບປະກັນເຮັດໃຫ້ວຽກງານທີ່ ໄດ້ຮັບການຈັດຕັ້ງປະຕິບັດເປັນຮູບປະທຳ; 5/ ສືບຕໍ່ປັບປຸງ ແລະ ຈັດສັນສະຖານທີ່ເຮັດວຽກ ໃຫ້ເປັນລະບົບລະບຽບ, ອຳນວຍ ຄວາມ ສະດວກທາງດ້ານວັດຖຸ, ອຸປະ ກອນ ແລະ ພາຫະນາຮັບໃຊ້ຢ່າງເໝາະສົມເພື່ອໃຫ້ສອດຄ່ອງກັບຄວາມຮຽກ ຮ້ອງຕ້ອງການ ແລະ ຄວາມເປັນຈິງ; 6/ ເອົາໃຈໃສ່ ປັບປຸງດ້ານນະໂຍບາຍເງິນເດືອນ, ສົ່ງ ເສີມມານບໍລິຫານ ພື່ອຮັບໃຊ້ວຽກງານຂອງກະຊວງປະຈຳສົກປີ ໃຫ້ສອດຄ່ອງຕາມຄວາມຮຽກຮ້ອງຕ້ອງການ ແລະ ຄວາມຈຳເປັນຂອງວຽກງານ, 8/ ຕັ້ງໜ້າສຸມໃສ່ປັບ ປຸງ ພາລະບົດບາດ ແລະ ວຽກງານຂອງແຕ່ລະຂະແໜງການດ້ວຍການເປັນເຈົ້າການໃນການເສີມຂະຫຍາຍ, ຕິດຕໍ່ຮ່ວມມືການຄົ້ນຄວ້າທາງດ້ານວິທະຍາສາດກັບບັນດາ ປະເທດເພື່ອນມິດຍຸດທະສາດ, ບັນດາປະເທດໃນພາກພື້ນ ແລະ ອົງການຈັດຕັ້ງສາກົນຢ່າງຕັ້ງໜ້າ, ເລິກເຊິ່ງ ແລະມີປະສິດທິຜົນ; 9/ ເອົາໃຈໃສ່ສ້າງຂະບວນການອອກ ແຮງງານລວມຢ່າງເປັນປົກກະຕິ, ສົ່ງເສີມການແຂ່ງຂັນກິລາຕ່າງໆ ຢູ່ພາຍໃນ ແລະ ພາຍນອກເນື່ອງໃນໂອກາດວັນສະເຫລີມສະຫລອງວັນສຳຄັນໆຂອງຊາດ, ແນໃສ່ຮັດ ແໜ້ນຄວາມ ສາມັກຄີພາຍໃນ ແລະພາຍນອກ, ປູກຈິດສຳນຶກໃຫ້ຮັກສາສຸຂະພາບ, ຮັກສາຄວາມສະອາດ ແລະ ຮັກສາລະບຽບວິໄນ ແລະ 10/ ເປັນເຈົ້າການກະກຽມ ວຽກງານຕ່າງໆ ຮັບໃຊ້ແກ່ກອງປະຊຸມ ອາເຊັບ ແລະ ກອງປະຊຸມ ອາເຊັມທີ່ ສປປລາວ ຮັບກຽດເປັນເຈົ້າພາບໃນທ້າຍປີນີ້.
ທ່ານ ສາຄອນ ຈະເລີນວົງ, ລັດຖະມົນຕີຊ່ວຍວ່າການ ກະຊວງ ວິທະຍາສາດ ແລະ ເຕັກໂນໂລຊີ ສະເໜີວຽກງານສາມສ້າງ ຊຶ່ງທ່ານກ່າວວ່າ ວຽກງານສາມ ສ້າງຊຶ່ງປະກອບດ້ວຍ ສ້າງແຂວງ ປັນຫົວໜ່ວຍຍຸດທະສາດ, ສ້າງເມືອງເປັນຫົວໜ່ວຍເຂັ້ມແຂງຮອບດ້ານ, ສ້າງບ້ານ ເປັນຫົວໜ້າພັດທະນາ. ບັນຫາດັ່່ງກ່າວນີ້ເປັນບັນ ຫາສຳຄັນ, ເປັນບັນຫາໃຈກາງ ແລະ ເປັນໜ້າທີ່ການເມືອງຂອງພັກ, ເປັນໜ້າທີ່ອັນຮີບດ່ວນທີ່ສຸດ, ໂດຍສະເພາະພວກເຮົາຈະໄດ້ຈັດຕັ້ງປະຕິບັດ, ຄົ້ນຄວ້າ, ຮໍ່າຮຽນ, ເຊື່ອມຊືມມະຕິ 03 ຂອງກົມການເມືອງກ່ຽວກັບວຽກງານ 3 ສ້າງ.
ຕໍ່ໜ້າວຽກງານດັ່ງກ່າວ, ກະຊວງ ວິທະຍາສາດ ແລະ ເຕັກໂນໂລຊີ ແມ່ນ 1 ໃນ 15 ກະຊວງທີ່ເຂົ້າຮ່ວມການທົດລອງ 3 ສ້າງ ແລະ ມີຄວາມສຳຄັນທີ່ຈະເອົາ ວຽກງານວິທະຍສາດ ແລະ ເຕັກໂນໂລຊີລົງ ສູ່ຮາກຖານ, ຮ່ວມກັບການແກ້ໄຂຄວາມທຸກຍາກຂອງປະຊາຊົນ. ຍ້ອນເຫັນຄວາມສຳຄັນຄືດັ່ງກ່າວ, ຄະນະພັກ, ຄະນະ ນຳຂອງກະຊວງ ວິທະຍາສາດ ແລະ ເຕັກໂນໂລຊີ ຖືເປັນບັນຫາສຳຄັນທີ່ສຸດຕໍ່ວຽກງານສາມສ້າງ. ຄະນະພັກ, ຄະນະນຳກະຊວງ ຈຶ່ງໄດ້ຕົກລົງແຕ່ງຕັ້ງ ຄະນະຮັບຜິດ ຊອບສາມສ້າງຂັ້ນກະຊວງ. ຫລັງຈາກນັ້ນ ຈຶ່ງໄດ້ແຕ່ງຕັ້ງຄະນະອະນຸກຳມະການ, ກອງເລຂາເພື່ອຮັບຜິດຊອບວຽກງານດັ່ງກ່າວ. ວຽກງານ 3 ສ້າງ ໄດ້ເຄື່ອນໄຫວວຽກ ງານມາເປັນປົກກະຕິ.
ມາຮອດມື້ນີ້ ວັນທີ 28 ກັນຍາ, 2012 ຊຶ່ງພໍດີກັບວັນສ້າງຕັ້ງ ກະຊວງ ວິທະຍາສາດ ແລະ ເຕັກ ໂນໂລຊີ ຄົບຮອບ 1 ປີພໍດີ ຈຶ່ງຖືໂອກາດນີ້ ເປີດວຽກງານ 3 ສ້າງຢ່າງເປັນທາງການ.
ນອກຈາກນີ້, ທ່ານ ສາຄອນຈະເລີນວົງ ໄດ້ທົບທວນກ່ຽວກັບວຽກງານແຂ່ງຂັນຮັກຊາດ ພັດທະນາທີ່ບັນດາກົມ ສະຖາບັນຂຶ້ນຈັບມື້ແຂ່ງຂັນກັນເມື່ອຕົ້ນ ປີທີ່ຜ່ານມາ.
ສຈ.ດຣ ບໍ່ວຽງຄຳວົງດາຣາ, ລັດຖະມົນຕີວ່າການ ກະຊວງ ວີິທະຍາສາດ ແລະ ເຕັກໂນໂລຊີກ່າວໃຫ້ໂອວາດຕໍ່ພະນັກງານນຳ ແລະ ພະນັກງານວິຊາການ ທີ່ເຂົ້າຮ່ວມຊຸມນຸມຄັ້ງນີ້ມີໃຈຄວາມວ່າ ຂ້າພະເຈົ້າ ຮູ້ສຶກເປັນກຽດ ແລະ ພາກພຸມໃຈທີ່ສຸດທີ່ພ້ອມກັບບັນດາສະຫາຍຈັດຕັ້ງພິທີສະຫລຸບຜົນງານ ເພື່ອສະເຫລີມສະ ຫລອງວັນສ້າງຕັ້ງ ກະຊວງ ວິທະຍາສາດ ແລະ ເຕັກໂນໂລຊີ ຄົບຮອບ 1 ປີພໍດີ ແລະ ເປີດຂະບວນການສາມສ້າງຂອງ ກະຊວງ ວິທະຍາສາດ ແລະ ເຕັກໂນໂລຊີ ເພື່ອ ຫັນລົງສູ່ທ້ອງຖິ່ນ. ນີ້ ເປັນ ເຫດການປະຫວັດສາດອັນໜຶ່ງ, ເຖິງແມ່ນວ່ານິ້ ແມ່ນເຫດການອັນນ້ອຍໆ, ແຕ່ມັນກໍມີຄວາມໝາຍສໍຳ ຄັນທີ່ສຸດຂອງກະຊວງ ວິທະຍາສາດ ແລະເຕັກໂນໂລຊີ ເພາະວ່າ ພາຍຫລັງການເຄື່ອນໄຫວວຽກງານ ຕະຫລອດໄລຍະເວລາ 1 ປີພໍດີຊຶ່ງກໍເປັນຂີດໝາຍອັນໜຶ່ຶງ ເພື່ອໃຫ້ພວກເຮົາ ໄດ້ຢຸດ ແລະ ຫລຽວຫລັງ ຄືນເບິ່ງວ່າ 1 ປີທີ່ພວກເຮົາ ໄດ້ກຳເນີດເກີດຂຶ້ນນີ້ ພວກເຮົາ ເຮັດຫຍັງໄດ້ແດ່.
ພວກເຮົາມີຄວາມພໍໃຈຕໍ່ຜົນງານ 1 ປີທີ່ພວກເຮົາທຸກຄົນສ້າງມາໄດ້. ພວກເຮົາ ໄດ້ຕີລາຄາຜົນງານຢ່າງພາວະວິໄສ. ແຕ່ເຖິງຢ່າງໃດກໍຕາມ, ພວກເຮົາ ກໍຍັງມີ ບາງອັນທີ່ຍັງຄົງຄ້າງ ແລະ ເຮັດບໍ່ໄດ້ຊຶ່ງ ເປັນເລື່ອງທຳມະດາ ແລະ ບໍ່ແມ່ນເລື່ອງທີ່ພວກເຮົາ ຕ້ອງເສຍກຳລັງໃຈ; ບໍ່ໃຫ້ຄິດວ່າເຮັດວຽກມາໝົດປີກໍຍັງເຫັນຈຸດອ່ອນ. ບຸກ ຄົນໃດທີ່ບໍ່ເຮັດວຽກ, ກໍບໍ່ມີຈຸດອ່ອນ, ຖ້າເຮັດວຽກ ຕ້ອງມີຈຸດອ່ອນ. ແຕ່ຖ້າບໍ່ເຮັດຫຍັງ ກໍຈະເປັນຈຸດອ່ອນເພາະກົດຂີ່ຂູດຮີດຄົນອື່ນ. ເມື່ອບຸກຄົນໜຶ່ງທີ່ເຮັດວຽກກໍ ຕ້ອງ ມີຈຸດອ່ອນ ແລະອັນຄ້າງຄາຊຶ່ງເປັນພຽງບົດຮຽນເພື່ອໃຫ້ເຮົາຖອດຖອນ.
ໃນຕອນຄໍ່າຂອງວັນດຽວກັນກໍໄດ້ຈັດພາເຂົ້າສາມັກຄີຂຶ້ນ ທີ່ພັດທະຄານດາວຄຳ ເພື່ອສ້າງສັນຄວາມຮັກແພງສາມັກຄີ ແລະ ສະຫລອງຜົນສຳເລັດວຽກງານ ໃນໜຶ່ງປີຜ່ານມາ ຢ່າງເບີກບານມ່ວນຊື່ນ


text:
ການເຂົ້າເປັນສະມາຊິກ ອຄລ ຈະເປັນບາດກ້າວສຳຄັນໃນການຍົກລະດັບການຄຸ້ມຄອງດ້ານ ການຄ້າຂອງຕົນໃຫ້ໄດ້ຕາມລະດັບສາກົນເທື່ອລະກ້າວ ໂດຍນຳໃຊ້ກົດກະຕິກາຂອງ ອຄລ ສ້າງລະບົບທີ່ເອື້ອອຳນວຍແກ່ການດຳເນີນທຸລະກິດບໍ່ມີການຈຳແນກປະຕິບັດຮັບປະກັນການແຂ່ງຂັນທີ່ເປັນທຳ, ບໍ່ເອົາລັດເອົາປຽບ, ພ້ອມທັງມີຄວາມໂປ່ງໃສສາມາດຄາດຄະເນໄດ້ຕໍ່ພາກທຸລະກິດ ເປັນປັດໃຈສຳຄັນໃນການສ້າງຄວາມເຊື່ອໝັ້ນໃຫ້ແກ່ນັກລົງທຶນຕ່າງໆທີ່ເປັນມືອາຊີບເຂົ້າມາລົງທຶນພາຍໃນປະເທດຫຼາຍຂຶ້ນ ເຮັດໃຫ້ກຳລັງການການຜະລິດເພີ່ມຂຶ້ນ, ວັດຖຸດິບພາຍໃນກໍຈະຖືກນຳໃຊ້ຢ່າງມີປະສິດທິຜົນ ແລະ ພັດທະນາໄປໃນທາງທີ່ຍືນຍົງ. ສປປ ລາວ ຍັງຈະໄດ້ຮັບຜົນປະໂຫຍດຂອງການເຂົ້າເປັນສະມາຊິກຄື: ຈະມີບົດບາດຫຼາຍຂຶ້ນໃນເວທີສາກົນ ເປັນການດຶງດູດການລົງທຶນ ແລະ ຊຸກຍູ້ການແຂ່ງຂັນດ້ານເສດຖະກິດໂດຍຜ່ານການທົບທວນ ແລະ ປັບປຸງລະບຽບກົດໝາຍໃຫ້ສອດຄ່ອງກັບສາກົນ ແລະ ມີອຳນາດຫຼາຍຂຶ້ນໃນການຕໍ່ລອງດ້ານເສດຖະກິດ ໂດຍສະເພາະໃນການເຈລະຈາການຄ້າຂອງ ອຄລ ໃນຖານະສະມາຊິກຂອງກຸ່ມອາຊຽນ ແລະ ກຸ່ມປະເທດດ້ອຍພັດທະນາ. ທັງໝົດທີ່ກ່າວມານີ້ທ້າຍທີ່ສຸດແລ້ວແມ່ນຈະຊ່ວຍໃນການສ້າງວຽກເຮັດງານທຳ ແລະ ລາຍຮັບແກ່ທຸລະກິດ ແລະ ປວງຊົນລາວ ແລະ ປະກອບສ່ວນຕໍ່ແນວທາງໃນການຫຼຸດຜ່ອນຄວາມທຸກຍາກຂອງປະຊາຊົນລາວ. ພວກເຮົາຈະໄດ້ສືບຕໍ່ຮ່ວມມືກັນໃນການຈັດຕັ້ງປະຕິບັດບັນດາສິດ ແລະ ພັນທະຂອງຕົນໃນອົງການການຄ້າໂລກ ເພື່ອນໍາຜົນປະໂຫຍດສູງສຸດ ປະກອບສ່ວນເຂົ້າໃນການສ້າງສາ ແລະ ພັດທະນາ ສປປ ລາວ ໃຫ້ຫຼຸດພົ້ນອອກຈາກປະເທດດ້ອຍພັດທະນາໃນປີ 2020.
ການເຂົ້າເປັນສະມາຊິກ ອຄລ ຈະຊ່ວຍການພັດທະນາເສດຖະກິດສັງຄົມຂອງປະເທດແນວໃດ?ປັບປຸງນິຕິກຳກ່ຽວກັບຊັບສິນທາງປັນຍາ ໃຫ້ສອດຄ່ອງກັບສັນຍາຂອງ ອຄລ ກ່ອນເຂົ້າເປັນສະມາຊິກ, ສ່ວນການຈັດຕັ້ງປະຕິບັດທັງໝົດ ໂດຍສະເພາະກ່ຽວກັບບັນຫາສາທາລະນະສຸກທີ່ຕິດພັນກັບການປົກປ້ອງສິດທິບັດ ແມ່ນສາມາດຜ່ອນຜັນໄດ້ເຖິງວັນທີ 31 ທັນວາ 2016 ໂດຍກະຊວງວິທະຍາສາດ ແລະ ເຕັກໂນໂລຊີ ແລະ ກະຊວງຖະແຫຼງຂ່າວ, ວັດທະນະທຳ.ປັບປຸງນິຕິກຳກ່ຽວກັບມາດຕະຖານ-ເຕັກນິກ (TBT) ໃຫ້ສອດຄ່ອງກັບສັນຍາຂອງ ອຄລ ກ່ອນເຂົ້າເປັນສະມາຊິກ, ສ່ວນການຈັດຕັ້ງປະຕິບັດທັງໝົດ ແມ່ນສາມາດຜ່ອນຜັນໄດ້ເຖິງວັນທີ 1 ມັງກອນ 2015 ໂດຍກະຊວງວິທະຍາສາດ ແລະເຕັກໂນໂລຊີ ແລະ ຂະແໜງການທີ່ກ່ຽວຂ້ອງ;ປັບປຸງນິຕິກຳກ່ຽວກັບສຸຂານາໄມ ແລະ ສຸຂານາໄມພືດ (SPS) ໃຫ້ສອດຄ່ອງກັບສັນຍາຂອງ ອຄລກ່ອນເຂົ້າເປັນສະມາຊິກ, ສ່ວນການຈັດຕັ້ງປະຕິບັດທັງໝົດ ແມ່ນສາມາດຜ່ອນຜັນໄດ້ເຖິງວັນທີ 1 ມັງກອນ 2015 ໂດຍ ກະຊວງກະສິກຳ ແລະ ປ່າໄມ້, ກະຊວງສາທາລະນະສຸກ ແລະ ຂະແໜງການທີ່ກ່ຽວຂ້ອງ;ພິມເຜີຍແຜ່ບັນດາກົດໝາຍ ແລະ ນິຕິກຳອື່ນໆ ກ່ອນມີຜົນສັກສິດ ຜ່ານທາງໜັງສືພິມ ແລະ ເວັບໄຊຂອງພາກສ່ວນກ່ຽວຂ້ອງໃນມື້ເຂົ້າເປັນສະມາຊິກ ຊຶ່ງກໍເປັນສິ່ງທີ່ ສປປ ລາວ ດຳເນີນການຢູ່ແລ້ວ, ສ່ວນການພິມເຜີຍແຜ່ຜ່ານລະບົບຈົດໝາຍເຫດລັດຖະການ (Official Gazette) ແມ່ນໄດ້ໄລຍະຜ່ອນຜັນພາຍຫຼັງ 3 ປີ ທີ່ເຂົ້າເປັນສະມາຊິກ ໂດຍກະຊວງຍຸຕິທຳ ແລະ ຫ້ອງວ່າການລັດຖະບານ;ມາດຕະການປົກປ້ອງຊົ່ວຄາວ 5 ປີ ພາຍຫຼັງເຂົ້າເປັນສະມາຊິກ ໂດຍກະຊວງອຸດສາຫະກຳ ແລະ ການຄ້າ;ສິດການນຳເຂົ້າ-ສົ່ງອອກໄດ້ໄລຍະຜ່ອນຜັນການຈັດຕັ້ງປະຕິບັດ 2 ປີ ພາຍຫຼັງເຂົ້າເປັນສະມາຊິກ ໂດຍກະຊວງອຸດສາຫະກຳ ແລະ ການຄ້າ;
ສປປ ລາວ ສາມາດເຈລະຈາໄດ້ໄລຍະຜ່ອນຜັນເພື່ອຈັດຕັ້ງປະຕິບັດບາງພັນທະພາຍຫຼັງທີ່ເຂົ້າເປັນສະ ມາຊິກໂດຍຂະແໜງການຕ່າງໆເຊັ່ນ:
ພ້ອມນີ້, ສປປ ລາວ ກໍໄດ້ເຈລະຈາ ແລະ ໃຫ້ພັນທະປັບປຸງນິຕິກຳທີ່ຕິດພັນກັບການຄ້າໃຫ້ສອດຄ່ອງກັບຫຼັກການ ກໍຄືສັນຍາຂອງ ອຄລ ຊຶ່ງຫຼາຍບັນຫາໄດ້ສຳເລັດກ່ອນມື້ເຂົ້າເປັນສະມາຊິກ ອຄລແລະ ສ່ວນໜຶ່ງແມ່ນໄດ້ໄລຍະຜ່ອນຜັນ. ບັນຫາທີ່ມີການເຈລະຈາ ລວມມີ: ການຄຸ້ມຄອງການນຳເຂົ້າ-ສົ່ງອອກ, ການຄຸ້ມຄອງລາຄາ, ການຄຸ້ມຄອງລັດວິສາຫະກິດ, ມູນຄ່າແຈ້ງພາສີ, ອາກອນ ແລະຄ່າທຳນຽມອື່ນໆ, ນະໂຍບາຍສົ່ງເສີມການລົງທຶນ ແລະ ເຂດເສດຖະກິດພິເສດ, ນະໂຍບາຍກະສິກຳ, ສຸຂານາໄມ ແລະ ສຸຂານາໄມພືດ, ສິ່ງກີດຂວາງດ້ານເຕັກນິກຕໍ່ການຄ້າ, ຊັບສິນທາງປັນຍາ ແລະ ຄວາມໂປ່ງໃສ.
ສ່ວນດ້ານບໍລິການ, ສປປ ລາວ ໄດ້ເປີດ 79 ຂະແໜງຍ່ອຍ (ຈາກ 160 ຂະແໜງການ) ໂດຍສ່ວນໃຫຍ່ຈັດຕັ້ງປະຕິບັດໃນມື້ເຂົ້າເປັນສະມາຊິກ WTO ແລະ ບາງຂະແໜງຍ່ອຍໄດ້ໄລຍະຜ່ອນຜັນຈັດຕັ້ງປະຕິບັດ 3, 5 ຫຼື 7 ປີ. ເຫັນວ່າ ລາວ ເຈລະຈາໄດ້ດີສົມຄວນ ເມື່ອສົມທຽບກັບສະມາຊິກທີ່ຫາກໍເຂົ້າໃໝ່ອື່ນໆ ເຊັ່ນ: ກຳປູເຈຍເປີດ 96 ຂະແໜງຍ່ອຍ (ເປັນສະມາຊິກປີ 2004)ແລະ ຫວຽດນາມ 98 ຂະ ແໜງຍ່ອຍ (ປີ 2007).
ສໍາລັບການເຈລະຈາສອງຝ່າຍໃນດ້ານສິນຄ້າ, ສປປ ລາວ ໄດ້ກໍານົດເພດານພາສີໃນອັດຕາສະເລ່ຍຕໍ່ສິນຄ້າກະສິກໍາ 19.3% ແລະອຸດສາຫະກໍາ 18.7% (ຊຶ່ງຍັງສູງກວ່າອັດຕາຈັດເກັບຕົວຈິງ: 18.4% ແລະ 10.0 ຕາມລຳດັບ) ໂດຍສ່ວນໃຫຍ່ແມ່ນຈັດຕັ້ງປະຕິບັດໃນມື້ເຂົ້າເປັນສະມາຊິກ ແລະບາງລາຍການໄດ້ໄລຍະຜ່ອນຜັນຈັດຕັ້ງປະຕິບັດ 5-10 ປີພາຍຫຼັງເຂົ້າເປັນສະມາຊິກ WTO.
ສປປ ລາວ ໄດ້ໃຫ້ພັນທະໃນການເຂົ້າເປັນສະມາຊິກແນວໃດແດ່?
ໂດຍລວມແລ້ວ, ສປປ ລາວ ໄດ້ເອົາໃຈໃສ່ທົບທວນ, ປັບປຸງ ແລະ ອອກລະບຽບກົດໝາຍທີ່ຕິດພັນກັບການຄ້າ ຫຼາຍກວ່າ 90 ສະບັບເພື່ອໃຫ້ສອດຄ່ອງກັບເງື່ອນໄຂ ກໍຄືສັນຍາຂອງ ອຄລ. ກົດໝາຍທີ່ສຳຄັນປະກອບດ້ວຍ: ກົດໝາຍວິສາຫະກິດ, ກົດໝາຍພາສີ, ກົດໝາຍສ່ວຍສາອາກອນ, ກົດໝາຍສົ່ງເສີມການລົງທຶນ, ກົດໝາຍຊັບສິນທາງປັນຍາ ແລະ ອື່ນໆ. ສປປລາວໄດ້ຕອບຄຳຖາມສະມາຊິກ ອຄລ ລວມປະມານ 1,300 ຂໍ້. ຄຽງຄູ່ກັນ ສປປ ລາວ ກໍໄດ້ໃຫ້ພັນທະໃນການເປີດຕະຫຼາດ ບົນພື້ນຖານການເຈລະຈາສອງຝ່າຍເພື່ອກໍານົດເພດານອັດຕາພາສີ ແລະ ເປີດຂະແໜງບໍລິການກັບ 9 ສະມາຊິກຄື: ອົດສະຕາລີ, ການາດາ, ສປຈີນ, ຈີນໄຕ້ຫວັນ, ສະຫະພາບເອີຣົບ, ຍີ່ປຸ່ນ, ສ. ເກົາຫຼີ, ຢູເຄຣນ ແລະສະຫະລັດອາເມລິກາ.
ສປປ ລາວ ໄດ້ສະໝັກເຂົ້າ ອຄລ ໃນປີ 1997 ແລະ ຕະຫຼອດໄລຍະ 14 ປີຂອງການກະກຽມ, ສປປ ລາວ ໄດ້ສໍາເລັດກອງປະຊຸມໜ່ວຍປະຕິບັດງານຊຶ່ງເປັນການເຈລະຈາຫຼາຍຝ່າຍໃນການທົບທວນ-ປັບ ປຸງນິຕິກຳຈໍານວນ10 ຄັ້ງໂດຍມີສະມາຊິກ ອຄລ 66 ສະມາຊິກເຂົ້າຮ່ວມກອງປະຊຸມ (ໂດຍນັບແຕ່ລະສະມາຊິກຂອງສະຫະພາບເອີລົບແຍກກັນ). ຄຽງຄູ່ກັນ, ສປປ ລາວ ກໍໄດ້ສຳເລັດການເຈລະຈາສອງຝ່າຍກັບສະມາຊິກ ທີ່ໄດ້ຮ່ວມເຈລະຈາການເປີດຕະຫຼາດການຄ້າດ້ານສິນຄ້າ ແລະ ການບໍລິການພາຍໃຕ້ຂອບ ອຄລ ກັບ ສປປ ລາວ.
ສປປ ລາວ ໄດ້ເຮັດຫຍັງແດ່ໃນການກະກຽມເຂົ້າ ອຄລ?
ພາຍຫຼັງທີ່ເອກະສານເງື່ອນໄຂການເຂົ້າເປັນສະມາຊິກ ໄດ້ຖືກຮັບຮອງຢ່າງເປັນທາງການແລ້ວ, ລັດຖະບານຈະເໜີໃຫ້ສະພາແຫ່ງຊາດໃຫ້ສັດຕະຍາບັນ ເຊຶ່ງຄາດວ່າຈະສະເໜີສະພາແຫ່ງຊາດໃນເດືອນທັນວາ 2012 ນີ້, ແລ້ວຈຶ່ງແຈ້ງໃຫ້ກອງເລຂາ ອຄລ ຊາບ. ຫຼັງຈາກນັ້ນ 30 ວັນ, ສປປ ລາວ ຈະໄດ້ເຂົ້າເປັນສະມາຊິກສົມບູນຂອງອົງການການຄ້າໂລກແບບອັດຕະໂນມັດໂດຍຄາດວ່າ ສປປ ລາວ ຈະເປັນສະມາຊິກສົມບູນທີ 158 ຊ້າສຸດ ພາຍໃນຕົ້ນປີ 2013.
ເຖິງຢ່າງໃດກໍຕາມ, ເພື່ອສໍາເລັດຂັ້ນຕອນການເຂົ້າເປັນສະມາຊິກ ອຄລ ໂດຍສົມບູນ, ເອກະສານເງື່ອນໄຂການເຂົ້າເປັນສະມາຊິກຂອງລາວ ຈະໄດ້ຮັບການຍື່ນສະເໜີຕໍ່ສະພາໃຫຍ່ (General Council) ຂອງ ອຄລ ຊຶ່ງເປັນກອງປະຊຸມລະດັບສູງ ເພື່ອຮັບຮອງການເຂົ້າເປັນສະມາຊິກຂອງລາວ ຢ່າງເປັນທາງການ ທີ່ໄດ້ກຳນົດວ່າຈະຈັດຂື້ນ ໃນວັນທີ 26 ຕຸລາ 2012 ນີ້. ໂດຍພື້ນຖານແລ້ວ, ເງື່ອນໄຂການເຂົ້າເປັນສະມາຊິກ ຄວນຖືກຮັບຮອງໂດຍກອງປະຊຸມລະດັບລັດຖະມົນຕີຂອງ ອຄລ ຊຶ່ງມີການຈັດທຸກໆ 2 ປີ, ແຕ່ໃນລະຫວ່າງນັ້ນ ສາມາດມອບອໍານາດໃຫ້ກອງປະຊຸມສະພາໃຫຍ່ດຳເນີນໜ້າທີ່ຮັບຮອງແທນໄດ້. ດັ່ງນັ້ນ, ຈຶ່ງຖືວ່າ ສປປ ລາວ ສາມາດສະຫຼຸບການເຈລະຈາເຂົ້າເປັນສະມາຊິກ ອຄລ ກ່ອນທີ່ຈະເປັນເຈົ້າພາບຈັດກອງປະຊຸມສຸດຍອດ ອາຊີ-ເອີລົບ (ASEM) ຄັ້ງທີ 9 ໃນຕົ້ນເດືອນພະຈິກປີນີ້ ຕາມຄາດໝາຍ.
3) ຕາຕະລາງເປີດຂະແໜງບໍລິການ.
2) ຕາຕະລາງຫຼຸດຜ່ອນອັດຕາພາສີ ສໍາລັບສິນຄ້າກະສິກໍາ ແລະ ອຸດສາຫະກໍາ; ແລະ
1) ບົດລາຍງານໜ່ວຍປະຕິບັດງານ (Working Party Report): ອະທິບາຍກ່ຽວກັບລະບອບການຄ້າຕ່າງປະເທດ ແລະ ພັນທະທີ່ ສປປ ລາວ ຮັບເອົາເພື່ອຮັບປະກັນຄວາມສອດຄ່ອງກັບສັນຍາຂອງ ອຄລ;
ກອງປະຊຸມໜ່ວຍປະຕິບັດງານຄັ້ງທີ 10 ທີ່ຈັດໃນວັນທີ 28ເດືອນກັນຍາ ເປັນກອງປະຊຸມເຈລະຈາຄັ້ງສຸດທ້າຍເພື່ອພິຈາລະນາເອກະສານເງື່ອນໄຂການເຂົ້າເປັນສະມາຊິກ ອຄລ ຂອງ ສປປ ລາວ ຫຼືສົນທິສັນຍາການເຂົ້າເປັນສະມາຊິກ (Accession Protocol) ຊຶ່ງມີເອກະສານຊ້ອນທ້າຍ 3 ສະບັບຄື:
ສປປ ລາວ ເຂົ້າເປັນສະມາຊິກສົມບູນຂອງ ອລຄ ແລ້ວບໍ່?
ລັດຖະມົນຕີວ່າການກະຊວງອຸດສາຫະກຳ ແລະ ການຄ້າໄດ້ນຳພາຄະນະຜູ້ແທນຂັ້ນສູງຂອງລາວເຂົ້າຮ່ວມກອງປະຊຸມຄັ້ງນີ້ ໂດຍໄດ້ມີຄຳເຫັນຕໍ່ກອງປະຊຸມວ່າ: “ລັດຖະບານ ກໍຄືປະຊາຊົນລາວບັນດາເຜົ່າ ມີຄວາມຫວັງຄອງຄອຍສູງຕໍ່ຜົນສຳເລັດໃນການສະຫຼຸບການເຈລະຈາເຂົ້າເປັນສະມາຊິກອົງການການຄ້າໂລກຂອງ ສປປ ລາວ ເພື່ອໄດ້ຮັບສິດຢ່າງເຕັມສ່ວນຂອງການເປັນສະມາຊິກຂອງອົງການດັ່ງກ່າວ ກໍຄືການເຂົ້າຕະຫຼາດຂອງສະມາຊິກ ອຄລ ທັງໝົດ 157 ເສດຖະກິດ ພາຍໃຕ້ຫຼັກການສະເໝີພາບ ແລະ ບໍ່ຈຳແນກປະຕິບັດ. ພ້ອມນັ້ນຍັງໄດ້ອະທິບາຍວ່າ ສປປ ລາວ ໄດ້ໝູນໃຊ້ຂັ້ນຕອນການເຈລະຈາເຂົ້າເປັນສະມາຊິກ ອຄລ ເປັນແຮງຍູ້ດັນໃຫ້ແກ່ການປັບປຸງກົນໄກຄຸ້ມຄອງດ້ານການຄ້າການລົງທຶນຂອງຕົນ ໃຫ້ສອດຄ່ອງກັບລະບຽບການຂອງສາກົນ....ການເຂົ້າເປັນສະມາຊິກ ອຄລ ເປັນການປູພື້ນຖານໃຫ້ແກ່ ສປປ ລາວ ໃນການເຊື່ອມໂຍງເສດຖະກິດເຂົ້າພາກພື້ນ ແລະ ສາກົນຢ່າງຕັ້ງໜ້າ ໂດຍສະເພາະ ການເຂົ້າຮ່ວມປະຊາຄົມເສດຖະກິດອາຊຽນພາຍໃນປີ 2015”.
ສປປ ລາວ ໄດ້ສຳເລັດການເຈລະຈາເຂົ້າເປັນສະມາຊິກອົງການການຄ້າໂລກ (ອຄລ ຫຼື WTO)ໂດຍໄດ້ຮັບການປະກາດຜົນສຳເລັດໃນກອງປະຊຸມໜ່ວຍປະຕິບັດງານຄັ້ງທີ 10 ທີ່ໄດ້ຈັດຂື້ນທີ່ເຈນີວາ, ສະວິດເຊີແລນໃນວັນທີ 28 ກັນຍາ 2012.ກອງປະຊຸມດັ່ງກ່າວຖືເປັນຄັ້ງສຸດທ້າຍຂອງການເຈລະຈາໂດຍຈັດຂື້ນເພື່ອພິຈາລະນາຮັບຮອງເອົາຜົນສະຫຼຸບກ່ຽວກັບການເຂົ້າເປັນສະມາຊິກຂອງລາວ ຊຶ່ງສະມາຊິກ ອຄລ ລວມທັງ ສປ ຈີນ ໃນນາມປະທານກອງປະຊຸມ, ກຸ່ມອາຊຽນ, ກຸ່ມປະເທດດ້ອຍພັດທະນາ ແລະ ສະມາຊິກອື່ນໆ ລ້ວນແຕ່ໄດ້ກ່າວສະແດງຄວາມຍິນດີ ແລະ ຊົມເຊີຍການກະກຽມຢ່າງຕັ້ງໜ້າຂອງລັດຖະບານລາວ. ຜົນສຳເລັດດ້ານປະຫວັດສາດຄັ້ງນີ້ແມ່ນໝາກຜົນແຫ່ງຄວາມພະຍາຍາມ ແລະເອົາໃຈໃສ່ຂອງພັກ ແລະ ລັດຖະບານ ໃນການກະກຽມພື້ນຖານ ແລະ ຄວາມພ້ອມນັບແຕ່ມື້ສະໝັກເຂົ້າເປັນສະມາຊິກອຄລ ໃນປີ 1997 ເປັນຕົ້ນມາ.
ຜົນສຳເລັດຂອງກອງປະຊຸມໜ່ວຍປະຕິບັດງານຄັ້ງທີ 10 ມີຄືແນວໃດ?